cyanic-selkie/wikianc huggingface dataset:
ᱱᱩᱨᱯᱩᱨ, ᱩᱛᱛᱚᱨ ᱯᱨᱚᱫᱮᱥ
ᱞᱚᱠᱮᱥᱚᱱ
ᱱᱩᱨᱯᱩᱨ ᱯᱚᱱᱚᱛ ᱨᱟᱡᱽᱰᱟᱦᱟᱨ ᱼ ᱗᱖ ᱢᱚᱨᱟᱫᱟᱵᱟᱫᱽ ᱦᱚᱱᱚᱛ ᱠᱷᱚᱱ ᱵᱤᱡᱽᱱᱚᱨ ᱟᱨ ᱯᱚᱱᱚᱛ ᱨᱟᱡᱽᱰᱟᱦᱟᱨᱼ ᱗᱗ ᱟᱢᱨᱚᱦᱟ ᱠᱷᱚᱱ ᱱᱚᱡᱤᱵᱟᱵᱟᱫᱽ ᱫᱷᱟᱹᱵᱤᱡ ᱡᱚᱲᱟᱣ ᱟᱠᱟᱱᱟ ᱾ ᱫᱤᱞᱞᱤ ᱠᱷᱚᱱ ᱱᱩᱨᱯᱩᱨ ᱥᱟᱸᱜᱤᱧᱟ ᱑᱖᱐ ᱠᱤᱞᱚᱢᱤᱴᱚᱨ ᱾ ᱱᱚᱣᱟ ᱢᱤᱨᱟᱴ ᱠᱷᱚᱱ ᱑᱑᱕ ᱠᱤᱞᱚᱢᱤᱴᱚᱨ, ᱰᱮᱦᱨᱟᱰᱩᱱ ᱠᱷᱚᱱ ᱑᱖᱐ ᱠᱤᱞᱚᱢᱤᱴᱚᱨ, ᱡᱤᱢ ᱠᱚᱨᱵᱮᱴ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ ᱠᱷᱚᱱ ᱖᱐ ᱠᱤᱞᱚᱢᱤᱴᱚᱨ ᱥᱟᱸᱜᱤᱧᱟ ᱾ ᱥᱩᱨ ᱨᱮᱱᱟᱜ ᱨᱮᱞᱣᱮ ᱥᱴᱮᱥᱚᱱ ᱪᱟᱸᱫᱽᱯᱩᱨ ᱟᱨ ᱡᱚᱸᱠᱥᱚᱱ ᱢᱩᱨᱟᱫᱟᱵᱟᱫᱽ ᱡᱟᱱᱟ ᱾ ᱥᱩᱨ ᱨᱮᱱᱟᱜ ᱵᱩᱨᱩ ᱮᱞᱟᱠᱟ ᱩᱛᱚᱨᱟᱠᱷᱚᱸᱰ ᱨᱮ ᱞᱮᱸᱥᱰᱟᱣᱩᱵ, ᱩᱛᱚᱨᱟᱠᱷᱚᱸᱰ, ᱪᱷᱟᱵᱽᱱᱤ ᱥᱚᱦᱚᱨ ᱠᱟᱱᱟ ᱟᱨ ᱱᱚᱣᱟ ᱱᱩᱨᱯᱩᱨ ᱠᱷᱚᱱ ᱑᱐᱑ ᱠᱤᱞᱚᱢᱤᱴᱚᱨ ᱥᱟᱸᱜᱤᱧᱟ ᱾ ᱛᱟᱨᱟ ᱮᱢᱟᱱ ᱥᱩᱨ ᱨᱮᱱᱟᱜ ᱵᱩᱨᱩ ᱮᱞᱟᱠᱟ ᱢᱚᱥᱩᱨᱤ ᱑᱘᱕ ᱠᱤᱞᱚᱢᱤᱴᱚᱨ ᱨᱮ ᱢᱮᱱᱟᱜᱼᱟ, ᱟᱨ ᱱᱩᱨᱯᱩᱨ ᱠᱷᱚᱱ ᱱᱮᱭᱱᱤᱛᱟᱞ ᱑᱕᱐ ᱠᱤᱞᱚᱢᱤᱴᱚᱨ ᱨᱮ ᱢᱮᱱᱟᱜᱼᱟ ᱾ ᱢᱚᱱᱫᱤᱨ ᱨᱮᱱᱟᱜ ᱯᱚᱵᱤᱛᱨᱚ ᱥᱚᱦᱚᱨ ᱦᱚᱨᱤᱫᱣᱟᱨ ᱰᱮᱦᱨᱟᱰᱩᱱ ᱰᱟᱦᱟᱨ ᱨᱮ ᱱᱩᱨᱯᱩᱨ ᱠᱷᱚᱱ ᱙᱐ ᱠᱤᱞᱚᱢᱤᱴᱚᱨ ᱥᱟᱸᱜᱤᱧᱟ ᱾
ᱱᱟᱶᱟ ᱫᱤᱞᱞᱤ ᱟᱨ ᱱᱩᱨᱯᱩᱨ ᱛᱟᱞᱟ ᱛᱮ ᱥᱚᱡᱷᱮ ᱵᱟᱥ ᱥᱮᱵᱟ ᱠᱟᱱᱟ, ᱵᱤᱵᱮᱠᱟᱱᱟᱱᱫᱽ ᱵᱟᱥ ᱴᱟᱨᱢᱤᱱᱟᱞᱢ ᱟᱱᱚᱱᱫᱽ ᱵᱷᱤᱦᱟᱨ, ᱱᱟᱶᱟ ᱫᱤᱞᱠᱤ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱫᱤᱞᱞᱤ ᱥᱟᱶ ᱜᱮ ᱛᱟᱨᱟ ᱮᱢᱟᱱ ᱴᱷᱟᱶ ᱞᱟᱹᱜᱤᱫ ᱵᱟᱥ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱵᱤᱡᱽᱱᱚᱨ ᱦᱚᱱᱚᱛ ᱨᱮ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ
ᱥᱚᱨᱤᱭᱟ ᱵᱚᱱᱚᱛ
ᱥᱚᱨᱤᱭᱟ ᱵᱚᱱᱚᱛ ᱫᱚ ᱢᱤᱫ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱟᱱᱟ ᱱᱚᱣᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱡᱷᱟᱨᱠᱷᱚᱸᱰ ᱨᱮ ᱜᱤᱨᱤᱰᱤᱦ ᱦᱚᱱᱚᱛ ᱨᱮᱱᱟᱜ ᱵᱟᱜᱚᱫᱚᱨ-ᱥᱚᱨᱤᱭᱟ ᱪᱟᱸᱜᱟ ᱠᱷᱚᱸᱰ ᱨᱮ ᱢᱤᱫ ᱪᱟᱪᱞᱟᱣ ᱠᱷᱚᱸᱰᱮ ᱵᱮᱱᱟᱣᱟ ᱾
ᱢᱤᱫ ᱧᱮᱱᱮᱞ
ᱜᱤᱨᱤᱰᱤᱦ ᱫᱚ ᱢᱤᱫ ᱰᱷᱤᱯᱟᱹ ᱚᱛᱮᱛ ᱴᱚᱴᱷᱟ ᱠᱟᱱᱟ ᱾ ᱦᱚᱱᱚᱛ ᱨᱮᱱᱟᱜ ᱯᱟᱪᱮ ᱥᱮᱦᱮᱫ ᱫᱚ ᱢᱤᱫ ᱢᱟᱨᱟᱝ ᱛᱟᱞᱢᱟ ᱰᱷᱤᱯᱟᱹ ᱨᱮᱱᱟᱜ ᱴᱷᱟᱶ ᱠᱟᱱᱟ ᱾
ᱚᱛᱱᱚᱜ
ᱥᱚᱨᱤᱭᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚᱧᱮ ᱨᱮ ᱵᱤᱨᱱᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱥᱟᱢᱟᱝ ᱨᱮ ᱰᱩᱢᱨᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱮᱛᱚᱢ ᱨᱮ ᱵᱟᱜᱚᱫᱚᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱟᱨ ᱯᱟᱪᱮ ᱦᱟᱡᱟᱨᱤᱵᱟᱜᱽ ᱦᱚᱱᱚᱛ ᱨᱮ ᱪᱚᱞᱠᱩᱥᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾
ᱠᱚᱱᱫᱷᱚᱢᱟᱲ ᱡᱤᱞᱞᱟᱹ
ᱠᱚᱱᱫᱷᱚᱢᱟᱲ ᱡᱤᱞᱞᱟ ᱵᱷᱟᱨᱚᱛ ᱫᱤᱥᱚᱢ ᱨᱮᱭᱟᱜ ᱳᱰᱤᱥᱟ ᱯᱚᱱᱚᱛ ᱨᱮ ᱢᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱠᱚᱱᱫᱷᱚᱢᱟᱲ ᱡᱤᱞᱞᱟ ᱫᱚ ᱥᱤᱨᱤᱡᱽ ᱨᱮᱭᱟᱜ ᱥᱚᱨᱚᱜᱽ ᱢᱮᱱᱛᱮ ᱦᱚᱸᱠᱚ ᱢᱮᱛᱟᱜᱼᱟ ᱾ ᱱᱚᱰᱮ ᱢᱮᱱᱟᱜ ᱫᱚᱨᱤᱝᱵᱟᱰᱤ ᱢᱟ ᱳᱰᱤᱥᱟ ᱨᱮᱭᱟᱜ ᱠᱟᱥᱢᱤᱨ ᱢᱮᱱᱛᱮ ᱠᱚ ᱢᱮᱛᱟᱜᱼᱟ ᱾ ᱱᱚᱣᱟ ᱨᱮᱭᱟᱜ ᱦᱮᱰᱠᱣᱟᱴᱚᱨ ᱫᱚ ᱯᱷᱩᱞᱵᱟᱬᱤ ᱾ ᱟᱨᱟᱢ ᱟᱨ ᱥᱩᱠᱩᱱ ᱛᱚᱞᱟᱥ ᱨᱮᱠᱚ ᱦᱟ.ᱡᱩᱜ ᱠᱟᱱ ᱥᱟᱸᱜᱷᱟᱨᱤᱭᱟ. ᱠᱚ ᱞᱟ.ᱜᱤᱫ ᱫᱚ ᱱᱚᱰᱮ ᱟ.ᱰᱤᱜᱟᱱ ᱡᱟᱭ ᱢᱮᱱᱟᱜᱼᱟ ᱾ ᱱᱚᱰᱮᱱᱟᱜ ᱵᱤᱨ ᱡᱤᱭᱚᱱ, ᱦᱚᱲᱢᱚ ᱥᱟᱦᱟᱣ ᱦᱚᱭ ᱦᱤᱥᱤᱫ, ᱵᱩᱨᱩ, ᱡᱷᱟᱨᱱᱚ ᱟᱨ ᱦᱚᱨ ᱠᱚᱫᱚ ᱟ.ᱰᱤ ᱦᱚᱲᱟᱜ ᱢᱚᱱᱮᱭ ᱢᱩᱦᱤᱛ ᱜᱚᱫᱟ ᱾ ᱠᱚᱱᱫᱷᱚᱢᱟᱲ ᱫᱚ ᱛᱤ ᱵᱟᱰᱚᱦᱤ ᱞᱟ.ᱜᱤᱫ ᱟ.ᱰᱤ ᱜᱮ ᱧᱩᱛᱩᱢ ᱟᱱᱟ ᱾ ᱱᱚᱰᱮᱱᱟᱜ ᱫᱳᱠᱨᱟ, ᱴᱮᱨᱟᱼᱠᱟᱸᱴᱟ, ᱢᱟᱫ ᱨᱮᱭᱟᱜ ᱠᱟ.ᱢᱤ ᱥᱟᱺᱜᱤᱧ ᱥᱟᱺᱜᱤᱧ ᱫᱷᱟ.ᱵᱤᱡ ᱩᱯᱨᱩᱢ ᱮ ᱵᱮᱱᱟᱣ ᱦᱩᱭ ᱟᱠᱟᱫᱼᱟ ᱾
ᱥᱚᱨᱤᱭᱟ ᱵᱚᱱᱚᱛ
ᱚᱛᱱᱚᱜ
ᱥᱚᱨᱤᱭᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱒᱘᱐.᱑᱒ ᱠᱤᱞᱚᱢᱤᱴᱚᱨ᱒ ᱢᱮᱱᱟᱜᱼᱟ ᱾ ᱱᱚᱸᱰᱮ ᱫᱚ ᱒᱓ ᱜᱚᱴᱟᱝ ᱟᱹᱛᱩ ᱯᱟᱸᱪᱟᱭᱟᱛ, ᱖᱗ ᱜᱚᱴᱟᱝ ᱟᱹᱛᱩ ᱟᱨ ᱢᱤᱫᱴᱟᱹᱝ ᱦᱚᱲ ᱞᱮᱠᱷᱟ ᱡᱚᱠᱷᱟ ᱥᱚᱦᱚᱨ ᱢᱮᱱᱟᱜᱼᱟ ᱾ ᱥᱩᱨᱤᱭᱟ ᱯᱩᱞᱤᱥ ᱥᱴᱮᱥᱚᱱ ᱫᱚ ᱱᱚᱣᱟ ᱵᱚᱱᱚᱛ ᱨᱮ ᱠᱟᱹᱢᱤᱭᱟ ᱾ ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱥᱩᱨᱤᱭᱟ ᱨᱮ ᱢᱮᱱᱟᱜᱼᱟ ᱾
ᱠᱚᱱᱫᱷᱚᱢᱟᱲ ᱡᱤᱞᱞᱟᱹ
ᱠᱚᱱᱫᱷᱚᱢᱟᱲ ᱦᱚᱱᱚᱛ ᱨᱮᱭᱟᱜ ᱛᱷᱟᱯᱚᱱ ᱫᱚ ᱑᱙᱙᱔ ᱥᱟᱞᱮᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱤᱱᱟ. ᱚᱠᱛᱚ ᱨᱮᱫᱚ ᱯᱷᱩᱞᱵᱟᱬᱤ ᱡᱤᱞᱞᱟ ᱠᱷᱚᱱ ᱠᱚᱱᱫᱷᱚᱢᱟᱲ ᱟᱨ ᱵᱚᱣᱫᱷ ᱧᱩᱛᱩᱢᱟᱱ ᱵᱟᱨᱭᱟ ᱦᱚᱱᱚᱛ ᱵᱮᱱᱟᱣ ᱞᱮᱱ ᱛᱟᱦᱮᱸᱫ ᱾ ᱠᱚᱱᱫᱷᱚᱢᱟᱲ ᱫᱚ ᱥᱚᱨᱮᱥ ᱞᱟᱠᱪᱟᱨ ᱟᱠᱷᱲᱟ ᱨᱮᱭᱟᱜ ᱪᱤᱱᱦᱟ. ᱠᱟᱱᱟ ᱾ ᱢᱚᱣᱨᱭᱚ ᱥᱚᱢᱨᱟᱴ ᱚᱥᱳᱠ ᱫᱚ ᱡᱚᱣᱜᱚᱫᱟ ᱨᱮᱭᱟᱜ ᱫᱷᱤᱨᱤᱚᱞ ᱨᱮ ᱱᱩᱠᱩ ᱵᱤᱨ ᱴᱚᱴᱷᱟ ᱨᱤᱱ ᱦᱚᱲ ᱠᱚᱣᱟᱜ ᱮ ᱩᱫᱩᱜ ᱥᱚᱫᱚᱨ ᱟᱠᱟᱫᱼᱟ ᱾ ᱱᱚᱰᱮᱱᱟᱜ ᱜᱷᱟᱴ ᱨᱮᱭᱟᱜ ᱮᱞᱟᱠᱟ ᱡᱟᱦᱟᱸ ᱫᱚ ᱠᱚᱲᱤᱝᱜᱚ ᱢᱮᱱᱛᱮ ᱠᱚ ᱢᱮᱛᱟᱜᱼᱟ ᱛᱟᱞᱟᱡᱩᱜᱽ ᱨᱮ ᱡᱟ.ᱛᱨᱤ ᱠᱚᱣᱟᱜ ᱥᱟ.ᱜᱟ.ᱭ ᱨᱮ ᱦᱮᱡ ᱞᱮᱱ ᱛᱟᱦᱮᱸᱫ ᱾ ᱱᱚᱣᱟ ᱴᱚᱴᱷᱟ ᱨᱮᱭᱟᱜ ᱵᱮᱵᱷᱟᱨ ᱫᱚ ᱛᱟᱞᱟ ᱵᱷᱟᱨᱚᱛ ᱫᱷᱟᱹᱵᱤᱡ ᱵᱩᱞᱩᱝ ᱥᱮᱴᱮᱨ ᱞᱟᱹᱜᱤᱫ ᱛᱟᱦᱮᱸ ᱠᱟᱱᱟ ᱾ ᱡᱚᱛᱚ ᱥᱮᱞᱮᱫ ᱠᱟᱛᱮ ᱢᱮᱱ ᱞᱮᱠᱷᱟᱱ ᱥᱤᱨᱡᱚᱱ ᱟᱨ ᱱᱟᱜᱟᱢ ᱨᱮᱭᱟᱜ ᱢᱤᱫ ᱥᱚᱱᱚᱛ ᱥᱚᱝᱜᱚᱢ ᱜᱮ ᱠᱚᱱᱫᱷᱚᱢᱟᱲ ᱨᱮᱭᱟᱜ ᱢᱩᱬᱩᱛ ᱩᱯᱨᱩᱢ ᱫᱚ ᱾
ᱥᱚᱨᱤᱭᱟ ᱵᱚᱱᱚᱛ
ᱚᱛᱱᱚᱜ
ᱵᱚᱨᱟᱠᱚᱨ ᱜᱟᱰᱟ ᱫᱚ ᱱᱚᱣᱟ ᱵᱚᱱᱚᱛ ᱞᱮᱠᱟᱛᱮ ᱞᱤᱸᱜᱤᱱᱟ ᱾
ᱠᱚᱱᱫᱷᱚᱢᱟᱲ ᱡᱤᱞᱞᱟᱹ
ᱯᱷᱩᱞᱵᱟᱬᱤ
ᱯᱷᱩᱞᱵᱟᱬᱤ ᱫᱚ ᱦᱚᱱᱚᱛ ᱦᱮᱰᱠᱣᱟᱴᱚᱨ ᱠᱟᱱᱟ ᱾ ᱱᱚᱣᱟ ᱫᱚ ᱥᱤᱧᱤᱡᱽ ᱱᱚᱡᱚᱨ ᱛᱮᱫᱚ ᱢᱤᱫ ᱟ.ᱰᱤ ᱪᱚᱨᱚᱠ ᱴᱚᱴᱷᱟ ᱠᱟᱱᱟ ᱾ ᱜᱚᱴᱟᱯᱟᱲᱟ ᱠᱷᱚᱱ ᱵᱩᱨᱩ ᱛᱮ ᱜᱷᱮᱨᱟᱣ ᱟᱠᱟᱱᱟ ᱟᱨ ᱯᱮ ᱯᱟᱦᱴᱟ ᱠᱷᱚᱱ ᱯᱤᱞᱞᱚᱥᱚᱞᱩᱝᱠᱤ ᱱᱟ.ᱭ ᱞᱤᱸᱜᱤᱱ ᱠᱟᱱᱟ ᱾ ᱵᱷᱮᱴᱠᱷᱳᱞ ᱟᱨ ᱵᱨᱟᱢᱦᱚᱬᱤᱼᱫᱮᱵᱤ ᱵᱩᱨᱩ ᱪᱮᱛᱟᱱ ᱠᱷᱚᱱ ᱱᱟᱜᱟᱨ ᱨᱮᱭᱟᱜ ᱥᱚᱨᱮᱥ ᱨᱩᱯ ᱧᱮᱞ ᱜᱟᱱᱚᱜᱼᱟ ᱾ ᱦᱟᱯᱛᱟᱠᱤᱭᱟ. ᱵᱟᱡᱟᱨ, ᱡᱚᱜᱚᱱᱱᱟᱛᱷ ᱟᱨ ᱱᱟᱨᱟᱭᱚᱬᱤ ᱢᱩᱫᱽᱨᱤ ᱱᱚᱰᱮᱱᱟᱜ ᱟᱨ ᱢᱤᱫ ᱢᱟᱨᱟᱝ ᱢᱩᱦᱤᱛᱟᱱ ᱴᱚᱴᱷᱟ ᱠᱟᱱᱟ ᱾ ᱥᱚᱲᱚᱠ ᱛᱮ ᱛᱟᱲᱟᱢ ᱟᱨᱵᱟᱝ ᱱᱟ.ᱭ ᱟᱲᱮ ᱨᱮ ᱴᱚᱞᱦᱟᱣᱜ ᱫᱚ ᱟ.ᱰᱤ ᱠᱩᱥᱤ ᱵᱩᱡᱷᱟ.ᱣᱜᱼᱟ ᱾
ᱥᱚᱨᱤᱭᱟ ᱵᱚᱱᱚᱛ
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱥᱚᱨᱤᱭᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱤᱱ ᱜᱩᱴ ᱦᱚᱲ ᱮᱞ ᱑᱔᱙,᱐᱖᱘ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱑᱓᱐,᱑᱓᱕ ᱦᱚᱲ ᱫᱚ ᱟᱹᱛᱩ ᱨᱮ ᱟᱨ ᱑᱘,᱙᱙᱓ ᱦᱚᱲ ᱫᱚ ᱥᱚᱦᱚᱨ ᱨᱮᱠᱚ ᱛᱟᱦᱮᱸᱱᱟ ᱾ ᱚᱸᱰᱮ ᱠᱷᱚᱱ ᱗᱖,᱙᱓᱖ (᱕᱒%) ᱠᱚᱲᱟ ᱟᱨ ᱗᱒,᱑᱓᱒ (᱕᱘%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐-᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚᱫᱚ ᱒᱗,᱕᱘᱓ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱫᱚ ᱑᱘,᱐᱙᱗ (᱑᱒.᱑᱔%) ᱟᱨ ᱟᱹᱫᱤᱵᱟᱹᱥᱤ ᱫᱚ ᱔,᱓᱕᱕ (᱒.᱙᱒%) ᱦᱚᱲ ᱢᱮᱱᱟᱜ ᱠᱚᱣᱟ ᱾
ᱠᱚᱱᱫᱷᱚᱢᱟᱲ ᱡᱤᱞᱞᱟᱹ
ᱯᱩᱛᱩᱰᱤ ᱡᱷᱟᱨᱱᱟ
ᱯᱩᱛᱩᱰᱤ ᱫᱚ ᱥᱤᱨᱤᱡᱽ ᱛᱟᱞᱟᱨᱮ ᱵᱚᱥᱠᱚᱫ ᱟᱠᱟᱱ ᱢᱤᱫ ᱟ.ᱰᱤ ᱪᱚᱨᱚᱠ ᱡᱟᱭᱜᱟ ᱠᱟᱱᱟ ᱡᱟᱦᱟᱸᱨᱮ ᱥᱚᱞᱩᱝᱠᱤ ᱱᱟ.ᱭ ᱫᱚ ᱖᱐ ᱯᱷᱤᱴ ᱪᱮᱛᱟᱱ ᱠᱷᱚᱱ ᱞᱤᱸᱜᱤ ᱟᱬᱜᱚᱱ ᱠᱟᱱᱟ ᱾ ᱜᱚᱢᱦᱮᱲ ᱶᱤᱨ ᱛᱟᱞᱟ ᱡᱷᱟᱨᱱᱟ ᱠᱷᱚᱱ ᱧᱩᱨᱩᱜ ᱠᱟᱱ ᱫᱟᱜ ᱨᱮᱭᱟᱜ ᱥᱟᱰᱮ ᱟ.ᱰᱤ ᱥᱚᱨᱮᱥ ᱟ.ᱭᱠᱟ.ᱣᱜᱼᱟ ᱾ ᱯᱩᱛᱩᱰᱤ ᱡᱷᱟᱨᱱᱟ ᱯᱷᱩᱞᱵᱟᱬᱤ ᱵᱟᱡᱟᱨ ᱠᱷᱚᱱ ᱑᱕ ᱠᱤᱞᱚ ᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾
ᱥᱚᱨᱤᱭᱟ ᱵᱚᱱᱚᱛ
ᱦᱚᱲ ᱮᱞ
ᱥᱚᱨᱤᱭᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱤᱫᱴᱟᱹᱝ ᱦᱚᱲ ᱞᱮᱠᱷᱟ ᱡᱚᱠᱷᱟ ᱥᱚᱦᱚᱨ ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ) ᱵᱚᱨᱠᱤ ᱥᱚᱨᱮᱭᱟ (᱑᱘ ᱙᱓᱓) ᱾
ᱠᱚᱱᱫᱷᱚᱢᱟᱲ ᱡᱤᱞᱞᱟᱹ
ᱵᱚᱞᱟᱥᱚᱝᱠᱩᱯᱟ
ᱱᱚᱣᱟ ᱴᱚᱴᱷᱟ ᱫᱚ ᱵᱚᱨᱚᱞᱟ ᱫᱮᱵᱤ ᱞᱟ.ᱜᱤᱫ ᱧᱩᱛᱩᱢ ᱮ ᱟᱢᱮᱮᱴ ᱟᱠᱟᱫᱼᱟ ᱡᱟᱦᱟᱸᱭ ᱤᱫᱤ ᱠᱟᱛᱮ ᱢᱟᱱᱟᱣ ᱵᱟᱛᱟᱣ ᱢᱮᱱᱟᱜᱼᱟ ᱫᱚ ᱩᱱᱤ ᱫᱚ ᱥᱟᱝᱥᱟᱨ ᱫᱩᱜ ᱫᱚᱦᱚᱭ ᱫᱮᱵᱤ ᱠᱟᱱᱟᱭ ᱾ ᱚᱱᱟ ᱴᱚᱴᱷᱟ ᱨᱤᱱ ᱦᱚᱲ ᱫᱚ ᱚᱸᱰᱮ ᱫᱤᱱᱟ.ᱢ ᱦᱤᱞᱚᱜ ᱜᱮ ᱫᱮᱵᱤ ᱵᱚᱸᱜᱟ ᱟᱭ ᱞᱟ.ᱜᱤᱫ ᱥᱮᱱ ᱟᱠᱟ ᱠᱚ ᱛᱟᱦᱮᱸᱱᱟ ᱾ ᱵᱟ.ᱲᱛᱤ ᱞᱮᱠᱟ ᱛᱮᱫᱚ ᱯᱟᱨᱵᱚᱱ ᱚᱠᱛᱚ ᱨᱮ ᱚᱸᱰᱮ ᱫᱚ ᱟ.ᱰᱤ ᱵᱷᱤᱲ ᱛᱟᱦᱮᱸᱱᱟ ᱾ ᱫᱚᱥᱚᱦᱚᱨᱟ ᱯᱩᱡᱟ ᱫᱚ ᱚᱸᱰᱮ ᱯᱩᱨᱟ. ᱜᱚᱨᱚᱡᱽ ᱟᱨ ᱦᱩᱞᱟ.ᱥ ᱥᱟᱶᱛᱮ ᱢᱟᱱᱟᱣ ᱦᱩᱭᱩᱜᱼᱟ ᱾ ᱯᱤᱞᱞᱚᱥᱚᱞᱩᱝᱠᱤ ᱵᱟᱸᱫᱽ ᱵᱤᱨᱥᱚᱲᱮ ᱢᱟᱱᱚᱣ ᱞᱟ.ᱜᱤᱫ ᱫᱚ ᱢᱤᱫ ᱱᱟᱯᱟᱭ ᱴᱷᱟᱶ ᱠᱟᱱᱟ ᱟᱨ ᱱᱚᱣᱟ ᱫᱚ ᱵᱚᱞᱟᱥᱠᱩᱢᱯᱟ ᱠᱷᱚᱱ ᱥᱩᱢᱩᱝ ᱯᱮ ᱠᱤᱞᱚ ᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾ ᱟᱨᱟᱢ ᱞᱟ.ᱜᱤᱫ ᱟᱨ ᱥᱟ.ᱱᱛᱤ ᱥᱟᱶᱛᱮ ᱚᱠᱛᱚ ᱠᱷᱮᱢᱟᱣ ᱞᱟ.ᱜᱤᱫ ᱱᱚᱣᱟ ᱫᱚ ᱡᱚᱛᱚ ᱠᱷᱚᱱ ᱥᱚᱨᱮᱥ ᱴᱚᱴᱷᱟ ᱠᱟᱱᱟ ᱾ ᱵᱚᱞᱟᱥᱠᱩᱢᱯᱟ ᱫᱚ ᱯᱷᱩᱞᱵᱟᱬᱤ ᱠᱷᱚᱱ ᱑᱕ ᱠᱤᱞᱚ ᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾
ᱥᱚᱨᱤᱭᱟ ᱵᱚᱱᱚᱛ
ᱦᱚᱲ ᱮᱞ
ᱥᱚᱨᱤᱭᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱟᱨᱟᱝ ᱟᱹᱛᱩ ᱠᱚ (᱔,᱐᱐᱐+ ᱦᱚᱲ ᱮᱞ ᱟᱜ) ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ) ᱚᱢᱱᱟᱨᱤ (᱔,᱐᱒᱓), ᱱᱚᱜᱚᱨ ᱠᱮᱥᱣᱚᱨᱤ (᱔,᱘᱔᱑), ᱠᱮᱥᱣᱟᱭ (᱙,᱖᱒᱕), ᱥᱚᱨᱤᱭᱟ ᱠᱷᱩᱨᱫᱽ (᱕,᱑᱕᱖), ᱥᱚᱵᱚᱞᱯᱩᱨ (᱕,᱑᱗᱙), ᱵᱟᱜᱚᱰᱤᱦ (᱕,᱙᱕᱕), ᱱᱟᱣᱟᱰᱤᱦ (᱔,᱐᱔᱘) ᱟᱨ ᱢᱚᱸᱫᱽᱨᱟᱢᱚ (᱑᱑,᱕᱕᱘) ᱾
ᱠᱚᱱᱫᱷᱚᱢᱟᱲ ᱡᱤᱞᱞᱟᱹ
ᱵᱤᱨᱩᱯᱟᱠᱷᱭᱚ ᱢᱩᱫᱽᱨᱤ
ᱵᱤᱨᱩᱯᱟᱠᱷᱭᱚ ᱢᱩᱫᱽᱨᱤ ᱫᱚ ᱯᱷᱩᱞᱵᱟᱬᱤ ᱠᱷᱚᱱ ᱖᱐ ᱠᱤᱞᱚ ᱢᱤᱴᱚᱨ ᱥᱟᱺᱜᱤᱧ ᱪᱟᱠᱯᱟᱰᱟ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱢᱩᱫᱽᱨᱤ ᱫᱚ ᱵᱷᱚᱜᱚᱵᱟᱱ ᱥᱤᱵᱽ ᱞᱟ.ᱜᱤᱫ ᱟᱞᱟᱭ ᱟᱠᱟᱱᱟ ᱾ ᱱᱚᱣᱟ ᱢᱩᱫᱽᱨᱤ ᱨᱮᱭᱟᱜ ᱢᱩᱠᱷᱤᱭᱟ. ᱡᱤᱱᱤᱥ ᱫᱚ ᱚᱸᱰᱮᱱᱟᱜ ᱥᱤᱵᱽᱞᱤᱸᱜᱽ ᱠᱟᱱᱟ ᱡᱟᱦᱟᱸ ᱫᱚ ᱫᱩᱠᱷᱤᱱ ᱯᱟᱦᱴᱟ ᱥᱮᱫ ᱠᱚᱪᱮ ᱟᱠᱟᱱᱟ ᱾ ᱱᱚᱝᱠᱟ ᱜᱮ ᱱᱚᱰᱮᱱᱟᱜ ᱫᱟᱨᱮ ᱠᱚᱦᱚᱸ ᱫᱩᱠᱷᱤᱱ ᱥᱮᱦᱮᱫ ᱜᱮ ᱞᱤᱰᱩᱨ ᱛᱟᱦᱮᱸᱱᱟ ᱾ ᱢᱟᱨᱮ ᱫᱷᱚᱨᱚᱢ ᱠᱟᱛᱷᱟ ᱞᱮᱠᱟᱛᱮ ᱨᱟᱵᱚᱬ ᱛᱤᱱ ᱡᱚᱦᱚᱜ ᱥᱤᱵᱽᱡᱤ ᱦᱚᱛᱮᱛᱮ ᱮᱢ ᱟᱠᱟᱱ ᱥᱤᱵᱽᱞᱤᱝ ᱤᱫᱤ ᱠᱟᱛᱮ ᱞᱚᱝᱠᱟᱭ ᱪᱟᱞᱟᱜ ᱠᱟᱱ ᱛᱟᱦᱮᱸᱫ ᱩᱱ ᱡᱚᱦᱚᱜ ᱩᱱᱤ ᱫᱚ ᱱᱚᱰᱮᱭ ᱡᱮᱤᱨᱟ.ᱣ ᱞᱮᱱ ᱛᱟᱦᱮᱸᱫ ᱾ ᱵᱷᱚᱜᱚᱵᱟᱱ ᱥᱤᱵᱽ ᱮ ᱢᱮᱱ ᱞᱮᱫᱼᱟ ᱫᱚ ᱚᱲᱟᱜ ᱥᱮᱴᱮᱨᱚᱜ ᱢᱟᱬᱟᱝ ᱨᱮ ᱚᱠᱟ ᱨᱮᱦᱚᱸ ᱱᱚᱣᱟ ᱥᱤᱵᱽᱞᱤᱸᱜᱽ ᱟᱞᱚᱢ ᱫᱚᱦᱚᱭᱟ ᱾ ᱦᱚᱨ ᱨᱮ ᱨᱟᱵᱚᱬ ᱫᱚ ᱢᱤᱫ ᱦᱟᱲᱟᱢ ᱦᱚᱲ ᱱᱚᱣᱟ ᱥᱟᱵ ᱞᱟ.ᱜᱤᱫ ᱮᱢᱟᱫᱮᱭᱟ ᱤᱠᱷᱟ.ᱱ ᱩᱱᱤ ᱫᱚ ᱞᱟᱸᱜᱟ ᱜᱮᱭ ᱟ.ᱭᱠᱟ.ᱣ ᱠᱮᱫ ᱠᱷᱟ.ᱛᱤᱨ ᱥᱤᱵᱽᱞᱤᱸᱜᱽ ᱫᱚ ᱚᱛ ᱨᱮᱭ ᱫᱚᱦᱚ ᱠᱮᱫᱼᱟ ᱾ ᱩᱱ ᱠᱷᱚᱱ ᱜᱮ ᱱᱚᱣᱟ ᱥᱤᱵᱽᱞᱤᱸᱜᱽ ᱫᱚ ᱱᱚᱰᱮ ᱵᱟ.ᱭᱥᱟ.ᱣ ᱮᱱᱟ ᱟᱨ ᱥᱟᱥᱟᱥᱟᱭ ᱢᱩᱠᱨᱩᱲ ᱠᱟᱛᱮ ᱨᱮᱦᱚᱸ ᱚᱸᱰᱮ ᱠᱷᱚᱱ ᱵᱟᱝ ᱠᱚ ᱦᱤᱞᱟ.ᱣ ᱫᱟᱲᱮᱭᱟᱫᱼᱟ ᱾ ᱟᱨ ᱵᱟᱝ ᱫᱚ ᱫᱩᱠᱷᱤᱱ ᱥᱮᱦᱮᱫ ᱠᱚᱪᱮ ᱜᱮ ᱠᱚ ᱥᱚᱡᱷᱮ ᱫᱟᱲᱮᱭᱟᱫᱼᱟ ᱾
ᱥᱚᱨᱤᱭᱟ ᱵᱚᱱᱚᱛ
ᱥᱤᱠᱷᱱᱟᱹᱛ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱥᱚᱨᱤᱭᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱦᱚᱲᱟᱜ ᱜᱩᱴ ᱮᱞ ᱫᱚ ᱘᱐,᱔᱘᱙ ᱜᱚᱴᱟᱝ (᱖᱖.᱒᱕%) ᱥᱤᱠᱷᱱᱟᱹᱛ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱕᱐,᱕᱒᱐ (᱗᱐.᱐᱔%) ᱠᱚᱲᱟ ᱟᱨ ᱒᱙,᱙᱖᱙ (᱕᱐᱗᱒%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱡᱟᱱᱟᱝ ᱵᱷᱮᱜᱟᱨ (ᱛᱤᱨᱞᱟᱹ ᱟᱨ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱛᱟᱞᱟ ᱨᱮ ᱵᱷᱮᱜᱟᱨ) ᱫᱚ ᱑᱙.᱓᱒% ᱛᱟᱦᱮᱸ ᱠᱟᱱᱟ ᱾
ᱠᱚᱱᱫᱷᱚᱢᱟᱲ ᱡᱤᱞᱞᱟᱹ
ᱵᱤᱨᱩᱯᱟᱠᱷᱭᱚ ᱢᱩᱫᱽᱨᱤ
ᱢᱩᱫᱽᱨᱤ ᱨᱮᱭᱟᱜ ᱠᱟᱸᱛ ᱨᱮᱦᱚᱸ ᱚᱱᱠᱟᱱ ᱪᱤᱛᱟ.ᱨ ᱜᱮ ᱵᱮᱱᱟᱣ ᱟᱠᱟᱱᱟ ᱡᱟᱦᱟᱸᱨᱮ ᱨᱟᱵᱚᱬ ᱥᱤᱵᱽ ᱫᱚ ᱟᱨ ᱦᱚᱸ ᱥᱤᱵᱽᱞᱤᱸᱜᱽ ᱛᱩᱞ ᱞᱟ.ᱜᱤᱫ ᱮ ᱱᱮᱦᱚᱸᱨ ᱮ ᱠᱟᱱᱟ ᱟᱨ ᱵᱷᱚᱜᱚᱵᱟᱱ ᱥᱤᱵᱽ ᱫᱚᱭ ᱢᱟᱱᱟ ᱜᱚᱫ ᱠᱟᱜ ᱠᱟᱱᱟ ᱾ ᱱᱚᱣᱟ ᱪᱤᱛᱟ.ᱨ ᱦᱚᱛᱮᱛᱮ ᱚᱱᱟ ᱯᱩᱨᱟ. ᱜᱷᱚᱴᱚᱱ ᱮ ᱡᱤᱣᱤᱫ ᱨᱩᱣᱟ.ᱲ ᱜᱚᱫ ᱠᱟᱜ ᱠᱟᱱᱟ ᱾ ᱱᱚᱣᱟ ᱪᱤᱛᱟ.ᱨ ᱨᱮᱫᱚ ᱵᱨᱚᱦᱢᱟ ᱟᱨ ᱵᱤᱥᱱᱩ ᱦᱚᱸ ᱠᱤᱱ ᱩᱫᱩᱜ ᱥᱚᱫᱚᱨ ᱟᱠᱟᱱᱟ ᱾
ᱥᱚᱨᱤᱭᱟ ᱵᱚᱱᱚᱛ
ᱥᱤᱠᱷᱱᱟᱹᱛ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱜᱤᱨᱤᱰᱤᱦ ᱦᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱫᱚ ᱖᱓.᱑᱔% ᱛᱟᱦᱮᱸ ᱠᱟᱱᱟ ᱾ ᱒᱐᱑᱑ ᱥᱟᱞ ᱨᱮ ᱡᱷᱟᱨᱠᱷᱚᱸᱰ ᱨᱮ ᱥᱤᱠᱷᱱᱟᱹᱛ ᱫᱚ ᱖᱖.᱔᱑% ᱛᱟᱦᱮᱸ ᱠᱟᱱᱟ ᱾ ᱒᱐᱑᱑ ᱥᱟᱞ ᱨᱮ ᱥᱤᱧᱚᱛ ᱨᱮ ᱥᱤᱠᱷᱱᱟᱹᱛ ᱫᱚ ᱗᱔.᱐᱔% ᱛᱟᱦᱮᱸ ᱠᱟᱱᱟ ᱾
ᱠᱚᱱᱫᱷᱚᱢᱟᱲ ᱡᱤᱞᱞᱟᱹ
ᱫᱚᱨᱤᱝᱵᱟᱰᱤ
ᱫᱚᱨᱮᱭᱟ ᱞᱟᱛᱟᱨ ᱠᱷᱚᱱ ᱓᱐᱐᱐ ᱯᱷᱩᱴ ᱨᱮᱭᱟᱜ ᱪᱮᱛᱟᱱ ᱨᱮ ᱢᱮᱱᱟᱜ ᱫᱚᱨᱤᱝᱵᱟᱰᱤ ᱫᱚ ᱢᱤᱫ ᱥᱚᱨᱮᱥ ᱥᱤᱛᱩᱝᱱᱟᱝᱟᱱ ᱨᱤᱥᱚᱨᱴ ᱠᱟᱱᱟ ᱾ ᱚᱸᱰᱮ ᱟᱴᱮᱫ ᱟᱠᱟᱱ ᱪᱚᱨᱚᱠ ᱪᱤᱠᱟ.ᱬ ᱠᱷᱟ.ᱛᱤᱨ ᱚᱱᱟ ᱫᱚ ᱳᱰᱤᱥᱟ ᱨᱮᱭᱟᱜ ᱠᱟᱥᱢᱤᱨ ᱢᱮᱱᱛᱮ ᱠᱚ ᱢᱮᱛᱟᱜᱼᱟ ᱾ ᱚᱸᱰᱮ ᱫᱚ ᱯᱟᱭᱤᱱ ᱫᱟᱨᱮ ᱨᱮᱭᱟᱜ ᱵᱤᱨ, ᱠᱟᱯᱷᱤ ᱵᱟᱜᱟᱱ ᱟᱨ ᱠᱷᱩᱵ ᱪᱚᱨᱚᱠ ᱜᱷᱟ.ᱴᱤ ᱧᱮᱧᱮᱞᱤᱭᱟ. ᱠᱚᱭ ᱢᱩᱦᱤᱛ ᱠᱚᱣᱟ ᱾ ᱱᱚᱣᱟ ᱜᱮ ᱳᱰᱤᱥᱟ ᱨᱮᱭᱟᱜ ᱢᱤᱫ ᱥᱩᱢᱩᱝ ᱡᱟᱭᱜᱟ ᱠᱟᱱᱟ ᱡᱟᱦᱟᱸᱨᱮ ᱨᱟᱵᱟᱝ ᱫᱤᱱ ᱫᱚ ᱵᱚᱨᱚᱯᱷ ᱧᱩᱨᱩᱜᱼᱟ ᱾ ᱫᱚᱨᱤᱝᱵᱟᱰᱤ ᱨᱮᱭᱟᱜ ᱢᱟᱴ ᱠᱷᱚᱱ ᱵᱩᱨᱩ ᱴᱚᱴᱷᱟ ᱫᱷᱟ.ᱵᱤᱡᱟᱜ ᱥᱟᱸᱜᱷᱟᱨ ᱟ.ᱰᱤ ᱢᱚᱡᱽ ᱛᱟᱦᱮᱸᱱᱟ ᱾ ᱱᱚᱣᱟ ᱵᱤᱨ ᱴᱚᱴᱷᱟ ᱫᱚ ᱯᱷᱩᱞᱵᱟᱬᱤ ᱠᱷᱚᱱ ᱑᱐᱐ ᱠᱤᱞᱚ ᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾
ᱥᱚᱨᱤᱭᱟ ᱵᱚᱱᱚᱛ
ᱯᱟᱹᱨᱥᱤ ᱟᱨ ᱫᱷᱚᱨᱚᱢ
ᱦᱤᱱᱫᱤ ᱫᱚ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱨᱟᱡᱽᱯᱟᱹᱨᱥᱤ ᱠᱟᱱᱟ ᱟᱨ ᱥᱟᱱᱛᱟᱲᱤ ᱫᱚ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱫᱚᱥᱟᱨ ᱨᱟᱡᱽᱯᱟᱹᱨᱥᱤ ᱠᱟᱱᱟ ᱾
ᱥᱮᱪᱮᱫ
ᱥᱚᱨᱤᱭᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱒᱔ ᱜᱚᱴᱟᱝ ᱟᱹᱛᱩ ᱨᱮ ᱯᱨᱤ-ᱯᱨᱟᱭᱢᱟᱨᱤ, ᱖᱓ ᱜᱚᱴᱟᱝ ᱟᱹᱛᱩ ᱨᱮ ᱯᱨᱟᱭᱢᱟᱨᱤ ᱤᱥᱠᱩᱞ, ᱔᱑ ᱜᱚᱴᱟᱝ ᱟᱹᱛᱩ ᱨᱮ ᱛᱟᱱᱟᱞᱟ ᱟᱥᱲᱟ, ᱙ ᱜᱚᱴᱟᱝ ᱟᱹᱛᱩ ᱨᱮ ᱥᱮᱠᱚᱱᱰᱟᱨᱤ ᱤᱥᱠᱩᱞ, ᱵᱟᱨᱭᱟ ᱟᱹᱛᱩ ᱨᱮᱫᱚ ᱥᱮᱪᱮᱫ ᱥᱩᱵᱤᱫᱷᱟ ᱵᱟᱹᱱᱩᱜᱼᱟ ᱾ *ᱥᱤᱱᱤᱭᱟᱹᱨ ᱥᱮᱠᱚᱱᱰᱟᱨᱤ ᱤᱥᱠᱩᱞ ᱠᱚᱫᱚ ᱡᱷᱟᱨᱠᱷᱚᱸᱰ ᱨᱮ ᱤᱱᱴᱟᱨ ᱠᱚᱞᱮᱡᱽ ᱞᱮᱠᱟᱛᱮ ᱦᱚᱸ ᱵᱟᱰᱟᱭᱚᱜᱼᱟ ᱾
ᱠᱚᱱᱫᱷᱚᱢᱟᱲ ᱡᱤᱞᱞᱟᱹ
ᱠᱚᱞᱤᱝ ᱜᱷᱟᱴᱤ
ᱠᱚᱞᱤᱝ ᱜᱷᱟᱴᱤ ᱫᱚ ᱯᱷᱩᱞᱵᱟᱬᱤ ᱠᱷᱚᱱ ᱔᱘ ᱠᱤᱞᱚ ᱢᱤᱴᱚᱨ ᱥᱟᱺᱜᱤᱧ ᱯᱷᱩᱞᱵᱟᱬᱤᱼᱵᱚᱨᱦᱟᱢᱯᱩᱨ ᱦᱚᱨ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱜᱷᱟ.ᱴᱤ ᱥᱩᱨ ᱨᱮᱜᱮ ᱫᱚᱥᱢᱤᱞᱞᱟ ᱧᱩᱛᱩᱢᱟᱱ ᱢᱤᱫ ᱡᱟᱭᱜᱟ ᱢᱮᱱᱟᱜᱼᱟ ᱡᱟᱦᱟᱸᱨᱮ ᱥᱚᱢᱨᱟᱴ ᱚᱥᱳᱠ ᱫᱚ ᱠᱚᱞᱤᱝ ᱨᱮᱭᱟᱜ ᱢᱟᱨᱟᱝ ᱞᱟ.ᱰᱷᱟ.ᱭ ᱮ ᱞᱟ.ᱰᱷᱟ.ᱭ ᱞᱮᱱᱟ ᱟᱨ ᱤᱱᱟ. ᱛᱟᱭᱚᱢ ᱵᱚᱣᱫᱷᱚ ᱫᱷᱚᱨᱚᱢ ᱮ ᱟᱯᱱᱟᱨ ᱞᱮᱫ ᱛᱟᱦᱮᱸᱫ ᱾ ᱱᱚᱣᱟ ᱜᱷᱟ.ᱴᱤ ᱫᱚ ᱥᱤᱞᱣᱤᱠᱚᱞᱪᱚᱨ ᱜᱟᱰᱮᱱ ᱟᱨ ᱟᱭᱩᱨᱵᱮᱫᱤᱠ ᱫᱟᱨᱮ ᱱᱟ.ᱬᱤ ᱞᱟ.ᱜᱤᱫ ᱩᱯᱨᱩᱢ ᱢᱮᱱᱟᱜᱼᱟ ᱾ ᱥᱤᱞᱣᱤᱠᱚᱞᱪᱚᱨ ᱜᱟᱰᱮᱱ ᱨᱮ ᱨᱚᱵᱚᱞ ᱟᱨ ᱢᱟᱫᱽ ᱫᱟᱨᱮ ᱢᱮᱱᱟᱜᱼᱟ ᱾ ᱵᱟᱜᱟᱱ ᱨᱮ ᱞᱮᱛᱟᱲ ᱜᱮ ᱥᱚᱸᱫᱷᱟᱲ ᱥᱚ ᱟᱴᱮᱫ ᱛᱟᱦᱮᱸᱱᱟ ᱡᱟᱦᱟᱸᱛᱮ ᱦᱚᱲᱢᱚ ᱟᱨ ᱦᱟᱛᱟᱝ ᱪᱩᱦᱩᱞ ᱵᱩᱨᱤᱭᱟ.ᱲ ᱟ.ᱭᱠᱟ.ᱣ ᱜᱚᱫᱚᱜᱼᱟ ᱾
ᱥᱚᱨᱤᱭᱟ ᱵᱚᱱᱚᱛ
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱜᱤᱨᱤᱰᱤᱦ ᱦᱚᱱᱚᱛ ᱨᱮ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚ
ᱠᱚᱱᱫᱷᱚᱢᱟᱲ ᱡᱤᱞᱞᱟᱹ
ᱢᱚᱸᱫᱽᱥᱚᱨᱩ ᱠᱩᱴᱤ
ᱱᱚᱣᱟ ᱴᱚᱴᱷᱟ ᱫᱚ ᱯᱷᱩᱞᱵᱟᱬᱤ ᱠᱷᱚᱱ ᱑᱐᱐ ᱠᱤᱞᱚ ᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾ ᱴᱚᱞᱟ ᱨᱮᱭᱟᱜ ᱵᱟᱦᱨᱮ ᱯᱟᱦᱴᱟ ᱨᱮ ᱢᱤᱫ ᱪᱚᱨᱪ ᱢᱮᱱᱟᱜᱼᱟ ᱡᱟᱦᱟᱸ ᱫᱚ ᱜᱚᱴᱟᱯᱟᱲᱟ ᱠᱷᱚᱱ ᱵᱩᱨᱩ ᱛᱮ ᱵᱮᱲᱦᱟᱭ ᱮᱥᱮᱫ ᱟᱠᱟᱱᱟ ᱾ ᱪᱚᱨᱚᱠ ᱥᱩᱨ ᱨᱮ ᱟᱡᱛᱮ ᱵᱮᱱᱟᱣ ᱟᱠᱟᱱ ᱵᱩᱨᱩ ᱠᱷᱟᱬᱟ ᱢᱮᱱᱟᱜᱼᱟ ᱡᱟᱦᱟᱸ ᱫᱚ ᱥᱩᱯᱩᱨ ᱒᱐᱐ ᱯᱷᱩᱴ ᱜᱟᱺᱦᱤᱨ ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱭᱟᱜ ᱪᱚᱨᱚᱠ ᱫᱚ ᱧᱮᱞ ᱡᱚᱝ ᱢᱮᱱᱟᱜᱼᱟ ᱾ ᱱᱚᱰᱮ ᱫᱚ ᱵᱩᱨᱩ ᱨᱮ ᱛᱟᱠᱮᱨᱚᱜ ᱟᱲᱟᱝ ᱟ.ᱰᱤ᱾ᱢᱚᱡᱽ ᱟ.ᱭᱠᱟ.ᱣᱜᱼᱟ ᱾
ᱵᱮᱞᱜᱷᱚᱨ
ᱥᱤᱨᱡᱚᱱ ᱨᱮᱭᱟᱜ ᱪᱚᱨᱚᱠ ᱪᱮᱦᱨᱟ ᱛᱮ ᱥᱟᱡᱟᱣ ᱟᱠᱟᱱ ᱵᱮᱞᱜᱷᱚᱨ ᱦᱟ.ᱨᱭᱟ.ᱲ ᱵᱩᱨᱩ ᱥᱟᱶ ᱫᱤᱱᱟ.ᱢ ᱮ ᱧᱮᱯᱮᱞᱟ ᱾ ᱱᱚᱣᱟ ᱴᱚᱴᱷᱟ ᱫᱚ ᱠᱩᱴᱤᱭᱟ ᱠᱷᱳᱴᱟ ᱡᱚᱱᱡᱟ.ᱛᱤ ᱠᱚᱣᱟᱜ ᱵᱚᱥᱠᱚᱫ ᱴᱷᱟᱶ ᱠᱟᱱᱟ ᱾ ᱱᱩᱠᱩ ᱡᱚᱱᱡᱟ.ᱛᱤ ᱫᱚ ᱛᱮᱦᱮᱧ ᱦᱚᱸ ᱡᱚᱢᱟᱜ ᱛᱩᱢᱟ.ᱞ ᱟᱨ ᱥᱟᱧᱪᱟᱣ ᱫᱚᱦᱚᱭ ᱞᱟ.ᱜᱤᱫ ᱚᱱᱟ ᱢᱟᱨᱮ ᱦᱚᱨ ᱜᱮᱠᱚ ᱟᱯᱱᱟᱨᱟ ᱾ ᱱᱩᱠᱩ ᱫᱚ ᱟ.ᱰᱤ ᱜᱮ ᱟ.ᱱᱟ.ᱱᱤᱭᱟ. ᱦᱚᱲ ᱠᱟᱱᱟ ᱠᱚ ᱾ ᱫᱚᱨᱮᱭᱟ ᱞᱟᱛᱟᱨ ᱠᱷᱚᱱ ᱒᱕᱕᱕ ᱯᱷᱩᱴ ᱪᱮᱛᱟᱱ ᱨᱮ ᱢᱮᱱᱟᱜ ᱵᱮᱞᱜᱷᱚᱨ ᱫᱚ ᱢᱤᱫ ᱨᱟ.ᱥᱠᱟ.ᱜ ᱥᱟᱸᱜᱷᱟᱨᱤᱭᱟ. ᱠᱚ ᱞᱟ.ᱜᱤᱫ ᱱᱟᱯᱟᱭ ᱴᱷᱟᱶ ᱠᱟᱱᱟ ᱾ ᱡᱟᱦᱟᱸᱭ ᱦᱚᱲ ᱵᱤᱨ ᱨᱮᱭᱟᱜ ᱢᱟᱦᱚᱞ ᱫᱚ ᱥᱩᱨ ᱠᱷᱚᱱ ᱟ.ᱭᱠᱟ.ᱣ ᱥᱟᱱᱟ ᱮᱫ ᱠᱚᱣᱟ ᱩᱱᱠᱩ ᱫᱚ ᱥᱩᱨ ᱨᱮ ᱢᱮᱱᱟᱜ ᱠᱳᱴᱟᱜᱚᱰ ᱥᱟᱸᱠᱪᱩᱣᱟᱨᱤ ᱠᱚ ᱮᱱᱡᱚᱭ ᱫᱟᱲᱮᱭᱟᱜᱼᱟ ᱾ ᱵᱮᱞᱜᱷᱚᱨ ᱫᱚ ᱯᱷᱩᱞᱵᱟᱬᱤ ᱠᱷᱚᱱ ᱑᱖᱕ ᱠᱤᱞᱚ ᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾
ᱦᱚᱭ ᱦᱚᱨ
ᱡᱚᱛᱚ ᱠᱷᱚᱱ ᱥᱩᱨ ᱩᱰᱟ.ᱱ ᱟᱰᱟ ᱵᱷᱩᱵᱽᱱᱮᱥᱚᱨ ᱱᱚᱰᱮ ᱠᱷᱚᱱ ᱒᱑᱑ ᱠᱤᱞᱚ ᱢᱤᱴᱚᱨ ᱥᱟᱺᱜᱤᱧ ᱨᱮ ᱾
ᱨᱮᱞ ᱦᱚᱨ
ᱦᱩᱨ ᱨᱮᱞᱦᱮᱰ ᱫᱩᱠᱷᱤᱱ ᱯᱩᱨᱩᱵᱽ ᱨᱮᱞᱣᱮ ᱨᱮᱭᱟᱜ ᱵᱚᱨᱦᱟᱢᱯᱩᱨ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱡᱟᱦᱟᱸ ᱫᱚ ᱯᱷᱩᱞᱵᱟᱬᱤ ᱠᱷᱚᱱ ᱑᱖᱕ ᱠᱤᱞᱚ ᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾
ᱢᱚᱱᱢᱳᱦᱚᱱ (ᱮᱠᱴᱟᱨ)
Manmohan (Hindi: मनमोहन) was an Indian actor of Bollywood, well known for his role as a villain. He also worked in Bengali, Gujarati and Punjabi films. He also acted in Movie Raja Rani, released in year 1973. He was a regular in Rajesh Khanna's movies, superstar in those days
ᱯᱩᱸᱡᱤᱵᱟᱫᱽ
ᱯᱩᱸᱡᱤᱵᱟᱫᱽ ᱫᱚ ᱢᱤᱫ ᱠᱟᱹᱣᱰᱤᱟᱱ ᱵᱮᱵᱚᱥᱛᱟ ᱠᱟᱱᱟ ᱡᱦᱟᱸᱨᱮ ᱞᱟᱵᱷ ᱠᱷᱟᱹᱛᱤᱨ ᱢᱤᱫ ᱵᱮᱥᱚᱨᱠᱟᱨ ᱦᱚᱲ ᱟᱨᱡᱟᱣ ᱟᱨ ᱚᱱᱟ ᱨᱮᱱᱟᱜ ᱦᱚᱨᱟ ᱪᱮᱛᱟᱱ ᱨᱮ ᱢᱟᱹᱞᱤᱠ ᱮ ᱛᱟᱦᱮᱱᱟ ᱾ ᱱᱤᱡ ᱥᱚᱢᱯᱚᱛᱤ, ᱯᱩᱸᱡᱤ ᱡᱟᱨᱣᱟ, ᱠᱩᱲᱟᱹᱭ ᱢᱩᱞᱭᱟᱹ, ᱟᱢᱛᱮ ᱮᱯᱮᱢ, ᱫᱚᱨ ᱵᱮᱵᱚᱥᱛᱟ ᱟᱨ ᱦᱮᱯᱨᱟᱣ ᱵᱟᱡᱟᱨ ᱠᱚᱫᱚ ᱯᱩᱸᱡᱤᱵᱟᱫᱽ ᱛᱟᱞᱟ ᱨᱮᱱᱟᱜ ᱜᱩᱬ ᱠᱟᱱᱟ ᱾ ᱢᱤᱫ ᱯᱩᱸᱡᱤᱵᱟᱫᱤ ᱠᱟᱹᱣᱰᱤ ᱡᱮᱜᱮᱛ ᱵᱟᱡᱟᱨ ᱨᱮ ᱱᱤᱥᱯᱚᱛᱤ ᱠᱚᱫᱚ ᱥᱚᱢᱯᱚᱛᱤ ᱟᱨ ᱥᱚᱢᱵᱷᱚᱽ ᱨᱤᱱᱤᱡ ᱢᱟᱹᱞᱤᱠ ᱟᱨ ᱵᱟᱝ ᱯᱩᱸᱡᱤ ᱟᱨ ᱵᱟᱝ ᱠᱟᱹᱣᱰᱤ ᱟᱨ ᱯᱩᱸᱡᱤ ᱵᱟᱡᱟᱨ ᱨᱮ ᱟᱨᱦᱟᱣ ᱨᱮᱱᱟᱜ ᱫᱟᱲᱮ ᱡᱟᱦᱟᱸᱨᱮ ᱫᱚᱨ ᱟᱨ ᱥᱟᱢᱟᱱ ᱨᱮᱱᱟᱜ ᱦᱟᱹᱴᱤᱧ ᱫᱚ ᱥᱟᱢᱟᱱ ᱟᱨ ᱥᱮᱵᱟ ᱵᱟᱡᱟᱨ ᱨᱮᱱᱟᱜ ᱦᱮᱯᱨᱟᱣ ᱛᱩᱞᱩᱡ ᱴᱷᱟᱹᱣᱠᱟᱹᱜᱼᱟ ᱾ ᱠᱟᱹᱣᱰᱤ ᱥᱟᱬᱮᱥᱤᱭᱟᱹ, ᱨᱟᱹᱡᱽᱟᱹᱨᱤ ᱥᱟᱬᱮᱥᱤᱭᱟᱹ, ᱥᱟᱶᱛᱟ ᱥᱟᱢᱮᱥᱤᱭᱟᱹ ᱟᱨ ᱱᱟᱜᱟᱢᱤᱭ ᱯᱩᱸᱡᱤᱵᱟᱫ ᱨᱮᱱᱟᱜ ᱵᱷᱮᱜᱟᱨ ᱵᱷᱮᱜᱟᱨ ᱢᱚᱦᱚᱰᱟ ᱠᱚ ᱪᱚᱨᱪᱟ ᱦᱟᱠᱟᱫᱟ ᱟ ᱟᱨ ᱵᱮᱵᱦᱟᱨ ᱨᱮ ᱚᱱᱟ ᱨᱮᱱᱟᱜ ᱵᱷᱮᱜᱟᱨ ᱵᱦᱮᱜᱟᱨ ᱢᱚᱦᱚᱨ ᱢᱟᱱ ᱠᱚ ᱮᱢ ᱟᱠᱟᱫᱼᱟ ᱾ ᱚᱱᱟ ᱠᱚ ᱢᱩᱫ ᱨᱮ ᱦᱩᱭᱩᱭ ᱠᱟᱱᱟ ᱞᱮᱥᱥᱮ ᱯᱦᱮᱭᱟᱨ ᱟᱨ ᱵᱟᱝ ᱨᱟᱲᱟ-ᱵᱟᱡᱟᱨ ᱯᱩᱸᱡᱤᱵᱟᱫᱽ, ᱵᱷᱟᱹᱞᱟᱹᱭ ᱯᱩᱸᱡᱤᱵᱟᱫᱽ ᱟᱨ ᱯᱚᱱᱚᱛ ᱯᱩᱸᱡᱤᱵᱟᱫᱽ ᱾ ᱵᱷᱮᱜᱟᱨ ᱵᱷᱮᱜᱟᱨ ᱯᱩᱸᱡᱤᱵᱟᱫᱽ, ᱵᱦᱮᱜᱟᱨ ᱵᱷᱮᱜᱟᱨ ᱯᱷᱩᱨᱜᱟᱹᱞ ᱵᱟᱡᱟᱨ ᱨᱮ ᱛᱟᱦᱮᱱᱟ, ᱫᱤᱥᱩᱣᱟᱹ ᱠᱚᱣᱟᱜ ᱢᱟᱹᱞᱤᱠᱟᱱᱟ ᱦᱚᱸ ᱵᱦᱮᱜᱟᱨᱚᱜᱼᱟ, ᱨᱟᱲᱟ ᱦᱮᱯᱨᱟᱣ ᱦᱚᱸ ᱚᱱᱟ ᱡᱟᱹᱱᱤᱡ ᱵᱷᱮᱜᱟᱨ ᱜᱮ ᱴᱟᱦᱮᱱᱟ ᱚᱱᱟ ᱥᱟᱶᱛᱮ ᱯᱚᱱᱚᱛ ᱮ ᱞᱟᱹᱜᱩ ᱟᱠᱟᱫ ᱥᱟᱶᱛᱟ ᱟᱹᱨᱤ ᱦᱚᱸ ᱵᱷᱮᱜᱟᱨ ᱜᱮ ᱛᱟᱦᱮᱸ ᱱᱟ ᱾ ᱢᱤᱫ ᱵᱟᱡᱟᱨ ᱛᱤᱱᱟᱹᱨ ᱨᱟᱲᱟ ᱛᱟᱦᱮᱱᱟ ᱟᱨ ᱦᱚᱲᱟᱱ ᱥᱚᱢᱯᱛᱤ ᱪᱮᱫ ᱠᱟᱱᱟ ᱚᱱᱟᱫᱚ ᱨᱟᱡᱽᱟᱹᱨᱤ ᱟᱨ ᱟᱹᱱᱟᱹᱨᱤ ᱴᱷᱟᱹᱣᱠᱟᱹᱭᱟᱭ ᱾ ᱱᱤᱛᱚᱜ ᱢᱮᱱᱟᱜ ᱟᱹᱰᱤᱜᱟᱱ ᱠᱟᱹᱣᱰᱤ ᱡᱮᱜᱮᱛ ᱫᱚ ᱢᱮᱥᱟ-ᱥᱮᱱᱟ ᱠᱟᱹᱣᱰᱤ ᱡᱮᱜᱮᱛ ᱠᱟᱱᱟ ᱡᱟᱦᱟᱸᱨᱮ ᱨᱟᱲᱟ ᱵᱟᱡᱟᱨ ᱥᱟᱶ ᱯᱚᱱᱚᱛ ᱨᱮᱱᱟᱜ ᱦᱟᱛ ᱯᱟᱛ ᱥᱟᱶ ᱛᱤᱱᱟᱹᱜ ᱜᱟᱱ ᱯᱚᱨᱛᱚᱱ ᱦᱚᱸ ᱢᱮᱱᱟᱜᱼᱟ ᱾ ᱯᱩᱸᱡᱤᱵᱟᱫᱽ ᱨᱤᱱ ᱥᱚᱢᱟᱞᱚᱪᱚᱠ ᱠᱚ ᱢᱮᱱ ᱟ, ᱯᱩᱸᱡᱤᱵᱟᱫᱽ ᱛᱩᱞᱩᱡᱽ ᱞᱮᱠᱷᱟᱜᱩᱴ ᱯᱩᱸᱡᱤᱵᱟᱹᱫᱤ ᱜᱩᱥᱴᱤ ᱡᱟᱹᱥᱛᱤᱠᱟᱭ ᱢᱩᱞᱤᱭᱟᱹ ᱜᱩᱥᱴᱤ ᱟᱨ ᱟᱠᱚᱣᱟᱜ ᱠᱷᱟᱴᱟᱣ ᱮᱨᱮᱲ ᱠᱟᱛᱮ ᱫᱟᱲᱮ ᱟᱨᱡᱟᱣᱟᱭ; ᱥᱟᱶᱛᱟ ᱨᱮᱱᱟᱜ ᱵᱷᱟᱹᱞᱟᱹᱭ, ᱫᱷᱟᱹᱨᱛᱤ ᱨᱮᱱᱟᱜ ᱥᱚᱢᱵᱚᱲ, ᱥᱟᱪᱟᱨᱦᱮ ᱮᱢᱟᱱ ᱠᱷᱚᱱ ᱟᱠᱚᱣᱟᱜ ᱞᱟᱵᱷ ᱜᱮ ᱢᱟᱬᱟᱝ ᱠᱚ ᱧᱮᱞ ᱟ; ᱱᱚᱣᱟ ᱫᱚ ᱥᱟᱶᱛᱟᱨᱮ ᱵᱮ-ᱵᱟᱨᱟᱵᱟᱹᱨᱤ, ᱫᱩᱨᱱᱤᱛᱤ ᱟᱨ ᱠᱟᱹᱣᱰᱤᱟᱱ ᱚᱥᱛᱤᱨ ᱞᱟᱹᱜᱤᱫ ᱢᱤᱫ ᱤᱱᱡᱤᱱ ᱠᱟᱱᱟ ᱾ ᱚᱱᱟ ᱨᱤᱱ ᱥᱚᱦᱚᱫᱤᱭᱟᱹ ᱠᱚᱫᱚ ᱠᱚ ᱢᱮᱱᱼᱟ ᱯᱩᱸᱡᱤᱵᱟᱫᱽ ᱠᱷᱟᱹᱛᱤᱨ ᱵᱟᱡᱟᱨ ᱨᱮ ᱵᱷᱟᱹᱜᱤ ᱦᱮᱯᱮᱨᱟᱣ ᱛᱩᱞᱩᱡ ᱥᱚᱨᱮᱥ ᱩᱭᱦᱟᱹᱨ ᱛᱮ ᱵᱷᱟᱹᱴᱤ ᱥᱟᱢᱟᱱ ᱠᱷᱟᱹᱣᱴᱤᱭᱟᱹ ᱠᱚ ᱧᱟᱢᱼᱟ, ᱫᱟᱲᱮ ᱨᱮᱱᱟᱜ ᱦᱟᱹᱴᱤᱧ, ᱥᱟᱸᱜᱮᱭᱟᱜ ᱮ ᱥᱟᱨᱦᱟᱣ ᱟ, ᱞᱟᱹᱠᱛᱤ ᱫᱟᱲᱮᱭᱟᱱ ᱟᱨ ᱠᱟᱹᱢᱤ ᱜᱟᱱ ᱮᱫ ᱦᱚᱲ ᱴᱷᱮᱫ ᱥᱚᱢᱵᱷᱚᱲ ᱮ ᱦᱟᱹᱴᱤᱧ ᱟ ᱡᱟᱦᱟᱸᱭ ᱵᱟᱦᱟᱨ ᱨᱮᱱᱟᱜ ᱠᱷᱚᱡ ᱦᱤᱥᱟᱹᱵ ᱛᱮ ᱥᱟᱯᱲᱟᱣ ᱟᱭ, ᱱᱚᱣᱟ ᱫᱚ ᱥᱟᱶᱛᱟ ᱠᱤᱥᱟᱹᱬᱚᱜ ᱥᱟᱶ ᱠᱟᱹᱣᱰᱤᱭᱟᱱ ᱞᱟᱦᱟᱱᱛᱤ ᱥᱟᱹᱛᱚᱜᱼᱟ ᱟᱨ ᱥᱩᱠᱷ ᱯᱟᱥᱱᱟᱣ ᱟ ᱾
ᱜᱚᱢᱚᱥᱛᱟᱯᱩᱨ ᱩᱯᱚᱡᱮᱞᱟ
ᱜᱚᱢᱚᱥᱛᱟᱯᱩᱨ ᱫᱚ ᱵᱟᱝᱞᱟᱫᱮᱥ ᱨᱮ ᱢᱮᱱᱟᱜ ᱪᱟᱯᱟᱭ ᱱᱚᱵᱟᱵᱽᱜᱚᱸᱡᱽ ᱦᱚᱱᱚᱛ ᱨᱮᱱᱟᱜ ᱢᱤᱫᱴᱟᱝ ᱩᱯᱚᱡᱮᱞᱟ ᱠᱟᱱᱟ᱾
ᱱᱟᱜᱟᱢ
ᱱᱤᱭᱟᱹ ᱩᱯᱚᱡᱮᱞᱟᱫᱚ ᱓᱒᱘.᱑᱓ ᱵᱚᱨᱜᱚ ᱠᱤᱞᱳᱢᱤᱴᱟᱨ ᱠᱟᱱᱟ᱾ ᱟᱨ ᱱᱚᱶᱟ ᱩᱯᱚᱡᱮᱞᱟ ᱠᱷᱚᱱ ᱩᱛᱟᱹᱨ ᱫᱚ ᱵᱷᱟᱨᱚᱛ, ᱯᱩᱨᱩᱵᱽ ᱫᱚ ᱯᱚᱨᱥᱟ ᱩᱯᱚᱡᱮᱞᱟ ᱟᱨ ᱱᱩᱭᱟᱢᱚᱛᱯᱩᱨ ᱩᱯᱚᱡᱮᱞᱟ, ᱫᱟᱹᱠᱷᱤᱱ ᱫᱚ ᱥᱤᱵᱽᱜᱚᱸᱡᱽ ᱩᱯᱚᱡᱮᱞᱟ ᱟᱨ ᱯᱩᱪᱷᱤᱢ ᱫᱚ ᱵᱷᱚᱞᱟᱦᱟᱴ ᱩᱯᱚᱡᱮᱞᱟ ᱢᱮᱱᱟᱜ-ᱟ᱾
ᱯᱚᱨᱥᱟᱥᱚᱱᱤᱠ ᱮᱞᱟᱠᱟᱠᱚ
ᱱᱤᱭᱟᱹ ᱩᱯᱚᱡᱮᱞᱟ ᱨᱮᱫᱚ ᱘ ᱜᱚᱴᱟᱝ ᱤᱭᱩᱱᱤᱭᱚᱱ ᱠᱚ ᱢᱮᱱᱟᱜ-ᱟ᱾ ᱟᱨ ᱚᱱᱟ ᱳᱚᱫᱚ ᱦᱩᱭᱩᱜ ᱠᱟᱱᱟ;
ᱠᱷᱚᱲᱤᱵᱟᱲᱤ ᱵᱚᱱᱚᱛ
ᱠᱷᱚᱲᱤᱵᱟᱲᱤ ᱫᱚ ᱢᱤᱫ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱟᱱᱟ ᱱᱚᱣᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱯᱚᱪᱷᱤᱢ ᱵᱟᱝᱞᱟ ᱨᱮ ᱫᱟᱨᱡᱤᱞᱤᱝ ᱦᱚᱱᱚᱛ ᱨᱮᱱᱟᱜ ᱥᱤᱞᱤᱜᱩᱲᱤ ᱡᱚᱜᱚ ᱠᱷᱚᱸᱰ ᱨᱮ ᱢᱤᱫ ᱥᱟᱥᱚᱱ ᱪᱟᱪᱞᱟᱣ ᱠᱷᱚᱸᱰᱮ ᱵᱮᱱᱟᱣᱟ ᱾
ᱚᱛᱱᱚᱜ
ᱠᱷᱚᱲᱤᱵᱟᱲᱤ 26.57195°N, 88.14743°W ᱨᱮ ᱢᱮᱱᱟᱜᱼᱟ ᱾
ᱠᱷᱚᱲᱤᱵᱟᱲᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚᱧᱮ ᱨᱮ ᱱᱚᱠᱥᱟᱞᱵᱟᱲᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱥᱟᱢᱟᱝ ᱨᱮ ᱯᱷᱟᱸᱥᱤᱫᱮᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱮᱛᱚᱢ ᱨᱮ ᱵᱤᱦᱟᱨ ᱨᱮᱱᱟᱜ ᱠᱤᱥᱟᱱᱜᱚᱸᱡᱽ ᱦᱚᱱᱚᱛ ᱨᱮ ᱴᱷᱟᱠᱩᱨᱜᱚᱸᱡᱽ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱟᱨ ᱯᱟᱪᱮ ᱨᱮ ᱱᱮᱯᱟᱞ ᱨᱮᱱᱟᱜ ᱯᱨᱟᱸᱛ ᱮᱞ ᱑ ᱨᱮ ᱡᱷᱟᱯᱟ ᱦᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾
ᱠᱷᱚᱲᱤᱵᱟᱲᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱑᱔᱔.᱘᱘ ᱠᱤᱞᱚᱢᱤᱴᱚᱨ᱒ ᱢᱮᱱᱟᱜᱼᱟ ᱾ ᱱᱚᱸᱰᱮ ᱢᱤᱫᱴᱟᱹᱝ ᱯᱟᱸᱪᱟᱭᱟᱛ ᱥᱟᱢᱤᱛᱤ, ᱯᱩᱱᱭᱟᱹ ᱜᱨᱟᱢ ᱯᱟᱸᱪᱟᱭᱟᱛ, ᱗᱙ ᱜᱚᱴᱟᱝ ᱜᱨᱟᱢ ᱥᱚᱸᱥᱚᱫᱽ (ᱟᱹᱛᱩ ᱵᱟᱹᱭᱥᱤ), ᱗᱖ ᱜᱚᱴᱟᱝ ᱢᱚᱣᱡᱟ ᱟᱨ ᱗᱓ ᱜᱚᱴᱟᱝ ᱟᱹᱛᱩ ᱢᱮᱱᱟᱜᱼᱟ ᱾ ᱠᱷᱚᱲᱤᱵᱟᱲᱤ ᱯᱩᱞᱤᱥ ᱥᱴᱮᱥᱚᱱ ᱫᱚ ᱱᱚᱣᱟ ᱵᱚᱱᱚᱛ ᱨᱮ ᱠᱟᱹᱢᱤᱭᱟ ᱾ ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱠᱷᱚᱲᱤᱵᱟᱲᱤ ᱨᱮ ᱢᱮᱱᱟᱜᱼᱟ ᱾
ᱠᱷᱚᱲᱤᱵᱟᱲᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱜᱨᱟᱢ ᱯᱟᱸᱪᱟᱭᱟᱛ ᱠᱚ ᱢᱮᱱᱟᱜᱼᱟ: ᱵᱤᱱᱱᱟᱵᱟᱲᱤ, ᱵᱩᱨᱟᱜᱚᱸᱡᱽ, ᱠᱷᱚᱲᱤᱵᱟᱲᱤ-ᱯᱟᱹᱱᱤᱥᱟᱞᱤ ᱟᱨ ᱨᱟᱹᱱᱤᱜᱚᱸᱡᱽ-ᱯᱟᱹᱱᱤᱥᱟᱞᱤ ᱾
ᱦᱚᱲ ᱮᱞ
ᱠᱷᱚᱲᱤᱵᱟᱲᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱦᱚᱲ ᱞᱮᱠᱷᱟ ᱡᱚᱠᱷᱟ ᱥᱚᱦᱚᱨ ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱥᱭᱟᱢᱫᱷᱚᱱ (᱕,᱑᱙᱒) ᱟᱨ ᱠᱷᱚᱲᱤᱵᱟᱲᱤ (᱖,᱖᱖᱐) ᱾
ᱠᱷᱚᱲᱤᱵᱟᱲᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱟᱨᱟᱝ ᱟᱹᱛᱩ ᱠᱚ (᱔,᱐᱐᱐+ ᱦᱚᱲ ᱮᱞ ᱟᱜ) ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱩᱛᱛᱚᱨ ᱨᱟᱢᱫᱷᱚᱱ (᱖,᱘᱙᱒), ᱜᱚᱱᱰᱟᱜᱚᱞ (᱔,᱓᱖᱓) ᱟᱨ ᱯᱚᱴᱟᱨᱟᱢ (᱔,᱑᱔᱑) ᱾
ᱠᱷᱚᱲᱤᱵᱟᱲᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱮᱴᱟᱜ ᱟᱹᱛᱩ ᱠᱚ ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱵᱩᱨᱟᱜᱚᱸᱡᱟ (᱖᱑᱖) ᱾
ᱥᱤᱠᱷᱱᱟᱹᱛ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱠᱷᱚᱲᱤᱵᱟᱲᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱦᱚᱲᱟᱜ ᱜᱩᱴ ᱮᱞ ᱫᱚ ᱖᱓,᱕᱔᱐ ᱜᱚᱴᱟᱝ (᱖᱗.᱓᱗%) ᱥᱤᱠᱷᱱᱟᱹᱛ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱓᱖,᱕᱖᱕ (᱗᱖.᱐᱐%) ᱠᱚᱲᱟ ᱟᱨ ᱒᱖,᱙᱗᱕ (᱕᱘.᱓᱗%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱡᱟᱱᱟᱝ ᱵᱷᱮᱜᱟᱨ (ᱛᱤᱨᱞᱟᱹ ᱟᱨ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱛᱟᱞᱟ ᱨᱮ ᱵᱷᱮᱜᱟᱨ) ᱫᱚ ᱑᱗.᱖᱓% ᱛᱟᱦᱮᱸ ᱠᱟᱱᱟ ᱾
ᱯᱟᱹᱨᱥᱤ ᱟᱨ ᱫᱷᱚᱨᱚᱢ
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱓᱖.᱖᱗% ᱫᱚ ᱵᱟᱝᱞᱟ, ᱒᱖.᱐᱖% ᱫᱚ ᱨᱟᱡᱽᱵᱚᱝᱥᱤ, ᱘.᱐᱕% ᱫᱚ ᱦᱤᱱᱫᱤ, ᱗.᱔᱔% ᱥᱟᱱᱛᱟᱲᱤ, ᱗.᱓᱔% ᱥᱟᱫᱽᱨᱤ, ᱔.᱓᱕% ᱱᱮᱯᱟᱞᱤ, ᱓.᱗᱐% ᱠᱩᱲᱩᱠᱷ ᱟᱨ ᱑.᱔᱒% ᱵᱷᱳᱡᱽᱯᱩᱨᱤ ᱟᱡᱟᱜ ᱢᱟᱲᱟᱝ ᱯᱟᱹᱨᱥᱤ ᱞᱮᱠᱟᱛᱮ ᱨᱚᱲᱼᱮᱫ ᱛᱟᱦᱮᱸᱫ ᱾ ᱑.᱘᱕% ᱫᱚ ᱵᱟᱝᱞᱟ ᱵᱷᱤᱛᱤᱨ 'ᱮᱴᱟᱜ' ᱨᱚᱲ ᱞᱮᱠᱟᱛᱮ ᱨᱤᱠᱚᱨᱰ ᱟᱠᱟᱱᱟ ᱾
ᱵᱮᱸᱠᱤᱝ
᱒᱐᱑᱒-᱑᱓ ᱥᱟᱞ ᱨᱮ, ᱠᱷᱚᱲᱤᱵᱟᱲᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱵᱟᱨᱭᱟ ᱵᱮᱯᱟᱨ ᱵᱮᱸᱠ ᱟᱨ ᱵᱟᱨᱭᱟ ᱜᱨᱟᱢᱤᱬ ᱵᱮᱸᱠ ᱨᱮᱱᱟᱜ ᱚᱯᱷᱤᱥ ᱛᱟᱦᱮᱸ ᱠᱟᱱᱟ ᱾
ᱦᱮᱡ ᱥᱮᱱ
ᱯᱚᱱᱚᱛ ᱨᱟᱡᱽᱰᱟᱦᱟᱨ ᱑᱒ ᱫᱚ ᱠᱷᱚᱲᱤᱵᱟᱲᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱞᱮᱠᱟᱛᱮ ᱥᱮᱱᱚᱜᱼᱟ ᱾
ᱥᱮᱪᱮᱫ
᱒᱐᱑᱒-᱑᱓ ᱥᱟᱞ ᱨᱮ, ᱠᱷᱚᱲᱤᱵᱟᱲᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱑᱐᱐ ᱜᱚᱴᱟᱝ ᱯᱨᱟᱭᱢᱮᱨᱤ ᱤᱥᱠᱩᱞ ᱨᱮ ᱑᱒,᱐᱐᱒ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱕ ᱜᱚᱴᱟᱝ ᱛᱟᱱᱟᱞᱟ ᱟᱥᱲᱟ ᱨᱮ ᱑,᱔᱙᱑ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱕ ᱜᱚᱴᱟᱝ ᱩᱱᱩᱥᱩᱞ ᱟᱥᱲᱟ ᱨᱮ ᱒,᱕᱐᱙ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱖ ᱜᱚᱴᱟᱝ ᱩᱱᱩᱥᱩᱞ ᱥᱮᱠᱮᱱᱰᱟᱨᱤ ᱤᱥᱠᱩᱞ ᱨᱮ ᱑᱐,᱐᱔᱑ ᱜᱚᱴᱟᱝ ᱯᱟᱹᱴᱷᱩᱣᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱠᱷᱚᱲᱤᱵᱟᱲᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ, ᱗᱓ ᱜᱚᱴᱟᱝ ᱟᱹᱛᱩ ᱠᱷᱚᱱ ᱑᱒ ᱜᱚᱴᱟᱝ ᱟᱹᱛᱩ ᱨᱮ ᱤᱥᱠᱩᱞ ᱜᱮ ᱵᱟᱭ ᱛᱟᱦᱮᱸ ᱠᱟᱱᱟ, ᱒᱑ ᱜᱚᱴᱟᱝ ᱟᱹᱛᱩ ᱨᱮ ᱵᱟᱨᱭᱟ ᱟᱨᱵᱟᱝ ᱰᱮᱦᱮᱨ ᱯᱨᱟᱭᱢᱮᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ, ᱑᱒ ᱜᱚᱴᱟᱝ ᱟᱹᱛᱩ ᱨᱮ ᱠᱚᱢ ᱠᱷᱚᱱ ᱠᱚᱢ ᱢᱤᱫᱴᱟᱹᱝ ᱯᱨᱟᱭᱢᱮᱨᱤ ᱟᱨ ᱢᱤᱫᱴᱟᱹᱝ ᱛᱟᱱᱟᱞᱟ ᱟᱥᱲᱟ ᱛᱟᱦᱮᱸ ᱠᱟᱱᱟ ᱟᱨ ᱗ ᱜᱚᱴᱟᱝ ᱟᱹᱛᱩ ᱨᱮ ᱠᱚᱢ ᱠᱷᱚᱱ ᱠᱚᱢ ᱢᱤᱫᱴᱟᱹᱝ ᱛᱟᱱᱟᱞᱟ ᱟᱥᱲᱟ ᱛᱟᱦᱮᱸ ᱠᱟᱱᱟ ᱟᱨ ᱢᱤᱫᱴᱟᱹᱝ ᱥᱮᱠᱮᱱᱰᱟᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ ᱾
ᱦᱚᱲᱢᱚ ᱥᱟᱶᱟᱨ
᱒᱐᱑᱓ ᱥᱟᱞ ᱨᱮ, ᱠᱷᱚᱲᱤᱵᱟᱲᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱤᱫᱴᱟᱹᱝ ᱫᱮᱦᱟᱛ ᱟᱥᱯᱟᱛᱟᱞ, ᱵᱟᱨᱭᱟ ᱯᱨᱟᱭᱢᱮᱨᱤ ᱦᱮᱞᱛᱷ ᱟᱨ ᱱᱤᱡᱮ ᱟᱥᱯᱟᱛᱟᱞ ᱚᱲᱟᱜ ᱛᱟᱞᱢᱟ ᱛᱟᱦᱮᱸ ᱠᱟᱱᱟ ᱡᱟᱦᱟᱸ ᱨᱮ ᱜᱩᱴ ᱔᱐ ᱵᱮᱰ ᱟᱨ ᱑᱔ ᱜᱚᱴᱟᱝ ᱰᱚᱠᱴᱚᱨ ᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱑᱑ ᱜᱷᱟᱨᱚᱸᱡᱽ ᱠᱚᱞᱭᱟᱬ ᱡᱚᱜᱚ ᱛᱟᱞᱢᱟ ᱟᱨ ᱢᱤᱫᱴᱟᱹᱝ ᱜᱷᱟᱨᱚᱸᱡᱽ ᱠᱚᱞᱭᱟᱬ ᱛᱟᱞᱢᱟ ᱛᱟᱦᱮᱸ ᱠᱟᱱᱟ ᱾
ᱠᱷᱚᱲᱤᱵᱟᱲᱤ ᱜᱨᱟᱢᱤᱬ ᱟᱥᱯᱟᱛᱟᱞ, ᱠᱷᱚᱲᱤᱵᱟᱲᱤ ᱨᱮ ᱓᱔ ᱵᱮᱰ ᱟᱜ, ᱫᱟᱨᱡᱤᱞᱤᱝ ᱠᱷᱚᱲᱤᱵᱟᱲᱤ ᱵᱚᱱᱚᱛ ᱨᱮ ᱢᱩᱬ ᱥᱚᱨᱠᱟᱨᱤ ᱢᱮᱰᱤᱠᱟᱞ ᱥᱩᱵᱤᱫᱷᱟ ᱢᱮᱱᱟᱜᱼᱟ ᱾ ᱨᱚᱝᱜᱟᱞᱤ (᱖ ᱵᱮᱰ ᱟᱜ) ᱟᱨ ᱵᱚᱛᱟᱥᱤ (᱑᱐ ᱵᱮᱰ ᱟᱜ) ᱨᱮ ᱯᱨᱟᱭᱢᱮᱨᱤ ᱦᱮᱞᱛᱷ ᱛᱟᱞᱢᱟ ᱢᱮᱱᱟᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱫᱟᱨᱡᱤᱞᱤᱝ ᱦᱚᱱᱚᱛ ᱨᱮᱱᱟᱜ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚ
ᱠᱨᱤᱥᱱᱚ ᱠᱟᱱᱛᱚ ᱦᱚᱱᱫᱤᱠᱚᱭ
ᱠᱨᱤᱥᱱᱚ ᱠᱟᱱᱛᱚ ᱦᱚᱱᱫᱤᱠᱚᱭ (ᱤᱝᱨᱟᱹᱡᱤᱺ Krishna Kanta Handique) (᱑᱘᱙᱘ - ᱑᱙᱘᱒) ᱫᱚ ᱥᱤᱧᱚᱛ ᱫᱤᱥᱚᱢ ᱟᱥᱟᱢ ᱯᱚᱱᱚᱛ ᱨᱮᱱ ᱢᱤᱫᱴᱮᱱ ᱚᱱᱚᱞᱤᱭᱟᱹ, ᱥᱟᱝᱥᱠᱨᱤᱛ ᱯᱚᱱᱰᱤᱛ ᱟᱨ ᱥᱮᱪᱮᱫ ᱜᱟᱹᱠᱷᱩᱲᱤᱭᱟᱹ ᱠᱟᱱᱟᱭ| ᱥᱟᱝᱥᱠᱨᱤᱛ ᱟᱨ ᱯᱟᱹᱨᱥᱤ ᱥᱟᱬᱮᱥ ᱯᱟᱦᱟᱴᱟ ᱨᱮ ᱩᱱᱤ ᱫᱚ ᱥᱚᱨᱚᱥ ᱯᱚᱱᱰᱤᱛ ᱜᱩᱱᱮ ᱩᱫᱩᱜ ᱥᱚᱫᱚᱨ ᱞᱮᱫᱟ| ᱟᱨᱮ ᱥᱮᱨᱢᱟ ᱦᱟᱹᱵᱤᱡ ᱜᱩᱣᱟᱦᱟᱴᱤ ᱡᱮᱜᱮᱫ ᱵᱤᱨᱫᱟᱹ ᱜᱟᱲ ᱨᱮᱱ ᱡᱚᱜᱚ ᱥᱮᱱᱥᱮᱞᱚᱨ ᱞᱮᱠᱟ ᱛᱮ ᱫᱟᱹᱭᱤᱠ ᱵᱷᱟᱨᱮ ᱜᱚᱫ ᱞᱮᱫᱟ ᱟᱨ ᱥᱩᱢᱩᱝ ᱓᱙ ᱥᱮᱨᱢᱟ ᱩᱢᱮᱨ ᱨᱮ ᱑᱙᱓᱗ ᱥᱮᱨᱢᱟ ᱨᱮ ᱦᱚᱭ ᱞᱮᱱ ᱟᱥᱟᱢ ᱥᱟᱦᱤᱛᱭᱚ ᱥᱚᱵᱷᱟ ᱨᱮᱭᱟᱜ ᱡᱟᱨᱣᱟᱜ ᱨᱮ ᱥᱚᱵᱷᱟ ᱢᱩᱠᱷᱭᱟᱹ ᱞᱮᱠᱟ ᱛᱮ ᱫᱟᱭᱤᱠ ᱵᱷᱟᱨᱮ ᱜᱚᱫ ᱞᱮᱫ ᱛᱟᱦᱮᱱᱟ|
ᱡᱟᱱᱟᱢ
ᱠᱨᱤᱥᱱᱚ ᱠᱟᱱᱛᱚ ᱦᱚᱱᱫᱤᱠᱚᱭ ᱡᱟᱱᱟᱢ ᱫᱚ ᱒᱐ ᱡᱩᱞᱟᱭ ᱑᱘᱙᱘ ᱢᱟᱹᱦᱤᱛ ᱦᱤᱞᱚᱜ ᱟᱥᱟᱢ ᱯᱚᱱᱚᱛ ᱨᱮᱭᱟᱜ ᱡᱚᱨᱦᱟᱴ ᱦᱚᱱᱚᱛ ᱨᱮᱭᱟᱜ ᱥᱟᱛ ᱜᱷᱚᱨᱤᱭᱟ ᱟᱦᱩᱢ ᱜᱷᱟᱨᱚᱧᱡᱽ ᱨᱮ ᱦᱚᱭ ᱞᱮᱱᱟ| ᱩᱱᱤ ᱨᱮᱱ ᱟᱯᱟᱛ ᱛᱮᱫ ᱟᱜ ᱧᱩᱛᱩᱢ ᱫᱚ ᱨᱟᱭ ᱵᱟᱦᱟᱫᱩᱨ ᱨᱟᱫᱷᱟ ᱠᱟᱱᱛᱚ ᱦᱚᱱᱫᱤᱠᱚᱭ ᱟᱨ ᱮᱝᱜᱟᱛ ᱟᱜ ᱧᱩᱛᱩᱢ ᱫᱚ ᱛᱟᱦᱮᱸ ᱠᱟᱱᱟ ᱱᱟᱨᱟᱭᱚᱱ ᱦᱚᱱᱫᱤᱠᱚᱭ| ᱟᱥᱟᱢ ᱨᱮᱭᱟᱜ ᱟᱹᱰᱤ ᱟᱭᱢᱟ ᱫᱤᱥᱣᱟᱹ ᱟᱠᱷᱲᱟ ᱠᱚ ᱩᱛᱷᱱᱟᱹᱣᱚᱜ ᱞᱟᱹᱜᱤᱫ ᱥᱟᱯᱷᱟ ᱥᱚᱬᱟ ᱢᱚᱱ ᱛᱮ ᱫᱟᱱ ᱯᱚᱱ ᱠᱚ ᱮᱢᱮᱫ ᱠᱟᱱ ᱛᱟᱦᱮᱱ ᱧᱩᱛᱩᱢ ᱛᱮ ᱩᱱᱤ ᱫᱚ "ᱫᱟᱱᱵᱤᱨ" ᱯᱟᱹᱨᱤᱥ ᱛᱮ ᱠᱚ ᱢᱟᱱᱚᱛ ᱞᱮᱫᱮᱭᱟ|  ᱫᱟᱱᱵᱤᱨ ᱨᱟᱫᱷᱟ ᱠᱟᱱᱛᱚ ᱦᱚᱱᱫᱤᱠᱚᱭ ᱨᱮᱱ ᱯᱚᱱᱭᱟ ᱦᱚᱯᱚᱱ ᱠᱚ ᱢᱩᱫᱽ ᱨᱮ ᱡᱚᱛᱚ ᱠᱦᱚᱱ ᱢᱟᱨᱟᱝ ᱩᱛᱟᱹᱨᱤᱡ=ᱮ ᱛᱟᱦᱮᱸ ᱠᱟᱱᱟ|
ᱥᱮᱪᱮᱫ
ᱠᱨᱤᱥᱱᱚ ᱠᱟᱱᱛᱚ ᱦᱚᱱᱫᱤᱠᱚᱭ ᱫᱚ ᱮᱛᱚᱦᱚᱵ ᱥᱮᱪᱮᱫ ᱟᱠᱚ ᱚᱲᱟᱜ ᱨᱮ ᱜᱮᱭᱮ ᱪᱮᱫ ᱞᱮᱫᱟ| ᱤᱱᱟᱹ ᱴᱟᱭᱱᱚᱢ ᱟᱯᱟᱛ ᱫᱚ ᱡᱚᱨᱦᱟᱴ ᱥᱚᱨᱠᱟᱨᱤ ᱦᱟᱭ ᱥᱠᱩᱞ ᱨᱮ ᱧᱩᱛᱩᱢᱮ ᱚᱞ ᱨᱟᱠᱟᱵ ᱚᱪᱚ ᱠᱮᱫᱮᱭᱟ| ᱤᱝᱨᱟᱹᱡᱤ ᱑᱙᱑᱓ ᱥᱮᱨᱢᱟ ᱨᱮ ᱜᱮᱞ ᱢᱚᱬᱮ ᱩᱢᱮᱨ ᱨᱮ ᱜᱮ ᱠᱨᱤᱥᱱᱚ ᱠᱟᱱᱛᱚ ᱦᱚᱱᱫᱤᱠᱚᱭ ᱡᱚᱨᱦᱟᱴ ᱥᱚᱨᱠᱟᱨᱤ ᱠᱷᱚᱱ ᱯᱟᱹᱦᱤᱞ ᱛᱷᱚᱠ ᱛᱮ ᱢᱮᱴᱨᱤᱠ ᱵᱤᱱᱤᱰᱮ ᱯᱟᱥ ᱞᱮᱫᱟ| ᱦᱚᱱᱫᱤᱠᱚᱭ ᱫᱚ ᱠᱚᱴᱚᱱ ᱠᱚᱞᱮᱡᱽ ᱨᱮ ᱑᱙᱑᱕ ᱥᱮᱨᱢᱟ ᱨᱮ ᱟᱭᱹᱮᱹ ᱵᱤᱱᱤᱰ ᱨᱮ ᱟᱹᱰᱤ ᱢᱟᱱᱚᱛ ᱥᱟᱞᱟᱜ ᱯᱟᱥ ᱚᱰᱚᱠ ᱠᱟᱛᱮ ᱠᱚᱞᱠᱟᱛᱟ ᱡᱮᱜᱮᱫ ᱵᱤᱨᱫᱟᱹ ᱜᱟᱲ ᱨᱮ ᱥᱮᱪᱮᱫ ᱦᱟᱛᱟᱣ ᱞᱟᱹᱜᱤᱫ ᱧᱩᱛᱩᱢᱮ ᱚᱞ ᱚᱪᱚ ᱞᱮᱫᱟ| ᱠᱚᱞᱠᱟᱛᱟ ᱡᱮᱜᱮᱫ ᱵᱤᱨᱫᱟᱹ ᱜᱟᱲ ᱠᱷᱚᱱ ᱑᱙᱑᱗ ᱥᱮᱨᱢᱟ ᱨᱮ ᱥᱚᱝᱥᱠᱨᱤᱛ ᱥᱟᱛᱷᱟᱢ ᱤᱫᱤ ᱠᱟᱛᱮ ᱯᱟᱹᱦᱤᱞ ᱛᱷᱚᱠ ᱛᱮ ᱥᱱᱟᱛᱚᱠᱮ ᱯᱟᱥ ᱞᱮᱫᱟ ᱟᱨ ᱑᱙᱑᱙ ᱥᱮᱨᱢᱟ ᱨᱮ 'ᱵᱮᱫᱽ ᱥᱟᱠᱷᱟ' ᱯᱟᱹᱦᱤᱞ ᱴᱷᱟᱶᱮ ᱦᱟᱢᱮᱴ ᱞᱮᱫᱟ|
ᱥᱚᱢᱟᱡᱽ ᱥᱮᱣᱟ
ᱠᱨᱤᱥᱱᱚ ᱠᱟᱱᱛᱚ ᱦᱚᱱᱫᱤᱠᱚᱭ ᱫᱚ ᱟᱡ ᱱᱤᱡᱽ ᱛᱮᱫ ᱛᱮ ᱜᱮ ᱡᱚᱜᱚᱱᱱᱟᱛᱷ ᱵᱚᱨᱩᱣᱟ ᱵᱤᱨᱫᱟᱹ ᱜᱟᱲ ᱵᱮᱱᱟᱣ ᱠᱟᱛᱮ ᱑᱙᱓᱐ ᱥᱮᱨᱢᱟ ᱨᱮ ᱑᱙᱓᱐ ᱥᱮᱨᱢᱟ ᱨᱮ ᱚᱱᱟ ᱵᱤᱨᱫᱟᱹ ᱜᱟᱲ ᱨᱮᱱ ᱵᱟᱵᱟᱱᱫᱷᱟᱣᱤᱡ ᱯᱨᱤᱱᱥᱤᱯᱟᱞ ᱞᱮᱠᱟ ᱛᱮ ᱫᱟᱭᱤᱠ ᱵᱷᱟᱨ ᱜᱚᱫ ᱠᱟᱛᱮ ᱠᱟᱹᱢᱤ ᱡᱤᱭᱚᱱᱮ ᱮᱦᱚᱵ ᱞᱮᱫ ᱛᱟᱭᱟ| ᱑᱙᱓᱐ ᱥᱮᱨᱢᱟ ᱠᱷᱚᱱ ᱑᱙᱔᱘ ᱥᱮᱨᱢᱟ ᱦᱟᱹᱵᱤᱡ ᱵᱤᱱ ᱵᱮᱛᱚᱱ ᱛᱮᱭᱮ ᱠᱟᱹᱢᱤ ᱭᱮᱫ ᱠᱟᱱ ᱛᱟᱦᱮᱸ ᱠᱟᱱᱟ| ᱤᱱᱟᱹ ᱚᱠᱛᱮ ᱨᱮ ᱜᱮ ᱦᱮᱢᱞᱚᱛᱟ ᱦᱚᱱᱫᱤᱠᱚᱭ ᱢᱮᱢᱚᱨᱤᱭᱟᱞ ᱤᱱᱥᱴᱤᱴᱣᱩᱰ ᱠᱚ ᱵᱮᱱᱟᱣ ᱞᱮᱫᱟ|
ᱥᱟ.ᱠᱷᱭᱟ.ᱛ
ᱛᱷᱚᱠ:ᱟᱥᱟᱢ ᱨᱮᱱ ᱦᱚᱲ
ᱛᱟᱡᱤᱠ ᱯᱟᱹᱨᱥᱤ
ᱛᱟᱡᱤᱠ ᱥᱮ ᱛᱟᱡᱤᱠᱤ (ᱛᱟᱡᱤᱠ: забо́ни тоҷикӣ́, ᱡᱟᱵᱳᱱᱤ ᱛᱳᱡᱤᱠᱤ) ᱛᱟᱡᱤᱠᱤᱥᱛᱟᱱ ᱟᱨ ᱩᱡᱽᱵᱮᱠᱤᱥᱛᱟᱱ ᱨᱮ ᱵᱮᱵᱦᱟᱨᱚᱜ ᱠᱟᱱ ᱢᱤᱫ ᱯᱷᱟᱨᱥᱤ ᱯᱟᱹᱨᱥᱤ ᱨᱮᱱᱟᱜ ᱪᱟᱸᱜᱟ ᱯᱟᱹᱨᱥᱤ ᱠᱟᱱᱟ ᱾ ᱫᱟᱨᱤ ᱯᱷᱟᱨᱥᱤ ᱥᱟᱶ ᱱᱚᱶᱟ ᱯᱟᱹᱨᱥᱤ ᱨᱮᱱᱟᱜ ᱟᱹᱰᱤ ᱜᱟᱱ ᱢᱮᱞ ᱢᱮᱱᱟᱜᱼᱟ ᱾ ᱵᱟᱨᱜᱮᱞ ᱥᱟᱭ ᱥᱮᱨᱢᱟ ᱨᱮᱱᱟᱜ ᱮᱛᱚᱦᱚᱵ ᱨᱮ ᱟᱨ ᱥᱳᱵᱷᱤᱭᱮᱛ ᱤᱭᱩᱱᱤᱭᱚᱱ ᱨᱟᱹᱯᱩᱫ ᱛᱟᱭᱚᱢ ᱟᱭᱢᱟ ᱚᱱᱚᱞᱤᱭᱟᱹ ᱟᱨ ᱨᱤᱥᱟᱨᱪᱟᱨ (researchers) ᱠᱚ ᱛᱟᱡᱤᱠ ᱯᱟᱹᱨᱥᱤ ᱫᱚ ᱯᱷᱟᱨᱥᱤ ᱯᱟᱹᱨᱥᱤ ᱨᱮᱱᱟᱜ ᱢᱤᱫ ᱪᱟᱸᱜᱟ ᱯᱟᱹᱨᱥᱤ ᱠᱟᱱᱟ ᱢᱮᱱ ᱛᱮ ᱠᱚ ᱢᱚᱱᱮ ᱟᱠᱟᱫᱟ ᱾ ᱢᱮᱱᱠᱷᱟᱱ, ᱱᱚᱶᱟ ᱫᱚ ᱮᱴᱟᱜ ᱯᱟᱹᱨᱥᱤ ᱥᱮ ᱯᱷᱟᱨᱥᱤ ᱠᱷᱚᱱ ᱡᱟᱱᱟᱢ ᱟᱠᱟᱱᱟ ᱱᱚᱶᱟ ᱤᱫᱤ ᱠᱟᱛᱮᱡ ᱟᱹᱰᱤ ᱜᱟᱱ ᱨᱮᱯᱮᱪ ᱢᱮᱱᱟᱜᱼᱟ ᱟᱨ ᱚᱱᱟ ᱨᱮ ᱨᱟᱡᱽᱟᱹᱨᱤᱭᱟᱹ ᱯᱟᱦᱟᱴᱟ ᱦᱚᱸ ᱥᱮᱞᱮᱫ ᱢᱮᱱᱟᱜᱼᱟ ᱾ ᱱᱟᱦᱟᱜ ᱫᱤᱱ ᱨᱮ ᱟᱹᱰᱤᱜᱟᱱ ᱨᱤᱥᱟᱨᱪᱟᱨ ᱜᱮ ᱛᱟᱡᱤᱠ ᱯᱟᱹᱨᱥᱤ ᱫᱚ ᱯᱷᱟᱨᱥᱤ ᱯᱟᱹᱨᱥᱤ ᱨᱮᱱᱟᱜ ᱪᱟᱸᱜᱟ ᱯᱟᱹᱨᱥᱤ ᱠᱟᱱᱟ ᱢᱮᱱᱛᱮ ᱠᱚ ᱢᱚᱱᱮᱭᱟ ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱯᱟᱹᱨᱥᱤ ᱛᱷᱚᱠ: ᱛᱟᱡᱤᱠᱤᱥᱛᱟᱱ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱤᱱᱫᱳᱼᱤᱣᱨᱳᱯᱤᱭᱟᱱ ᱯᱟᱹᱨᱥᱤ
ᱛᱷᱚᱠ: ᱩᱡᱽᱵᱮᱠᱤᱥᱛᱟᱱ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱠᱟᱡᱟᱠᱥᱛᱟᱱ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱛᱩᱨᱠᱢᱮᱱᱤᱥᱛᱟᱱ ᱨᱮᱱᱟᱜ ᱯᱟᱹᱨᱥᱤ
ᱢᱤᱭᱟᱢᱤ, Florida
ᱢᱤᱭᱟᱢᱤ (ᱩᱪᱪᱷᱟᱹᱱ: [maɪˈæmi] ᱟᱨ ᱵᱟᱝ [maɪˈæmə]) ᱫᱚ ᱟᱢᱮᱨᱤᱠᱟ ᱨᱮᱱᱟᱜ ᱯᱷᱞᱳᱨᱤᱰᱟ ᱦᱚᱱᱚᱛ ᱨᱮᱱᱟᱜ ᱥᱟᱱᱟᱢ ᱠᱷᱚᱱ ᱢᱟᱨᱟᱝ ᱥᱟᱦᱟᱨ ᱠᱟᱱᱟ᱿ ᱱᱩᱭᱟ ᱥᱟᱦᱟᱨ ᱫᱚ ᱟᱴᱞᱟᱱᱴᱤᱠ ᱢᱟᱦᱟᱫᱚᱨᱭᱟ ᱟᱲᱮᱨᱮ ᱢᱮᱱᱟᱜᱼᱟ᱾ ᱢᱤᱭᱟᱢᱤ ᱥᱮᱞᱮᱛ ᱯᱚᱱᱚᱛ ᱨᱮᱱᱟᱜ ᱛᱩᱨᱩᱭᱟᱜ ᱢᱟᱨᱟᱝ ᱥᱟᱦᱟᱨ ᱠᱟᱱᱟ᱾
ᱠᱟᱞᱱᱟ ᱯᱚᱞᱤᱴᱮᱠᱱᱤᱠ
ᱠᱟᱞᱱᱟ ᱯᱚᱞᱤᱴᱮᱠᱱᱤᱠ ᱫᱚ ᱒᱐᱐᱒ ᱥᱮᱨᱢᱟ ᱨᱮ ᱛᱷᱟᱯᱚᱱ ᱟᱠᱟᱱ, ᱯᱚᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱥᱟᱢᱟᱝ ᱵᱚᱨᱫᱷᱚᱢᱟᱱ ᱦᱚᱱᱚᱛ ᱨᱮ ᱢᱮᱱᱟᱜ ᱠᱟᱱᱞᱟ ᱨᱮᱭᱟᱜ ᱢᱤᱫ ᱥᱚᱨᱠᱟᱨᱤ ᱯᱚᱞᱤᱴᱮᱠᱱᱤᱠ ᱠᱚᱞᱮᱡᱽ ᱠᱟᱱᱟ᱾
ᱠᱚᱞᱮᱡᱽ ᱵᱟᱵᱚᱛ
ᱱᱚᱣᱟ ᱯᱚᱞᱤᱴᱮᱠᱱᱤᱠ ᱫᱚ ᱯᱚᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱴᱮᱠᱱᱤᱠᱮᱞ ᱮᱰᱩᱠᱮᱥᱚᱱ ᱥᱟᱶ ᱡᱚᱯᱲᱟᱣ ᱢᱮᱱᱟᱜᱼᱟ, ᱟᱨ ᱵᱷᱟᱨᱚᱛ ᱡᱟᱠᱟᱛ ᱴᱮᱠᱱᱤᱠᱮᱞ ᱥᱮᱪᱮᱫ ᱠᱟᱭᱩᱱᱥᱤᱞ (ᱮ.ᱟᱭ.ᱥᱤ.ᱴᱤ.ᱤ) ᱱᱟᱣᱟ ᱫᱤᱞᱞᱤ ᱦᱚᱛᱮᱛᱮ ᱢᱟᱱᱚᱛ ᱮᱢ ᱢᱮᱱᱟᱜᱼᱟ᱾ ᱱᱚᱣᱟ ᱯᱚᱞᱤᱴᱮᱠᱱᱤᱠ ᱨᱮᱫᱚ ᱠᱚᱢᱯᱤᱭᱩᱴᱟᱨ ᱥᱟᱬᱮᱥ ᱟᱨ ᱴᱮᱠᱱᱚᱞᱚᱡᱤ (ᱰᱤ.ᱥᱤ.ᱮᱥ.ᱴᱤ), ᱤᱞᱮᱠᱴᱨᱚᱱᱤᱠᱥ ᱟᱨ ᱠᱚᱢᱤᱭᱩᱱᱤᱠᱮᱥᱚᱱ (ᱰᱤ.ᱤ.ᱴᱤ.ᱥᱤ) ᱟᱨ ᱥᱤᱵᱷᱤᱞ ᱤᱧᱡᱤᱱᱤᱭᱚᱨᱤᱝ (ᱰᱤ.ᱥᱤ.ᱤ) ᱨᱮ ᱰᱤᱯᱞᱳᱢᱟ ᱠᱳᱨᱥ ᱮ ᱪᱟᱞᱮᱫ ᱠᱟᱱᱟ᱾ ᱱᱚᱸᱰᱮ ᱫᱚ ᱟᱨᱦᱚᱸ ᱠᱷᱟᱹᱞᱤ ᱛᱤᱨᱞᱟᱹ ᱠᱚ ᱞᱟᱹᱜᱤᱫ ᱛᱟᱦᱮᱱ ᱨᱮᱭᱟᱜ ᱦᱳᱥᱴᱮᱞ ᱢᱮᱱᱟᱜᱼᱟ᱾ ᱱᱚᱸᱰᱮ ᱯᱟᱹᱴᱷᱩᱣᱟᱹ ᱠᱚ ᱞᱟᱹᱜᱤᱫ ᱠᱷᱮᱞᱚᱸᱰ ᱜᱚᱰᱟ, ᱞᱮᱵᱽ ᱨᱮᱭᱟᱜ ᱥᱟᱯᱟᱵᱽ, ᱥᱟᱡᱟᱣ ᱥᱟᱯᱲᱟᱣ ᱠᱚᱢᱯᱤᱭᱩᱴᱟᱨ ᱞᱮᱵᱽ ᱮᱢᱟᱱ ᱛᱮᱱᱟᱜ ᱱᱟᱱᱟ ᱦᱩᱱᱟᱹᱨ ᱥᱩᱵᱤᱫᱷᱟᱹ ᱠᱚ ᱢᱮᱱᱟᱜᱼᱟ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱥᱟᱢᱟᱝ ᱵᱚᱨᱫᱷᱚᱢᱟᱱ ᱦᱚᱱᱚᱛ ᱨᱮᱱᱟᱜ ᱠᱚᱞᱮᱡᱽ ᱟᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱯᱚᱞᱤᱴᱮᱱᱤᱠ ᱠᱚᱞᱮᱡᱽ
ᱮᱨᱚᱜ ᱥᱤᱢ
ᱵᱟᱠᱷᱮᱬ
ᱮᱨᱚᱜ ᱥᱤᱢ ᱵᱚᱝᱜᱟ ᱨᱮ ᱫᱚ ᱱᱚᱝᱠᱟ ᱞᱮᱠᱟᱠᱚ ᱵᱚᱝᱜᱟᱭᱟᱺ
ᱡᱚᱦᱟᱨ ᱛᱚᱵᱮ ᱵᱟᱹᱯᱩ ᱴᱷᱟᱹᱠᱩᱨᱛᱤᱧ, ᱡᱚᱦᱟᱨ ᱡᱟᱦᱮᱨ ᱮᱨᱟ, ᱡᱚᱦᱟᱨ ᱢᱟᱨᱟᱝ ᱵᱩᱨᱩ, ᱱᱮ ᱛᱚᱵᱮ ᱮᱨᱚᱜ ᱥᱤᱢ ᱧᱩᱛᱩᱢ ᱛᱮ ᱮᱢᱟᱢ ᱪᱟᱞᱟᱢ ᱠᱟᱱᱟ, ᱢᱤᱫ ᱴᱷᱮᱱᱮ ᱮᱨᱟ ᱜᱮᱞ ᱵᱟᱨ ᱴᱷᱮᱱ ᱠᱟᱹᱱᱟᱹᱭᱚᱜ ᱢᱩᱱᱟᱹᱭᱚᱜ ᱢᱟ, ᱡᱟᱨᱜᱮ ᱫᱟᱠ ᱢᱟᱱᱰᱦᱟᱨᱮ ᱫᱩᱠᱟᱜ ᱯᱟᱯᱜ, ᱨᱚᱜᱟᱜ ᱵᱤᱜᱦᱤᱱᱟᱜ ᱞᱟᱜ ᱦᱟᱥᱳ, ᱵᱚᱦᱚᱜ ᱦᱟᱥᱳ ᱟᱞᱚᱯᱮ ᱵᱚᱞ ᱳᱪᱳ ᱥᱚᱲ ᱳᱪᱳᱭᱟ ᱥᱟᱢᱟᱱᱚᱢ ᱥᱤᱠᱩᱣᱟᱹᱨ ᱥᱟᱢᱟᱱᱚᱢ ᱢᱟᱨᱟᱣ ᱮᱴᱟᱜ ᱟᱲᱮ ᱮᱴᱟᱜ ᱥᱤᱢᱟᱹᱛᱮ ᱜᱚᱜ ᱜᱤᱰᱤ ᱵᱷᱟᱹᱨᱤᱭᱟᱹᱭ ᱯᱮ, ᱵᱟᱹᱵᱩ ᱵᱟᱹᱵᱩ ᱴᱷᱟᱹᱠᱩᱨᱛᱤᱧ ᱫᱚ᱾ ᱨᱟᱹᱰᱤ ᱮᱨᱟ ᱦᱮᱢᱮ ᱮᱨᱟ ᱚᱲᱮᱡ ᱥᱟᱠᱟᱢ ᱞᱟᱟᱹᱴᱩᱢ ᱥᱟᱠᱟᱢ ᱵᱟᱪᱟᱭᱟᱠᱚ ᱵᱚᱱᱫᱟᱠᱚ ᱟᱞᱚ ᱛᱚᱵᱮᱯᱮ ᱥᱟᱨᱟᱜ ᱥᱟᱹᱜᱩᱱᱟᱹᱜ ᱛᱟᱠᱚᱣᱟ, ᱟᱫᱚ ᱢᱤᱫ ᱫᱤᱱ ᱛᱟᱨᱟ ᱚᱭᱚᱝᱟᱠᱚ ᱪᱩᱱᱰᱚᱜᱟᱠᱚ ᱟᱞᱚᱯᱮ ᱞᱟᱜᱟᱣ ᱚᱪᱚ ᱵᱟᱡᱟᱣ ᱚᱪᱚᱭᱟ, ᱵᱮᱥ ᱚᱠᱚᱛᱮ ᱵᱟᱲᱮ ᱢᱤᱦᱩᱸ ᱮᱝᱜᱟ ᱢᱮᱨᱚᱢ ᱮᱝᱜᱟ ᱫᱟᱲᱟᱢᱠᱚ ᱥᱟᱝᱜᱷᱟᱨᱠᱚ, ᱥᱤᱧ ᱵᱤᱨ ᱢᱟᱱ ᱵᱤᱨ ᱜᱩᱛᱨᱩᱫ ᱥᱮᱛᱟ ᱛᱮᱱᱠᱮ ᱦᱟᱹᱲᱩᱵ ᱥᱚᱥᱟᱸᱭ ᱵᱟᱹᱯᱩ ᱴᱷᱟᱹᱠᱩᱨᱛᱤᱧ ᱫᱚ᱾
ᱱᱤᱭᱚᱢ
ᱱᱟᱭᱠᱮ ᱵᱚᱝᱜᱟ ᱠᱟᱛᱮ ᱥᱤᱢᱠᱚ ᱥᱩᱲᱟᱹ ᱠᱚᱣᱟ᱾ ᱚᱱᱟ ᱥᱩᱲᱟᱹ ᱫᱚ ᱟᱹᱛᱩ ᱥᱩᱫᱷᱟᱹ ᱨᱮᱱ ᱦᱮᱨᱮᱞ ᱦᱚᱯᱚᱱ ᱠᱚ ᱡᱚᱢᱟ᱾ ᱡᱟᱦᱮᱨ ᱮᱨᱟ ᱥᱤᱢ ᱟᱨ ᱢᱚᱬᱮᱠᱚ ᱥᱤᱢ ᱫᱚ ᱱᱟᱭᱠᱮ ᱟᱡ ᱮᱥᱠᱟᱨ ᱛᱮᱜᱮᱭᱮ ᱡᱚᱢ ᱠᱤᱱᱟᱹ᱾ ᱫᱚᱥᱟᱨ ᱛᱮᱥᱟᱨ ᱠᱫᱚ ᱚᱲᱟᱜ ᱚᱲᱟᱜ ᱠᱚ ᱵᱚᱝᱜᱟᱭᱟ ᱟᱵᱽᱜᱮ ᱵᱚᱝᱜᱟ, ᱚᱲᱟᱜ ᱵᱚᱝᱜᱟ, ᱢᱟᱨᱟᱝ ᱵᱩᱨᱩ ᱟᱨ ᱦᱟᱯᱲᱟᱢ ᱠᱚ ᱧᱩᱛᱩᱢ ᱛᱮ᱾
ᱥᱟᱹᱠᱷᱹᱭᱟᱹᱛ
https://archive.org/details/HorkorenMareHapramkoakKatha ᱛᱷᱚᱠ: ᱵᱚᱝᱜᱟ ᱵᱩᱨᱩ ᱛᱷᱚᱠ: ᱯᱚᱨᱚᱵᱽ ᱯᱚᱨᱵᱟᱥ
ᱦᱟᱣᱥᱟ ᱯᱟᱹᱨᱥᱤ
ᱦᱟᱣᱥᱟ ᱯᱟᱹᱨᱥᱤ (Harshen/Halshen Hausa) ᱯᱟᱪᱮ ᱟᱯᱷᱨᱤᱠᱟ ᱨᱮᱠᱚ ᱨᱚᱲᱼᱮᱫ ᱠᱟᱱ ᱢᱤᱫ ᱯᱟᱹᱨᱥᱤ ᱠᱟᱱᱟ ᱾ ᱱᱚᱶᱟ ᱫᱚ ᱟᱯᱷᱨᱳᱼᱮᱥᱤᱭᱟᱴᱤᱠ ᱯᱟᱹᱨᱥᱤ ᱜᱷᱟᱨᱚᱸᱡᱽ ᱨᱮᱱᱟᱜ ᱪᱟᱸᱫᱤᱠ ᱯᱟᱹᱨᱥᱤ ᱠᱟᱱᱟ ᱾ ᱦᱟᱣᱥᱟ ᱯᱟᱹᱨᱥᱤ ᱫᱚ ᱱᱟᱭᱡᱮᱨᱤᱭᱟ, ᱱᱟᱭᱡᱟᱨ, ᱜᱷᱟᱱᱟ, ᱥᱩᱫᱟᱱ ᱟᱨ ᱠᱟᱢᱮᱨᱩᱱ ᱫᱤᱥᱚᱢ ᱨᱮᱱ ᱦᱟᱣᱥᱟ ᱦᱚᱲ ᱠᱚᱠᱚ ᱨᱚᱲᱼᱟ, ᱱᱩᱠᱩ ᱜᱮ ᱟᱯᱷᱨᱤᱠᱟ ᱨᱮᱱ ᱥᱟᱱᱟᱢ ᱠᱷᱚᱱ ᱢᱟᱨᱟᱝ ᱡᱟᱹᱛᱤ (ethnic group) ᱠᱟᱱᱟ ᱠᱚ ᱾
ᱦᱟᱣᱥᱟ ᱫᱚ ᱟᱯᱷᱨᱳᱼᱮᱥᱤᱭᱟᱴᱤᱠ ᱯᱟᱹᱨᱥᱤ ᱜᱷᱟᱨᱚᱸᱡᱽ ᱨᱮᱱᱟᱜ ᱪᱟᱸᱫᱤᱠ ᱪᱟᱸᱜᱟ ᱨᱮᱱᱟᱜ ᱥᱟᱱᱟᱢ ᱠᱷᱚᱱ ᱡᱟᱹᱥᱛᱤ ᱨᱚᱲᱚᱜ ᱠᱟᱱ ᱯᱟᱹᱨᱥᱤ ᱠᱟᱱᱟ ᱾ ᱮᱛᱷᱱᱳᱞᱚᱜᱽ ᱟᱜ ᱟᱢᱫᱟᱡᱽ ᱞᱮᱠᱟᱛᱮ ᱱᱚᱶᱟ ᱯᱟᱹᱨᱥᱤ ᱛᱮ ᱔᱗ ᱢᱤᱞᱤᱭᱚᱱ ᱜᱟᱱ ᱦᱚᱲ ᱡᱟᱱᱟᱢ ᱞᱮᱠᱟᱛᱮ ᱟᱨ ᱒᱕ ᱢᱤᱞᱤᱭᱚᱱ ᱜᱟᱱ ᱦᱚᱲ ᱫᱚᱥᱟᱨ ᱯᱟᱹᱨᱥᱤ ᱞᱮᱠᱟᱛᱮ ᱠᱚ ᱨᱚᱲᱼᱟ, ᱥᱟᱱᱟᱢ ᱨᱮ ᱟᱢᱫᱟᱡᱽ ᱗᱒ ᱢᱤᱞᱤᱭᱚᱱ ᱜᱟᱱ ᱦᱚᱲ ᱦᱟᱣᱥᱟ ᱯᱟᱹᱨᱥᱤ ᱛᱮᱠᱚ ᱨᱚᱲᱼᱟ ᱾ ᱟᱨᱦᱚᱸ ᱱᱮᱛᱟᱨᱟᱜ ᱟᱢᱫᱟᱡᱽ ᱞᱮᱠᱟᱛᱮ, ᱦᱟᱣᱥᱟ ᱑᱐᱐-᱑᱕᱐ ᱢᱤᱞᱤᱭᱚᱱ ᱜᱟᱱ ᱦᱚᱲ ᱠᱚ ᱨᱚᱲᱼᱮᱫ ᱠᱟᱱᱟ, ᱦᱩᱭ ᱫᱟᱨᱮᱭᱟᱜᱼᱟ ᱱᱚᱶᱟ ᱜᱮ ᱥᱟᱱᱟᱢ ᱠᱷᱚᱱ ᱡᱟᱹᱥᱛᱤ ᱨᱚᱲᱼᱮᱫ ᱠᱟᱱ ᱟᱯᱷᱨᱤᱠᱟᱱ ᱟᱹᱫᱤᱵᱟᱹᱥᱤ, ᱡᱟᱱᱟᱢ ᱟᱲᱟᱝ ᱠᱟᱱᱟ ᱾
᱒᱐᱑᱗ ᱥᱮᱨᱢᱟ ᱨᱮ, ᱱᱟᱭᱡᱮᱨᱤᱭᱟ ᱨᱮᱱ ᱫᱤᱥᱚᱢ ᱜᱚᱢᱠᱮ ᱢᱩᱦᱟᱢᱚᱫ ᱵᱩᱨᱦᱟᱨᱤ ᱦᱟᱣᱥᱟ ᱛᱮ ᱢᱤᱫ ᱨᱚᱲ ᱮ ᱩᱪᱷᱟᱹᱱ ᱞᱮᱫᱟ, ᱡᱟᱦᱟ ᱫᱚ ᱫᱤᱥᱚᱢ ᱨᱮ ᱵᱤᱛᱚᱨᱠᱚ (controversy) ᱮ ᱨᱟᱠᱟᱵ ᱞᱮᱫᱟ ᱾ ᱱᱟᱭᱡᱮᱨᱤᱭᱟ ᱨᱮ ᱦᱟᱣᱥᱟ ᱯᱟᱹᱨᱥᱤ ᱨᱮᱱᱟᱜ ᱥᱤᱱᱮᱢᱟ ᱤᱱᱰᱟᱥᱴᱨᱤ ᱠᱮᱱᱤᱭᱩᱰ (Kannywood) ᱢᱮᱱᱛᱮ ᱵᱟᱲᱟᱭᱚᱜᱼᱟ ᱾
ᱦᱟᱹᱴᱤᱧ
ᱦᱟᱣᱥᱟ ᱫᱚ ᱟᱯᱷᱨᱳᱼᱮᱥᱤᱭᱟᱴᱤᱠ ᱯᱟᱹᱨᱥᱤ ᱜᱷᱟᱨᱚᱸᱡᱽ ᱨᱮᱱᱟᱜ ᱪᱟᱸᱫᱤᱠ ᱪᱟᱸᱜᱟ ᱜᱷᱟᱨᱚᱸᱡᱽ ᱨᱮᱭᱟᱜ ᱯᱟᱪᱮ ᱪᱟᱸᱫᱤᱠ ᱯᱟᱹᱨᱥᱤ ᱠᱟᱱᱟ ᱾
ᱱᱚᱱᱼᱟᱯᱷᱨᱳᱮᱥᱤᱭᱟᱴᱤᱠ ᱚᱨᱥᱚᱝ
ᱦᱟᱣᱥᱟ ᱨᱮ ᱟᱭᱢᱟ ᱜᱟᱱ ᱟᱹᱲᱟᱹ ᱠᱚ ᱢᱮᱱᱟᱜᱼᱟ ᱡᱟᱦᱟᱸ ᱫᱚ ᱮᱴᱟᱜ ᱪᱟᱸᱫᱤᱠ ᱯᱟᱹᱨᱥᱤᱠᱚ ᱨᱮ ᱵᱟᱝ ᱧᱮᱞᱚᱜᱼᱟ, ᱪᱮᱫᱟᱜ ᱥᱮ ᱱᱚᱶᱟ ᱫᱚ ᱱᱟᱭᱡᱮᱨᱤᱭᱟ ᱨᱮᱱᱟᱜ ᱛᱟᱞᱢᱟ ᱴᱚᱴᱷᱟ ᱨᱮ ᱯᱟᱥᱱᱟᱣ ᱚᱠᱛᱚ ᱟᱫᱟᱢᱟᱣᱟ, ᱯᱞᱮᱴᱩ, ᱠᱟᱭᱤᱱᱡᱤ, ᱱᱩᱯᱳᱭᱮᱰ ᱟᱨ ᱮᱴᱟᱜ ᱵᱮᱱᱩᱼᱠᱚᱝᱜᱳ ᱯᱟᱹᱨᱥᱤᱠᱚ ᱠᱷᱚᱱ ᱦᱮᱡ ᱟᱠᱟᱱ ᱞᱳᱱ (loan) ᱟᱹᱲᱟᱹ ᱠᱟᱱᱟ ᱾ ᱚᱱᱟ ᱠᱚ ᱯᱟᱹᱨᱥᱤ ᱡᱚᱠᱷᱚᱱ ᱱᱚᱶᱟ ᱯᱟᱹᱨᱥᱤ ᱥᱟᱶ ᱨᱚᱲ ᱥᱮᱞᱮᱫ ᱞᱮᱱᱟ ᱩᱱ ᱚᱠᱛᱚ ᱚᱱᱟ ᱠᱚᱨᱮᱱ ᱟᱹᱲᱟᱹ ᱛᱮ ᱦᱟᱣᱥᱟ ᱯᱟᱹᱨᱥᱤ ᱨᱮᱱᱟᱜ ᱟᱹᱲᱟᱹ ᱢᱩᱨᱟᱹᱭ ᱦᱚᱸ ᱵᱚᱫᱚᱞ ᱞᱮᱱᱟ ᱾ ᱦᱟᱣᱥᱟ ᱨᱮ ᱱᱤᱞᱳᱼᱥᱟᱦᱟᱨᱟᱱ ᱯᱟᱹᱨᱥᱤᱠᱚ ᱠᱷᱚᱱ ᱱᱟᱥᱮ ᱚᱨᱥᱚᱝ ᱢᱮᱱᱟᱜᱼᱟ ᱢᱮᱱᱛᱮ ᱦᱚᱠᱚ ᱢᱚᱱᱮᱭᱟ ᱾
ᱦᱩᱭ ᱫᱟᱨᱮᱜ ᱵᱮᱱᱩᱼᱠᱚᱝᱜᱳ ᱯᱟᱹᱨᱥᱤᱠᱚ ᱨᱮᱱᱟᱜ ᱟᱹᱲᱟᱹ ᱢᱟᱞᱟ ᱠᱚ :
ᱚᱛᱱᱚᱜ ᱪᱷᱮᱨ
ᱦᱟᱣᱥᱟ ᱯᱟᱹᱨᱥᱤ ᱨᱮᱱᱟᱜ ᱡᱟᱱᱟᱢ ᱟᱲᱟᱝ ᱛᱮ ᱨᱚᱲ ᱦᱚᱲ ᱫᱚ, ᱡᱟᱹᱥᱛᱤ ᱱᱟᱭᱡᱟᱨ, ᱮᱛᱚᱢ ᱱᱟᱭᱡᱮᱨᱤᱭᱟ, ᱮᱛᱚᱢ ᱠᱟᱢᱮᱨᱩᱱ, ᱟᱨ ᱪᱟᱸᱫᱽ ᱫᱤᱥᱚᱢ ᱨᱮᱠᱚ ᱧᱟᱢᱚᱜᱼᱟ ᱾ ᱚᱱᱟ ᱥᱟᱶᱛᱮ ᱮᱛᱚᱢ ᱱᱟᱭᱡᱮᱨᱤᱭᱟ ᱟᱨ ᱠᱚᱧᱮ ᱱᱟᱭᱡᱟᱨ ᱨᱮᱱᱟᱜ ᱡᱟᱹᱥᱛᱤ ᱜᱟᱱ ᱴᱚᱴᱷᱟ ᱨᱮᱜᱮ ᱱᱚᱶᱟ ᱫᱚ ᱞᱤᱝᱜᱩᱣᱟ ᱯᱷᱨᱟᱝᱠᱟ ᱞᱮᱠᱟᱛᱮ ᱵᱮᱵᱷᱟᱨᱚᱜᱼᱟ, ᱟᱨ ᱯᱟᱪᱮ ᱟᱯᱷᱨᱤᱠᱟ ᱨᱮᱱᱟᱜ ᱟᱹᱰᱤ ᱢᱟᱨᱟᱝ ᱴᱚᱴᱷᱟ (ᱵᱮᱱᱤᱱ, ᱜᱷᱟᱱᱟ, ᱠᱟᱢᱮᱨᱩᱱ, ᱴᱳᱜᱳ, ᱟᱭᱵᱮᱨᱤ ᱠᱳᱥᱴ) ᱟᱨ ᱥᱩᱫᱟᱱ ᱨᱮᱱᱟᱜ ᱟᱫᱚᱢ ᱴᱚᱴᱷᱟ ᱨᱮ ᱱᱚᱶᱟ ᱯᱟᱹᱨᱥᱤ ᱫᱚ ᱵᱮᱯᱟᱨᱤᱭᱟᱹ ᱯᱟᱹᱨᱥᱤ ᱞᱮᱠᱟᱛᱮ ᱵᱮᱵᱷᱟᱨᱚᱜᱼᱟ ᱾
ᱵᱳᱠᱳ (ᱞᱟᱛᱤᱱ)
ᱦᱟᱣᱥᱟ ᱨᱮᱱᱟᱜ ᱱᱮᱵᱮᱛᱟᱨ ᱚᱯᱷᱤᱥᱤᱭᱟᱞ ᱚᱞ ᱛᱚᱦᱚᱨ ᱫᱚ ᱵᱳᱠᱳ ᱧᱩᱛᱩᱢ ᱢᱤᱫ ᱞᱟᱛᱤᱱ ᱦᱚᱨᱚᱯ ᱠᱟᱱᱟ, ᱡᱟᱦᱟ ᱫᱚ ᱑᱙᱓᱐ ᱜᱮᱥᱮᱨᱢᱟ ᱨᱮ ᱵᱨᱤᱴᱤᱥ ᱩᱯᱚᱢᱟᱦᱫᱮᱥ ᱥᱟᱥᱚᱱᱤᱭᱟᱹ ᱠᱚ ᱦᱚᱛᱮ ᱛᱮ ᱯᱟᱥᱱᱟᱣ ᱞᱮᱱᱟ ᱾
ᱟᱡᱟᱢᱤ (ᱟᱨᱚᱵᱤᱠ)
ᱦᱟᱣᱥᱟ ᱫᱚ ᱟᱨᱦᱚᱸ ᱟᱡᱟᱢᱤ ᱧᱩᱛᱩᱢ ᱢᱤᱫ ᱟᱨᱚᱵᱤᱠ ᱦᱚᱨᱚᱯ ᱛᱮ ᱦᱚᱸ ᱠᱚ ᱚᱠᱟ, ᱡᱟᱦᱟ ᱫᱚ ᱑᱗ ᱯᱤᱲᱦᱤ ᱨᱮᱭᱟᱜ ᱮᱛᱚᱦᱚᱵ ᱨᱮ ᱯᱟᱨᱥᱟᱞ ᱟᱠᱟᱱᱟ ᱾
ᱞᱟᱛᱟᱨ ᱨᱮᱭᱟᱜ ᱛᱷᱚᱠ ᱨᱮ, ᱡᱤᱞᱤᱝ ᱟᱨ ᱠᱷᱟᱴᱚ ᱤ ᱫᱚ ᱞᱟᱹᱜᱤᱫ ᱟᱨᱚᱵᱤᱠ ᱴ (ت) ᱥᱟᱶ ᱩᱫᱩᱜᱚᱜᱼᱟ ᱾
ᱮᱴᱟᱜ ᱚᱞ ᱛᱚᱦᱚᱨ ᱠᱚ
ᱦᱟᱣᱥᱟ ᱞᱟᱹᱜᱤᱫ ᱠᱚᱢ ᱠᱟᱛᱮᱡ ᱦᱚᱸ ᱯᱮᱭᱟ ᱜᱟᱱ ᱚᱞ ᱛᱚᱦᱚᱨ ᱵᱮᱱᱟᱣ ᱦᱩᱭ ᱟᱠᱟᱱᱟ ᱾ ᱱᱚᱶᱟ ᱠᱚ ᱨᱮᱭᱟᱜ ᱚᱠᱟᱴᱟᱜ ᱦᱚᱸ ᱡᱟᱹᱥᱛᱤ ᱵᱮᱵᱷᱟᱨ ᱫᱚ ᱵᱟᱹᱱᱩᱜᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱯᱟᱹᱨᱥᱤ ᱛᱷᱚᱠ:ᱟᱯᱷᱨᱳᱼᱮᱥᱤᱭᱟᱴᱤᱠ ᱯᱟᱹᱨᱥᱤ ᱛᱷᱚᱠ:ᱪᱟᱸᱫᱤᱠ ᱯᱟᱹᱨᱥᱤ  ᱛᱷᱚᱠ:ᱠᱟᱢᱮᱨᱩᱱ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ:ᱱᱟᱭᱡᱟᱨ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ:ᱱᱟᱭᱡᱮᱨᱤᱭᱟ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ:ᱪᱟᱸᱫᱽ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ:ᱟᱯᱷᱨᱤᱠᱟ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ:ᱵᱮᱱᱤᱱ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ:ᱵᱩᱨᱠᱤᱱᱟ ᱯᱷᱟᱥᱳ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ:ᱥᱩᱫᱟᱱ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ:ᱜᱷᱟᱱᱟ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ:ᱴᱳᱜᱳ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ:ᱟᱭᱵᱮᱨᱤ ᱠᱳᱥᱴ ᱨᱮᱱᱟᱜ ᱯᱟᱹᱨᱥᱤ
ᱵᱤᱵᱮᱠᱟᱱᱚᱱᱫᱚ ᱢᱚᱦᱟᱵᱤᱫᱽᱭᱟᱞᱚᱭ
ᱵᱤᱵᱮᱠᱟᱱᱚᱫᱚ ᱢᱚᱦᱟᱵᱤᱫᱽᱫᱟᱞᱚᱭ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱯᱚᱪᱷᱤᱢ ᱵᱟᱝᱞᱟ ᱨᱮᱭᱟᱜ ᱥᱟᱢᱟᱝ ᱵᱚᱨᱫᱷᱚᱢᱟᱱ ᱦᱚᱱᱚᱛ ᱨᱮᱭᱟᱜ ᱵᱚᱨᱫᱷᱚᱢᱟᱱ ᱨᱮ ᱢᱮᱱᱟᱜ ᱢᱤᱫ ᱠᱚᱞᱮᱡᱽ ᱠᱟᱱᱟ᱾ ᱱᱚᱣᱟ ᱫᱚ ᱵᱚᱨᱫᱷᱚᱢᱟᱱ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶ ᱡᱚᱯᱲᱟᱣ ᱢᱮᱱᱟᱜᱼᱟ᱾ ᱱᱚᱸᱰᱮ ᱫᱚ ᱟᱨᱴᱥ, ᱥᱟᱬᱮᱥ ᱟᱨ ᱵᱮᱯᱟᱨ ᱥᱟᱛᱟᱢ ᱪᱮᱛᱟᱱ ᱨᱮ ᱟᱱᱰᱟᱨᱜᱽᱨᱮᱡᱩᱭᱮᱴ ᱠᱳᱨᱥ ᱪᱟᱞ ᱦᱩᱭᱩᱜ ᱠᱟᱱᱟ᱾ ᱱᱚᱸᱰᱮ ᱫᱚ ᱠᱮᱢᱤᱥᱴᱨᱤ ᱥᱟᱛᱟᱢ ᱯᱳᱥᱴ ᱜᱨᱮᱡᱩᱭᱮᱴ ᱠᱳᱨᱥ ᱞᱮᱠᱟᱛᱮ ᱯᱟᱲᱦᱟᱣ ᱦᱩᱭᱩᱜ ᱠᱟᱱᱟ᱾
ᱢᱟᱱᱚᱛ
ᱠᱚᱞᱮᱡᱽ ᱨᱮᱭᱟᱜ ᱫᱚ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱢᱟᱹᱧᱡᱩᱨ ᱠᱚᱢᱤᱥᱚᱱ (ᱭᱩ.ᱡᱤ.ᱥᱤ) ᱦᱚᱛᱮᱛᱮ ᱩᱯᱨᱩᱢ ᱮᱢ ᱢᱮᱱᱟᱜᱼᱟ᱾ ᱱᱚᱣᱟ ᱫᱚ ᱒᱐᱑᱖ ᱥᱮᱨᱢᱟ ᱨᱮ, ᱱᱮᱥᱟᱱᱟᱞ ᱮᱥᱮᱥᱢᱮᱱᱴ ᱮᱱᱰ ᱮᱠᱨᱮᱰᱮᱴᱮᱥᱚᱱ ᱠᱟᱭᱩᱱᱥᱤᱞ (ᱮᱱ.ᱮ.ᱮ.ᱥᱤ) ᱦᱟᱛᱮᱛᱮ ᱢᱟᱱᱚᱛ ᱨᱩᱣᱟᱹᱲ ᱟᱠᱟᱱᱟ, ᱟᱨ ᱵᱤ ᱜᱽᱨᱮᱰ ᱛᱮ ᱢᱟᱹᱱ ᱵᱮᱵᱷᱟᱨ ᱟᱠᱟᱱᱟ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱥᱟᱢᱟᱝ ᱵᱚᱨᱫᱷᱚᱢᱟᱱ ᱦᱚᱱᱚᱛ ᱨᱮᱱᱟᱜ ᱠᱚᱞᱮᱡᱽ ᱟᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱠᱚᱞᱮᱡᱽ ᱛᱷᱚᱠ: ᱵᱚᱨᱫᱷᱚᱢᱟᱱ ᱡᱮᱜᱮᱛ ᱵᱤᱨᱫᱟᱹᱜᱟᱲ
ᱵᱟᱨᱦᱟᱭᱤᱛ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱛᱟᱞᱢᱟ
ᱢᱤᱫ ᱧᱮᱱᱮᱞ
ᱵᱟᱨᱦᱟᱭᱤᱛ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱛᱟᱞᱢᱟ ᱨᱮ, ᱥᱟᱦᱮᱵᱽᱜᱚᱸᱡᱽ ᱦᱚᱱᱚᱛ ᱨᱮᱭᱟᱜ ᱵᱟᱨᱦᱟᱭᱤᱛ ᱟᱨ ᱨᱟᱸᱜᱟ ᱯᱩᱞᱤᱥ ᱤᱥᱴᱮᱥᱚᱱ; ᱟᱨ ᱜᱳᱰᱰᱟ ᱦᱚᱱᱚᱛ ᱨᱮᱭᱟᱜ ᱥᱩᱱᱫᱚᱨᱯᱟᱦᱟᱨᱤ ᱯᱩᱞᱤᱥ ᱤᱥᱴᱮᱥᱚᱱ ᱟᱨ ᱨᱟᱡᱽᱵᱷᱤᱴᱟ, ᱠᱮᱨᱳ, ᱠᱟᱭᱨᱟᱥᱚᱞ, ᱵᱟᱨᱟ ᱛᱮᱞᱳ ᱟᱨ ᱯᱟᱨᱟᱯᱤᱯᱨᱟ ᱜᱽᱨᱟᱢ ᱯᱟᱧᱪᱟᱭᱟᱛ ᱥᱮᱞᱮᱫ ᱢᱮᱱᱟᱜᱼᱟ᱾
ᱱᱚᱣᱟ ᱵᱟᱪᱷᱱᱟᱣ ᱛᱟᱞᱢᱟ ᱫᱚ ᱟᱹᱫᱤᱵᱟᱹᱥᱤ ᱠᱚ ᱞᱟᱹᱜᱤᱫ ᱨᱟᱠᱷᱟ ᱫᱚᱦᱚ ᱢᱮᱱᱟᱜᱼᱟ᱾
ᱵᱟᱨᱦᱟᱭᱤᱛ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱛᱟᱞᱢᱟ ᱫᱚ ᱨᱟᱡᱽᱢᱚᱦᱚᱞ (ᱞᱳᱠᱥᱚᱵᱷᱟ ᱵᱟᱪᱷᱱᱟᱣ ᱛᱟᱞᱢᱟ) ᱨᱮᱭᱟᱜ ᱦᱤᱸᱥ ᱠᱟᱱᱟ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱡᱷᱟᱨᱠᱷᱚᱸᱰ ᱛᱷᱚᱠ: ᱥᱟᱱᱛᱟᱲ ᱯᱟᱨᱜᱟᱱᱟ ᱛᱷᱚᱠ: ᱡᱷᱟᱨᱠᱷᱚᱸᱰ ᱨᱮᱱᱟᱜ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱛᱟᱞᱢᱟ ᱛᱷᱚᱠ: ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱛᱟᱞᱢᱟ ᱛᱷᱚᱠ: ᱥᱟᱦᱮᱵᱽᱜᱚᱸᱡᱽ ᱦᱚᱱᱚᱛ
ᱚᱠᱥᱚᱭ ᱠᱩᱢᱟᱨ
ᱚᱠᱥᱚᱭ ᱠᱩᱢᱟᱨ (ᱡᱟᱱᱟᱢ ᱙ ᱥᱮᱯᱴᱮᱢᱵᱟᱨ ᱑᱙᱖᱗, ᱡᱟᱱᱟᱴ ᱧᱩᱛᱩᱢ ᱨᱚᱵᱤᱡᱤ ᱦᱚᱨᱤ ᱳᱢ ᱵᱷᱚᱴᱤᱭᱟ), ᱫᱚ ᱥᱤᱧᱚᱛ ᱨᱮ ᱡᱟᱱᱟᱢ ᱞᱮᱱ ᱟᱨ ᱠᱟᱱᱟᱰᱟ ᱨᱮᱱᱟᱜ ᱦᱚᱲ ᱢᱮᱱᱛᱮ ᱫᱟᱣ ᱧᱟᱢ ᱟᱠᱟᱫ  ᱵᱚᱞᱤᱣᱩᱰ ᱟᱠᱴᱚᱨ, ᱯᱨᱚᱰᱭᱩᱥᱚᱨ, ᱢᱟᱨᱥᱤᱭᱟᱞ ᱟᱴᱤᱥᱴ ᱟᱨ ᱴᱮᱞᱤᱵᱷᱤᱡᱚᱱ ᱯᱚᱨᱥᱚᱱᱟᱞᱤᱴᱤ ᱠᱟᱱᱟᱭ ᱾ ᱒᱙ ᱥᱟᱞᱮ ᱨᱮᱭᱟᱜ ᱟᱠᱴᱤᱝ ᱡᱤᱭᱚᱱ ᱨᱮ ᱚᱠᱥᱚᱭ ᱠᱩᱢᱟᱨ ᱫᱚ  ᱥᱟᱭ ᱜᱚᱴᱟᱝ ᱠᱷᱚᱱ ᱡᱟ.ᱥᱛᱤ ᱯᱷᱤᱯᱢ ᱨᱮ ᱠᱟ.ᱢᱤ ᱠᱟᱛᱮ ᱟᱭᱢᱟ ᱥᱤᱨᱯᱷᱟ. ᱠᱚᱭ ᱧᱟᱢ ᱟᱠᱟᱫᱟ ᱾ ᱱᱚᱶᱟ ᱛᱟᱞᱟᱨᱮ ᱨᱩᱥᱛᱚᱢ (᱒᱐᱑᱖) ᱟᱨ ᱯᱭᱟᱰ ᱢᱮᱱ (᱒᱐᱑᱘) ᱯᱷᱤᱯᱢ ᱞᱟ.ᱜᱤᱱ ᱵᱟᱨᱭᱟ ᱱᱮᱥᱱᱟᱞ ᱯᱷᱤᱞᱢ ᱟᱣᱟᱨᱰ ᱯᱷᱚᱨ ᱵᱮᱥᱴ ᱟᱠᱴᱚᱨ ᱟᱨ ᱚᱡᱽᱱᱚᱵᱤ (᱒᱐᱐᱑) ᱟᱨ ᱜᱚᱨᱚᱢ ᱢᱚᱥᱟᱞᱟ (᱒᱐᱐᱕) ᱯᱷᱤᱯᱢ ᱞᱟ.ᱜᱤᱫ ᱵᱟᱨᱭᱟ ᱯᱷᱤᱞᱢ ᱯᱷᱮᱭᱟᱨ ᱟᱣᱟᱨᱰ ᱧᱟᱢ ᱞᱮᱫᱟᱭ ᱾
ᱚᱠᱥᱚᱭ ᱠᱩᱢᱟᱨ ᱫᱚ ᱵᱚᱞᱤᱣᱩᱰ ᱯᱷᱤᱞᱢ ᱜᱷᱟᱨᱚᱸᱡᱽ ᱨᱤᱱᱤᱡ ᱢᱤᱫ ᱱᱟᱯᱟᱭ ᱟᱠᱴᱚᱨ ᱢᱮᱱᱛᱮ ᱠᱚ ᱞᱮᱠᱷᱟ ᱭᱮᱫ-ᱟ ᱾ ᱱᱩᱭ ᱑᱑᱓ ᱜᱚᱴᱟᱝ ᱯᱷᱤᱞᱢ ᱨᱮ ᱠᱟ.ᱡᱤ ᱠᱟᱛᱮ ᱱᱩᱛ ᱵᱷᱩᱨ ᱦᱚᱲ ᱠᱚᱣᱟᱜ ᱫᱤᱞ ᱫᱟᱲᱮ ᱠᱩᱥᱤ ᱦᱚᱪᱟ ᱟᱠᱟᱫᱟ ᱛᱚᱵᱮ ᱟᱡᱟᱜ ᱑᱑᱓ ᱜᱚᱴᱮᱡ ᱯᱷᱤᱞᱢ ᱠᱷᱚᱱ ᱕᱒ ᱜᱚᱴᱮᱡ ᱫᱚ ᱠᱚᱢᱚᱨᱥᱤᱭᱟᱞ ᱥᱚᱠᱥᱮᱥ ᱟᱠᱟᱱ ᱛᱟᱭᱟ ᱾ ᱱᱩᱭ ᱫᱚ ᱵᱚᱞᱤᱣᱩᱰ ᱨᱤᱱᱤᱡ ᱯᱩᱭᱞᱩ ᱟᱠᱴᱚᱨ ᱠᱟᱱᱟᱭ, ᱡᱟᱦᱟᱸᱭᱟᱜ ᱯᱷᱤᱞᱢ ᱒᱐᱑᱓ ᱥᱟ.ᱦᱤᱛ ᱨᱮ ᱑᱐᱐᱐ ᱠᱳᱴᱤ ᱴᱟᱠᱟᱭ ᱠᱚᱢᱟᱣ ᱞᱮᱫ-ᱟ ᱾ *
ᱟᱡᱟᱜ ᱟᱠᱴᱤᱝ ᱡᱤᱭᱚᱱ ᱵᱟᱫᱽ ᱠᱟᱛᱮ ᱱᱩᱭ ᱫᱚ ᱟᱨᱦᱚᱸ ᱥᱴᱚᱸᱴ ᱟᱠᱴᱚᱨ ᱞᱮᱠᱟᱛᱮ ᱠᱟ.ᱢᱤ ᱛᱟᱦᱮᱸᱫ ᱾ ᱥᱤᱧᱚᱛᱤᱭᱟᱹ ᱯᱷᱤᱞᱢ ᱠᱚᱨᱮ ᱱᱩᱭ ᱟ.ᱰᱤᱜᱟᱱ ᱱᱚᱠᱟᱱ ᱥᱴᱚᱸᱴ ᱠᱚᱭ ᱠᱚᱨᱟᱣ ᱠᱟᱱᱟ ᱟᱨ ᱚᱱᱟ ᱠᱷᱟ.ᱛᱤᱨ ᱱᱩᱭ ᱫᱚ "ᱥᱤᱧᱚᱛᱤᱭᱟᱹ ᱡᱟᱠᱤᱭ ᱪᱟᱱ" ᱠᱚ ᱢᱮᱛᱟᱭᱟ ᱾ ᱒᱐᱐᱘ ᱥᱟ.ᱦᱤᱛ ᱨᱮ ᱱᱩᱭ ᱟᱡᱟᱜ ᱴᱮᱞᱤᱵᱷᱤᱡᱚᱱ ᱥᱳ ᱯᱷᱤᱭᱮᱨ ᱯᱷᱮᱠᱢᱚᱨ: ᱠᱷᱚᱛᱨᱳᱸ ᱠᱟ ᱠᱷᱤᱞᱟᱰᱤ ᱦᱳᱥᱴ ᱞᱮᱫᱟᱭ ᱾ ᱒᱐᱐᱙ ᱥᱟ.ᱦᱤᱛ ᱨᱮ ᱦᱚᱨᱤ ᱳᱢ ᱮᱱᱴᱚᱨᱴᱮᱱᱢᱮᱸᱴ ᱧᱩᱛᱩᱢ ᱛᱮ ᱢᱤᱫ ᱯᱨᱚᱰᱚᱠᱥᱚᱱ ᱠᱩᱢᱯᱟ.ᱱᱤ ᱛᱷᱟᱯᱚᱱ ᱞᱮᱫᱟᱭ ᱾ ᱟᱨ ᱒᱐᱑᱒ ᱨᱮ ᱜᱽᱨᱟᱡᱤᱝ ᱜᱳᱴ ᱯᱤᱠᱪᱚᱨᱥ ᱯᱨᱚᱰᱚᱠᱥᱚᱱ ᱠᱩᱢᱯᱟ.ᱱᱤ ᱛᱷᱟᱯᱚᱱ ᱟᱠᱟᱱᱟ ᱾ ᱒᱐᱑᱓ ᱥᱟ.ᱦᱤᱛ ᱨᱮ ᱰᱮᱭᱟᱨ ᱴᱳ ᱰᱟᱱᱥ ᱧᱩᱛᱩᱢ ᱛᱮ ᱢᱤᱫ ᱴᱤᱵᱷᱤ ᱨᱤᱭᱮᱞᱤᱴᱤ ᱥᱳ ᱨᱮ ᱠᱟ.ᱢᱤ ᱞᱮᱫᱟᱭ ᱾
ᱢᱩᱝᱜᱮᱞᱤ
ᱢᱩᱝᱜᱮᱞᱤ ᱫᱚ ᱥᱤᱧᱚᱛ ᱨᱮᱱᱟᱜ ᱪᱷᱚᱛᱛᱤᱥᱜᱚᱲ ᱯᱚᱱᱚᱛ ᱨᱮᱱᱟᱜ ᱢᱩᱝᱜᱮᱞᱤ ᱦᱚᱱᱚᱛ ᱨᱮ ᱢᱮᱱᱟᱜ ᱢᱤᱫ ᱱᱚᱜᱚᱨ ᱟᱨ ᱱᱚᱜᱚᱨ ᱯᱟᱞᱤᱠᱟ ᱢᱮᱱᱟᱜᱼᱟ ᱾ ᱢᱩᱝᱜᱮᱞᱤ ᱨᱮᱱᱟᱜ ᱯᱤᱱ ᱠᱳᱰ ᱫᱚ ᱔᱙᱕᱓᱓᱔ ᱢᱮᱱᱟᱜᱼᱟ ᱾
ᱦᱚᱲ ᱮᱞ
᱒᱐᱐᱑ ᱥᱟᱞ ᱨᱮᱱᱟᱜ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱢᱩᱝᱜᱮᱞᱤ ᱨᱤᱱ ᱦᱚᱲ ᱮᱞ ᱫᱚ ᱑,᱐᱘,᱓᱘᱗ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱢᱩᱝᱜᱮᱞᱤ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ
ᱟᱢᱵᱤᱜᱮᱨᱤᱭᱟ ᱥᱚᱨᱠᱟᱨᱤ ᱠᱚᱞᱮᱡᱽ
ᱥᱚᱨᱠᱟᱨᱤ ᱡᱮᱱᱟᱨᱮᱞ ᱰᱤᱜᱽᱨᱤ ᱠᱚᱞᱮᱡᱽ, ᱠᱷᱚᱨᱚᱜᱽᱯᱩᱨ-᱒, ᱢᱮᱫᱽᱯᱩᱨ ᱠᱚᱞᱮᱡᱽ ᱧᱩᱛᱩᱢ ᱛᱮᱦᱚᱸ ᱵᱟᱲᱟᱭᱚᱜᱼᱟ, ᱫᱚ ᱒᱐᱑᱕ ᱥᱮᱨᱢᱟ ᱨᱮ ᱛᱷᱟᱯᱚᱱ ᱟᱠᱟᱱ ᱯᱟᱪᱷᱮ ᱢᱮᱫᱤᱱᱤᱯᱩᱨ ᱦᱚᱱᱚᱛ ᱨᱮᱭᱟᱜ ᱢᱤᱫ ᱥᱚᱨᱠᱟᱨᱤ ᱰᱤᱜᱽᱨᱤ ᱠᱚᱞᱮᱡᱽ ᱠᱟᱱᱟ᱾
ᱟᱯᱷᱨᱤᱠᱟᱱᱥ ᱯᱟᱹᱨᱥᱤ
ᱟᱯᱷᱨᱤᱠᱟᱱᱥ (ᱟᱯᱷᱨᱤᱠᱟᱱᱥ : Afrikaans) ᱫᱚ ᱢᱤᱫ ᱯᱟᱪᱮ ᱡᱟᱨᱢᱟᱱᱤᱠ ᱯᱟᱹᱨᱥᱤ ᱠᱟᱱᱟ, ᱡᱟᱦᱟᱸ ᱫᱚ ᱠᱚᱧᱮ ᱟᱯᱷᱨᱤᱠᱟ ᱟᱨ ᱱᱟᱢᱤᱵᱤᱭᱟ ᱫᱤᱥᱚᱢ ᱨᱮᱠᱚ ᱨᱚᱲᱼᱟ ᱾ ᱚᱱᱟ ᱥᱟᱶ ᱱᱚᱶᱟ ᱯᱟᱹᱨᱥᱤ ᱵᱳᱛᱥᱳᱣᱟᱱᱟ, ᱡᱟᱢᱵᱤᱭᱟ ᱟᱨ ᱡᱤᱢᱵᱟᱵᱩᱭᱮ ᱨᱮᱱᱟᱜ ᱟᱫᱚᱢ ᱴᱚᱴᱷᱟ ᱨᱮᱠᱚ ᱨᱚᱲᱼᱟ ᱾ ᱱᱚᱶᱟ ᱫᱚ ᱰᱟᱪ ᱯᱟᱹᱨᱥᱤ ᱠᱷᱚᱱ ᱩᱛᱷᱱᱟᱹᱣ ᱟᱠᱟᱱᱟ, ᱡᱟᱦᱟᱸ ᱫᱚ ᱠᱚᱧᱮ ᱟᱯᱷᱨᱤᱠᱟ ᱨᱮ ᱰᱟᱪ ᱛᱷᱟᱯᱚᱱᱤᱭᱟᱹ ᱠᱚᱠᱚ ᱨᱚᱲᱼᱮᱫ ᱛᱟᱦᱮᱱᱟ ᱾ ᱡᱟᱦᱟᱸ ᱨᱮ ᱱᱚᱶᱟ ᱵᱟᱹᱭ ᱵᱟᱹᱭ ᱛᱮ ᱤᱨᱟᱹᱞ ᱥᱟᱭ ᱥᱮᱨᱢᱟ ᱛᱟᱞᱟ ᱚᱠᱛᱚ ᱨᱮ ᱮᱴᱟᱜ ᱯᱟᱹᱨᱥᱤ ᱞᱮᱠᱟᱛᱮ ᱩᱛᱷᱱᱟᱹᱣ ᱨᱟᱠᱟᱵ ᱞᱮᱱᱟ ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱯᱟᱹᱨᱥᱤ ᱛᱷᱚᱠ: ᱠᱚᱧᱮ ᱟᱯᱷᱨᱤᱠᱟ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱱᱟᱢᱤᱵᱤᱭᱟ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱤᱱᱫᱳᱼᱤᱣᱨᱳᱯᱤᱭᱟᱱ ᱯᱟᱹᱨᱥᱤ
ᱛᱩᱨᱵᱚᱛ
ᱛᱩᱨᱵᱚᱛ (ᱩᱨᱫᱩ ᱟᱨ ᱵᱟᱞᱚᱪᱤ تربت) ᱫᱚ ᱯᱟᱠᱤᱥᱛᱟᱱ ᱫᱤᱥᱚᱢ ᱨᱮᱭᱟᱜ ᱵᱟᱞᱚᱪᱤᱥᱛᱟᱱ ᱯᱚᱱᱚᱛ ᱨᱮᱭᱟᱜ ᱠᱮᱪ ᱦᱚᱱᱚᱛ ᱨᱮᱭᱟᱜ ᱢᱩᱬᱩᱛ ᱟᱹᱯᱤᱥ ᱟᱨ ᱵᱟᱡᱟᱨ ᱠᱟᱱᱟ ᱾ ᱱᱚᱶᱟ ᱵᱟᱡᱟᱨ ᱫᱚ ᱠᱮᱪ ᱜᱟᱰᱟ ᱫᱷᱟᱨᱮ ᱨᱮ ᱢᱮᱱᱟᱜᱼᱟ ᱾ ᱛᱩᱨᱵᱚᱛ ᱫᱚ ᱥᱮᱫᱟᱭᱟᱜ ᱢᱟᱨᱠᱷᱟᱱ ᱯᱚᱱᱚᱛ ᱨᱮᱭᱟᱜ ᱨᱟᱡᱽᱜᱟᱲ ᱛᱟᱦᱮᱸ ᱠᱟᱱᱟ ᱾ ᱵᱟᱞᱚᱪᱤᱥᱛᱟᱱ ᱤᱞᱟᱹᱠᱟ ᱨᱮᱭᱟᱜ ᱠᱣᱮᱴᱟ  ᱛᱟᱭᱚᱢ ᱱᱚᱶᱟ ᱫᱚ ᱫᱚᱥᱟᱨ ᱢᱟᱨᱟᱝ ᱵᱟᱡᱟᱨ ᱠᱟᱱᱟ ᱾ ᱵᱟᱞᱚᱪᱤᱥᱛᱟᱱ ᱯᱚᱱᱚᱛ ᱨᱮᱭᱟᱜ ᱫᱟᱹᱠᱷᱤᱱ ᱯᱟᱦᱴᱟ ᱨᱮᱭᱟᱜ ᱫᱚ ᱡᱚᱛᱚ ᱠᱷᱚᱱᱟᱜ ᱢᱟᱨᱟᱝ ᱵᱟᱡᱟᱨ ᱠᱟᱱᱟ ᱾ ᱜᱣᱟᱫᱟᱨ ᱵᱚᱱᱫᱚᱨ ᱫᱚ ᱛᱩᱨᱵᱚᱛ ᱨᱮᱭᱟᱜ ᱫᱟᱹᱠᱷᱤᱱ ᱯᱟᱹᱪᱷᱤᱢ ᱨᱮ 120 km ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾
ᱦᱚᱭ ᱦᱤᱥᱤᱫ
ᱛᱩᱨᱵᱚᱛ ᱫᱚ ᱫᱟᱹᱠᱷᱤᱱ ᱮᱥᱤᱭᱟ ᱨᱮᱭᱟᱜ ᱞᱚᱞᱚ ᱡᱟᱭᱜᱟ ᱵᱷᱤᱛᱨᱤ ᱠᱷᱚᱱᱟᱜ ᱢᱤᱫᱴᱟᱹᱝ ᱠᱟᱱᱟ ᱾ ᱥᱤᱛᱩᱝ ᱨᱤᱛᱩ ᱨᱮ ᱱᱚᱰᱮᱱᱟᱜ ᱛᱟᱯ ᱫᱚ ᱕᱓ᱹ᱕ ᱰᱤᱜᱽᱨᱤ ᱥᱮᱞᱥᱤᱭᱚᱥ ᱦᱟᱹᱵᱤᱡ ᱥᱮᱴᱮᱨᱚᱜ-ᱟ ᱾ ᱢᱮ ᱒᱘, ᱒᱐᱑᱗ ᱥᱟᱞ ᱨᱮ ᱱᱚᱰᱮᱱᱟᱜ ᱛᱟᱯ ᱫᱚ ᱑᱒᱘ᱹ᱗ ᱰᱤᱜᱽᱨᱤ ᱯᱷᱟᱨᱮᱱᱦᱤᱴ (᱕᱓ᱹ᱗ ᱰᱤᱜᱽᱨᱤ ᱥᱨᱮᱞᱥᱤᱭᱚᱥ) ᱥᱮᱴᱮᱨ ᱞᱮᱱᱟ ᱾ ᱱᱚᱶᱟ ᱛᱟᱯ ᱠᱷᱟᱹᱛᱤᱨ ᱱᱚᱶᱟ ᱡᱟᱭᱜᱟ ᱫᱚ ᱡᱮᱜᱮᱛ ᱢᱮᱴᱨᱚᱞᱚᱡᱤᱠᱟᱞ ᱚᱨᱜᱟᱱᱟᱭᱡᱮᱥᱚᱱ (World Meteorological Organization) ᱯᱩᱱᱤᱭᱟ ᱡᱚᱛᱚ ᱠᱷᱚᱱ ᱞᱚᱞᱚ ᱡᱟᱭᱜᱟ ᱨᱮ ᱴᱷᱟᱶ ᱮ ᱮᱢ ᱟᱠᱟᱣᱟᱫᱼᱟ ᱾
ᱵᱤᱥᱲᱤ
ᱱᱚᱶᱟ ᱵᱟᱡᱟᱨ ᱫᱚ ᱵᱟᱞᱚᱪᱤᱥᱛᱟᱱ ᱨᱮᱭᱟᱜ ᱫᱟᱹᱠᱷᱤᱱ ᱯᱟᱦᱴᱟ ᱨᱮ ᱟᱨ ᱠᱮᱪ ᱜᱟᱰᱟ ᱨᱮᱭᱟᱜ ᱞᱮᱸᱜᱟ ᱯᱟᱦᱴᱟ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱨᱮᱭᱟᱜ ᱩᱛᱟᱹᱨ ᱟᱨ ᱯᱩᱨᱩᱵᱽ ᱯᱟᱦᱴᱟ ᱛᱮᱫᱚ ᱢᱟᱠᱨᱟᱱ ᱨᱮᱧᱡᱽ ᱟᱨ ᱫᱟᱹᱠᱷᱤᱱ ᱯᱟᱦᱴᱟ ᱛᱮᱫᱚ ᱠᱚᱥᱴᱟᱞ ᱥᱚᱢᱟᱱ ᱚᱛ ᱢᱮᱱᱟᱜᱼᱟ ᱾ ᱱᱚᱶᱟ ᱥᱩᱨ ᱨᱮ ᱵᱟᱹᱲᱛᱤ ᱜᱮ ᱠᱷᱤᱡᱩᱨ ᱪᱟᱥ ᱦᱩᱭᱩᱜ ᱠᱷᱟᱹᱛᱤᱨ ᱱᱚᱶᱟ ᱵᱟᱡᱟᱨ ᱫᱚ ᱠᱷᱤᱡᱩᱨ ᱟᱠᱷᱨᱤᱧ ᱨᱮᱭᱟᱜ ᱢᱤᱫ ᱵᱷᱟᱹᱜᱤ ᱵᱟᱡᱟᱨ ᱠᱟᱱᱟ ᱾ ᱱᱚᱸᱰᱮ ᱦᱚᱸ ᱢᱤᱫᱴᱟᱹᱝ ᱠᱷᱤᱡᱩᱨ ᱯᱨᱚᱥᱮᱥᱤᱝ ᱠᱟᱹᱨᱜᱟᱲ ᱢᱨᱱᱟᱜᱼᱟ ᱾ ᱦᱳᱲᱳ, ᱜᱩᱦᱩᱢ, ᱵᱟᱨᱞᱤ ᱮᱢᱟᱱ ᱦᱚᱸ ᱱᱚᱶᱟ ᱥᱩᱨ ᱨᱮ ᱵᱟᱹᱲᱛᱤ ᱜᱮᱠᱚ ᱪᱟᱥᱼᱟ ᱾
ᱠᱚ-ᱮ-ᱢᱩᱨᱟᱫᱽ (ᱯᱷᱟᱨᱥᱤ كوه مراد) ᱫᱚ ᱱᱚᱰᱮᱱᱟᱜ ᱢᱤᱫ ᱯᱩᱱᱟᱹᱭ ᱛᱷᱟᱱ ᱠᱟᱱᱟ ᱾ ᱡᱤᱠᱨᱤᱥ ᱠᱚᱣᱟᱜ ᱱᱚᱶᱟ ᱫᱚ ᱯᱩᱱᱟᱹᱭ ᱛᱷᱟᱱ ᱠᱟᱱᱟ ᱾ ᱩᱱᱠᱩᱣᱟᱜ ᱯᱟᱹᱛᱭᱟᱹᱣ ᱢᱮᱱᱟᱜᱼᱟ ᱡᱮ ᱑᱒ ᱟᱹᱱᱤᱡ ᱤᱢᱟᱢ ᱢᱤᱫᱷᱤ ᱱᱚᱶᱟ ᱡᱟᱜᱟ ᱫᱚᱭ ᱦᱤᱨᱤ ᱞᱮᱜᱼᱟ ᱟᱨ ᱟᱹᱰᱤ ᱫᱤᱱ ᱱᱚᱰᱮ ᱱᱮᱦᱚᱨ, ᱚᱦᱬᱮ ᱞᱮᱜᱼᱟ ᱾ ᱡᱤᱠᱨᱤ ᱫᱷᱚᱨᱚᱢ ᱦᱚᱲ ᱫᱚ ᱱᱚᱶᱟ ᱡᱟᱜᱟ ᱒᱗ ᱨᱚᱢᱫᱟᱱ ᱦᱤᱞᱚᱜ ᱧᱤᱫᱟᱹ ᱱᱚᱰᱮ ᱡᱤᱭᱟᱨᱚᱛ ᱞᱟᱹᱜᱤᱫ ᱠᱚ ᱡᱟᱣᱨᱟᱜᱼᱟ ᱾
ᱱᱟᱜᱟᱢ
ᱛᱩᱨᱵᱚᱛ ᱫᱚ ᱟᱹᱰᱤ ᱥᱮᱫᱟᱭ ᱨᱮ ᱢᱟᱨᱠᱷᱟᱱ ᱨᱮᱱ ᱜᱤᱪᱠᱤ ᱟᱹᱫᱤᱵᱟᱹᱥᱤ ᱠᱚ ᱥᱟᱥᱚᱱ ᱮᱫ ᱛᱟᱦᱮᱸᱫ ᱾ ᱵᱩᱞᱮᱫᱤ ᱟᱹᱫᱤᱵᱟᱹᱥᱤ ᱦᱚᱸ ᱱᱚᱶᱟ ᱡᱟᱜᱟ ᱫᱚ ᱔᱐᱐ ᱥᱮᱨᱢᱟ ᱠᱷᱚᱱ ᱵᱟᱹᱲᱛᱤ ᱠᱚ ᱥᱟᱥᱚᱱ ᱟᱠᱟᱜᱼᱟ ᱾ ᱱᱚᱶᱟ ᱫᱚ ᱢᱟᱨᱠᱷᱟᱱ ᱯᱚᱱᱚᱛ ᱨᱮᱭᱟᱜ ᱨᱟᱡᱽᱜᱟᱲ ᱛᱟᱦᱮᱸ ᱠᱟᱱᱟ ᱟᱨ ᱢᱟᱨᱠᱷᱟᱱ ᱨᱮᱱᱤᱡ ᱨᱟᱡᱟ ᱱᱚᱰᱮᱭ ᱛᱷᱟᱢᱜᱟᱹᱫᱤ ᱞᱮᱱᱟ ᱾ ᱢᱟᱨᱠᱷᱟᱱ ᱯᱚᱱᱚᱛ ᱱᱮᱛᱟᱨ ᱵᱟᱹᱱᱩᱜ ᱨᱮ ᱦᱚᱸ ᱛᱩᱨᱵᱚᱛ ᱵᱟᱡᱟᱨ ᱫᱚ ᱨᱟᱡᱽᱜᱟᱲ ᱞᱮ ᱠᱟ ᱛᱮᱜᱮ ᱢᱮᱱᱟᱜᱼᱟ ᱾ ᱛᱩᱨᱵᱚᱛ ᱨᱮᱭᱟᱜ ᱢᱮᱱᱮᱛ ᱫᱚ ᱛᱚᱯᱟ ᱴᱷᱟᱶ ᱾ ᱱᱚᱶᱟ ᱨᱮᱭᱟᱜ ᱟᱹᱰᱤ ᱜᱟᱱ ᱱᱟᱜᱟᱢᱟᱱᱟᱜ ᱡᱟᱭᱜᱟ ᱟᱨ ᱜᱟᱢ ᱠᱟᱹᱦᱱᱤ ᱢᱮᱱᱟᱜᱼᱟ ᱾
ᱦᱤᱡᱩᱜ ᱥᱮᱱᱚᱜ
ᱛᱩᱨᱵᱚᱛ ᱨᱮ ᱫᱚ ᱢᱤᱫ ᱡᱮᱜᱮᱛᱟᱹᱨᱤ ᱮᱭᱟᱨᱯᱚᱨᱴ ᱢᱮᱱᱟᱜᱼᱟ ᱾ ᱱᱚᱰᱮ ᱠᱷᱚᱱ ᱜᱣᱟᱫᱟᱨ, ᱠᱚᱨᱟᱪᱤ, ᱭᱩᱱᱟᱭᱴᱮᱰ ᱟᱨᱚᱵᱽ ᱮᱢᱤᱨᱮᱴ ᱨᱮᱭᱟᱜ ᱥᱟᱨᱡᱟᱦ ᱮᱢᱟᱱ ᱛᱮ ᱩᱰᱟᱹᱱ ᱥᱮᱵᱟ ᱢᱮᱱᱟᱜᱼᱟ ᱾ ᱥᱚᱲᱚᱠ ᱦᱚᱨ ᱛᱩᱨᱵᱚᱛ ᱫᱚ ᱩᱛᱚᱨ ᱯᱩᱨᱩᱵᱽ ᱨᱮᱭᱟᱜ ᱠᱟᱞᱟᱛ, ᱠᱣᱮᱴᱟ; ᱫᱟᱹᱠᱷᱤᱱ ᱨᱮᱭᱟᱜ ᱜᱣᱟᱫᱟᱨ, ᱯᱟᱥᱱᱤ; ᱯᱟᱹᱪᱷᱤᱢ ᱨᱮᱭᱟᱜ ᱤᱨᱟᱱᱥᱟᱨ ᱟᱨ ᱯᱩᱨᱩᱵᱽ ᱨᱮᱭᱟᱜ ᱠᱚᱨᱟᱪᱤ ᱵᱟᱡᱟᱨ ᱮᱢᱟᱱ ᱥᱟᱶ ᱮ ᱡᱚᱲᱟᱣᱮᱜᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱯᱟᱠᱤᱥᱛᱟᱱ ᱛᱷᱚᱠ:ᱵᱟᱞᱚᱪᱤᱥᱛᱟᱱ ᱛᱷᱚᱠ:ᱦᱚᱱᱚᱛ
ᱞᱟᱦᱚᱨ ᱦᱚᱱᱚᱛ
ᱞᱟᱦᱚᱨ ᱦᱚᱱᱚᱛ (ᱯᱚᱧᱡᱟᱵᱤ, ) ᱫᱚ ᱢᱤᱫᱴᱟᱹᱝ ᱚᱱᱠᱟᱱ ᱦᱚᱱᱚᱛ ᱠᱟᱱᱟ ᱱᱚᱣᱟ ᱯᱟᱠᱤᱥᱛᱟᱱ ᱨᱮᱱᱟᱜ ᱯᱟᱧᱡᱟᱵᱽ ᱯᱚᱱᱚᱛ ᱨᱮ ᱢᱟᱡᱟ ᱴᱚᱴᱷᱟ ᱨᱮᱱᱟᱜ ᱢᱤᱫ ᱴᱷᱟᱶ ᱠᱟᱱᱟ, ᱡᱟᱦᱟᱸ ᱨᱮ ᱢᱩᱬ ᱞᱮᱠᱟᱛᱮ ᱞᱟᱦᱚᱨ ᱥᱚᱦᱚᱨ ᱥᱮᱞᱮᱫ ᱢᱮᱱᱟᱜᱼᱟ ᱾ ᱜᱩᱴ ᱚᱥᱟᱨ ᱵᱤᱥᱟᱹᱨ ᱑,᱗᱗᱒ ᱜᱟᱺᱴ ᱠᱤᱞᱚᱢᱤᱴᱚᱨ (᱖᱘᱔ ᱜᱟᱺᱴ ᱢᱤᱞ) ᱢᱮᱱᱟᱜᱼᱟ ᱾
ᱦᱚᱲ ᱮᱞ
᱑᱙᱙᱘ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱖,᱓᱒᱐,᱐᱐᱐ ᱜᱟᱱ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱡᱟᱦᱟᱸᱭᱟᱜ ᱘᱒% ᱥᱚᱦᱨᱤ ᱠᱚ ᱛᱟᱦᱮᱸ ᱠᱟᱱᱟ ᱾ ᱯᱟᱧᱡᱟᱵᱤ ᱘᱖% ᱦᱚᱲ ᱨᱤᱱ ᱯᱩᱭᱞᱩ ᱯᱟᱹᱨᱥᱤ ᱠᱟᱱᱟ, ᱟᱫᱚ ᱩᱨᱫᱩ ᱟᱨ ᱯᱟᱥᱛᱚ :᱑᱐% ᱟᱨ ᱒% ᱢᱮᱱᱟᱜᱼᱟ ᱾  ᱒᱐᱑᱗ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱨᱮ ᱜᱮᱞ ᱢᱤᱫ ᱢᱤᱞᱤᱭᱚᱱ ᱠᱷᱚᱱ ᱥᱟᱸᱜᱮ ᱦᱚᱲ ᱟᱜ ᱦᱚᱲ ᱮᱞ ᱟᱜ ᱵᱟᱰᱟᱭ ᱮᱱᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱯᱟᱧᱡᱟᱵᱽ, ᱯᱟᱠᱤᱥᱛᱟᱱ ᱨᱮᱱᱟᱜ ᱦᱚᱱᱚᱛ ᱠᱚ
ᱯᱟᱠᱩᱲ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱛᱟᱞᱢᱟ
ᱯᱟᱠᱩᱲ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱛᱟᱞᱢᱟ ᱫᱚ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱭᱟᱜ ᱢᱤᱫ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱛᱟᱞᱢᱟ ᱠᱟᱱᱟ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱡᱷᱟᱨᱠᱷᱚᱸᱰ ᱛᱷᱚᱠ: ᱯᱟᱠᱩᱲ ᱦᱚᱱᱚᱛ ᱛᱷᱚᱠ: ᱥᱟᱱᱛᱟᱲ ᱯᱟᱨᱜᱟᱱᱟ ᱛᱷᱚᱠ: ᱡᱷᱟᱨᱠᱷᱚᱸᱰ ᱨᱮᱱᱟᱜ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱛᱷᱚᱠ: ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ
ᱰᱨᱟᱵᱷᱤᱰᱤᱭᱟᱱ ᱯᱟᱹᱨᱥᱤᱠᱚ
ᱥᱟᱱᱟᱢ ᱠᱷᱚᱱ ᱡᱟᱹᱥᱛᱤ ᱨᱚᱼᱨᱚᱲ ᱠᱟᱱ ᱰᱨᱟᱵᱷᱤᱰᱤᱭᱟᱱ ᱯᱟᱹᱨᱥᱤ ᱠᱚ ᱫᱚ ᱦᱩᱭᱩᱜ ᱠᱟᱱᱟ (ᱨᱚᱲ ᱦᱚᱲ ᱞᱮᱠᱟᱛᱮ) ᱛᱮᱞᱮᱜᱩ, ᱛᱟᱢᱤᱞ, ᱠᱟᱱᱟᱰᱟ ᱟᱨ ᱢᱟᱞᱟᱭᱟᱞᱟᱢ, ᱱᱚᱶᱟ ᱠᱚ ᱥᱟᱱᱟᱢ ᱨᱮᱭᱟᱜ ᱜᱮ ᱡᱤᱞᱤᱝ ᱥᱟᱶᱦᱮᱫ ᱱᱟᱜᱟᱢ ᱢᱮᱱᱟᱜᱼᱟ ᱾ ᱦᱩᱰᱤᱝ ᱥᱟᱶᱦᱮᱫ ᱢᱮᱱᱟᱜ ᱯᱟᱹᱨᱥᱤ ᱠᱚ ᱫᱚ ᱛᱩᱞᱩ ᱟᱨ ᱠᱳᱰᱟᱵᱷᱟ ᱾ ᱥᱟᱢᱟᱝ ᱥᱤᱧᱚᱛ ᱨᱮᱭᱟᱜ ᱠᱩᱨᱩᱠᱷ ᱟᱨ ᱛᱟᱞᱢᱟ ᱥᱤᱧᱚᱛ ᱨᱮᱭᱟᱜ ᱜᱳᱱᱰ ᱞᱮᱠᱟᱱ ᱟᱭᱢᱟ ᱜᱟᱱ ᱟᱹᱫᱤᱵᱟᱹᱥᱤ ᱰᱨᱟᱵᱷᱤᱰ ᱯᱟᱹᱨᱥᱤ ᱨᱚᱲ ᱦᱚᱲ ᱢᱮᱱᱟᱜ ᱠᱚᱣᱟ ᱾
ᱫᱷᱟᱱᱣᱟᱨ ᱵᱚᱱᱚᱛ
ᱫᱷᱟᱱᱣᱟᱨ ᱵᱚᱱᱚᱛ ᱫᱚ ᱢᱤᱫ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱟᱱᱟ ᱱᱚᱣᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱡᱷᱟᱨᱠᱷᱚᱸᱰ ᱨᱮ ᱜᱤᱨᱤᱰᱤᱦ ᱦᱚᱱᱚᱛ ᱨᱮᱱᱟᱜ ᱠᱷᱳᱨᱤ ᱢᱚᱦᱩᱣᱟ ᱪᱟᱸᱜᱟ ᱠᱷᱚᱸᱰ ᱨᱮ ᱢᱤᱫ ᱪᱟᱪᱞᱟᱣ ᱠᱷᱚᱸᱰᱮ ᱵᱮᱱᱟᱣᱟ ᱾
ᱢᱤᱫ ᱧᱮᱱᱮᱞ
ᱜᱤᱨᱤᱰᱤᱦ ᱫᱚ ᱢᱤᱫ ᱰᱷᱤᱯᱟᱹ ᱚᱛᱮᱛ ᱴᱚᱴᱷᱟ ᱠᱟᱱᱟ ᱾ ᱦᱚᱱᱚᱛ ᱨᱮᱱᱟᱜ ᱯᱟᱪᱮ ᱥᱮᱦᱮᱫ ᱫᱚ ᱢᱤᱫ ᱢᱟᱨᱟᱝ ᱛᱟᱞᱢᱟ ᱰᱷᱤᱯᱟᱹ ᱚᱛᱮᱛ ᱨᱮᱱᱟᱜ ᱴᱷᱟᱶ ᱠᱟᱱᱟ ᱾
ᱚᱛᱱᱚᱜ
ᱫᱷᱟᱱᱣᱟᱨ 24.42°N, 85.98°W ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱱᱟᱜ ᱩᱥᱩᱞ ᱫᱚ ᱓᱓᱖ ᱢᱤᱴᱚᱨ (᱑,᱑᱐᱒ ᱯᱷᱤᱴ) ᱢᱮᱱᱟᱜᱼᱟ ᱾
ᱫᱷᱟᱱᱣᱟᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚᱧᱮ ᱨᱮ ᱜᱟᱶᱟ, ᱛᱤᱥᱨᱤ ᱟᱨ ᱫᱮᱣᱨᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱥᱟᱢᱟᱝ ᱨᱮ ᱡᱚᱢᱩᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱮᱛᱚᱢ ᱨᱮ ᱵᱤᱨᱱᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱟᱨ ᱯᱟᱪᱮ ᱨᱮ ᱠᱚᱰᱟᱨᱢᱟ ᱦᱚᱱᱚᱛ ᱨᱮ ᱰᱚᱢᱪᱟᱸᱪ ᱟᱨ ᱢᱟᱨᱠᱟᱪᱚ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾
ᱫᱷᱟᱱᱣᱟᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱓᱕᱒.᱔᱑ ᱠᱤᱞᱚᱢᱤᱴᱚᱨ᱒ ᱢᱮᱱᱟᱜᱼᱟ ᱾ ᱱᱚᱸᱰᱮ ᱫᱚ ᱓᱙ ᱜᱚᱴᱟᱝ ᱟᱹᱛᱩ ᱯᱟᱸᱪᱟᱭᱟᱛ, ᱒᱗᱙ ᱜᱚᱴᱟᱝ ᱟᱹᱛᱩ ᱟᱨ ᱢᱤᱫᱴᱟᱹᱝ ᱦᱚᱲ ᱞᱮᱠᱷᱟ ᱡᱚᱠᱷᱟ ᱥᱚᱦᱚᱨ ᱢᱮᱱᱟᱜᱼᱟ ᱾ ᱫᱷᱟᱱᱣᱟᱨ ᱫᱚ ᱞᱮᱠᱷᱟ ᱡᱚᱠᱷᱟ ᱥᱚᱦᱚᱨ ᱠᱟᱱᱟ ᱾ ᱫᱷᱟᱨᱣᱟᱨ ᱯᱩᱞᱤᱥ ᱥᱴᱮᱥᱚᱱ ᱫᱚ ᱱᱚᱣᱟ ᱵᱚᱱᱚᱛ ᱨᱮ ᱠᱟᱹᱢᱤᱭᱟ ᱾ ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱫᱷᱟᱱᱣᱟᱨ ᱨᱮ ᱢᱮᱱᱟᱜᱼᱟ ᱾ ᱑᱗.᱑᱗% ᱴᱚᱴᱷᱟ ᱨᱮ ᱵᱤᱨ ᱫᱟᱯᱟᱞ ᱟᱠᱟᱱᱟ ᱾
ᱫᱷᱟᱱᱣᱟᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱤᱨᱜᱟ ᱟᱨ ᱵᱟᱨᱟᱠᱳ ᱜᱟᱰᱟ ᱢᱮᱱᱟᱜᱼᱟ ᱾
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱫᱷᱟᱱᱣᱟᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱒᱖᱗,᱓᱕᱒ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱒᱕᱘,᱕᱗᱕ ᱦᱚᱲ ᱫᱚ ᱟᱹᱛᱩ ᱨᱮ ᱟᱨ ᱘,᱗᱗᱗ ᱦᱚᱲ ᱫᱚ ᱥᱚᱦᱚᱨ ᱨᱮᱠᱚ ᱛᱟᱦᱮᱸᱱᱟ ᱾ ᱚᱸᱰᱮ ᱠᱷᱚᱱ ᱑᱓᱘,᱓᱘᱐ (᱕᱒%) ᱠᱚᱲᱟ ᱟᱨ ᱑᱒᱘,᱙᱗᱒ (᱔᱘%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐-᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚᱫᱚ ᱕᱐,᱔᱐᱓ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱫᱚ ᱓᱕,᱒᱐᱐ (᱑᱓.᱑᱗%) ᱟᱨ ᱟᱹᱫᱤᱵᱟᱹᱥᱤ ᱫᱚ ᱒,᱐᱖᱔ (᱐.᱗᱗%) ᱦᱚᱲ ᱢᱮᱱᱟᱜ ᱠᱚᱣᱟ ᱾
ᱫᱷᱟᱱᱣᱟᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱤᱫᱴᱟᱹᱝ ᱦᱚᱲ ᱞᱮᱠᱷᱟ ᱡᱚᱠᱷᱟ ᱥᱚᱦᱚᱨ ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱦᱚᱲ ᱮᱞ): ᱫᱷᱟᱱᱣᱟᱨ (᱘,᱗᱗᱗) ᱾
ᱥᱤᱠᱷᱱᱟᱹᱛ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱫᱷᱟᱱᱣᱟᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱦᱚᱲᱟᱜ ᱜᱩᱴ ᱮᱞ ᱫᱚ ᱑᱔᱑,᱙᱖᱓ ᱜᱚᱴᱟᱝ (᱖᱕.᱔᱔%) ᱥᱤᱠᱷᱱᱟᱹᱛ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱘᱙,᱕᱖᱒ (᱗᱙.᱖᱓%) ᱠᱚᱲᱟ ᱟᱨ ᱕᱒,᱔᱐᱑ (᱕᱐.᱑᱖%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱡᱟᱱᱟᱝ ᱵᱷᱮᱜᱟᱨ (ᱛᱤᱨᱞᱟᱹ ᱟᱨ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱛᱟᱞᱟ ᱨᱮ ᱵᱷᱮᱜᱟᱨ) ᱫᱚ ᱒᱙.᱔᱗% ᱛᱟᱦᱮᱸ ᱠᱟᱱᱟ ᱾
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱠᱷᱩᱸᱴᱤ ᱦᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱫᱚ ᱖᱓.᱑᱔% ᱛᱟᱦᱮᱸ ᱠᱟᱱᱟ ᱾ ᱒᱐᱑᱑ ᱥᱟᱞ ᱨᱮ ᱡᱷᱟᱨᱠᱷᱚᱸᱰ ᱨᱮ ᱥᱤᱠᱷᱱᱟᱹᱛ ᱫᱚ ᱖᱖.᱔᱑% ᱛᱟᱦᱮᱸ ᱠᱟᱱᱟ ᱾[ ᱒᱐᱑᱑ ᱥᱟᱞ ᱨᱮ ᱥᱤᱧᱚᱛ ᱨᱮ ᱥᱤᱠᱷᱱᱟᱹᱛ ᱫᱚ ᱗᱔.᱐᱔% ᱛᱟᱦᱮᱸ ᱠᱟᱱᱟ ᱾
ᱯᱟᱹᱨᱥᱤ ᱟᱨ ᱫᱷᱚᱨᱚᱢ
ᱦᱤᱱᱫᱤ ᱫᱚ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱨᱟᱡᱽᱯᱟᱹᱨᱥᱤ ᱠᱟᱱᱟ ᱟᱨ ᱥᱟᱱᱛᱟᱲᱤ ᱫᱚ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱫᱚᱥᱟᱨ ᱨᱟᱡᱽᱯᱟᱹᱨᱥᱤ ᱠᱟᱱᱟ ᱾
ᱥᱮᱪᱮᱫ
ᱫᱷᱟᱱᱣᱟᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱙᱙ ᱜᱚᱴᱟᱝ ᱟᱹᱛᱩ ᱨᱮ ᱯᱨᱤ-ᱯᱨᱟᱭᱢᱟᱨᱤ ᱤᱥᱠᱩᱞ, ᱒᱑᱖ ᱜᱚᱴᱟᱝ ᱟᱹᱛᱩ ᱨᱮ ᱯᱨᱟᱭᱢᱟᱨᱤ ᱤᱥᱠᱩᱞ, ᱙᱙ ᱜᱚᱴᱟᱝ ᱟᱹᱛᱩ ᱨᱮ ᱛᱟᱱᱟᱞᱟ ᱟᱥᱲᱟ, ᱑᱗ ᱜᱚᱴᱟᱝ ᱟᱹᱛᱩ ᱨᱮ ᱥᱮᱠᱚᱱᱰᱟᱨᱤ ᱤᱥᱠᱩᱞ, ᱯᱩᱱᱭᱟᱹ ᱟᱹᱛᱩ ᱨᱮ ᱥᱤᱱᱤᱭᱟᱹᱨ ᱥᱮᱠᱚᱱᱰᱟᱨᱤ, ᱢᱤᱫᱴᱟᱹᱝ ᱟᱹᱛᱩ ᱨᱮ ᱥᱟᱫᱷᱟᱨᱚᱱ ᱰᱤᱜᱽᱨᱤ ᱠᱚᱞᱮᱡᱽ, ᱕᱗ ᱜᱚᱴᱟᱝ ᱟᱹᱛᱩ ᱨᱮᱫᱚ ᱥᱮᱪᱮᱫ ᱥᱩᱵᱤᱫᱷᱟ ᱵᱟᱹᱱᱩᱜᱼᱟ ᱾ *ᱥᱤᱱᱤᱭᱟᱹᱨ ᱥᱮᱠᱚᱱᱰᱟᱨᱤ ᱤᱥᱠᱩᱞ ᱠᱚᱫᱚ ᱡᱷᱟᱨᱠᱷᱚᱸᱰ ᱨᱮ ᱤᱱᱴᱟᱨ ᱠᱚᱞᱮᱡᱽ ᱞᱮᱠᱟᱛᱮ ᱦᱚᱸ ᱵᱟᱰᱟᱭᱚᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱜᱤᱨᱤᱰᱤᱦ ᱦᱚᱱᱚᱛ ᱨᱮ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚ
ᱦᱨᱤᱛᱤᱠ ᱨᱳᱥᱚᱱ
ᱦᱨᱤᱛᱤᱠ ᱨᱳᱥᱚᱱ (, ᱡᱟᱱᱟᱢ ᱒᱐ ᱡᱟᱱᱩᱣᱟᱨᱤ ᱑᱙᱗᱔) ᱫᱚ ᱥᱤᱧᱚᱛᱤᱭᱟᱹ ᱟᱠᱴᱚᱨ ᱠᱟᱱᱟᱭ, ᱡᱟᱦᱟᱸᱭ ᱫᱚ ᱵᱚᱞᱤᱣᱩᱰ ᱯᱷᱤᱞᱢ ᱨᱮ ᱠᱟ.ᱢᱤᱭᱟ ᱾ ᱱᱩᱭ ᱫᱚ ᱟᱭᱢᱟ ᱜᱟᱱ ᱠᱮᱨᱮᱠᱴᱚᱨ ᱨᱮ ᱠᱟ.ᱢᱤ ᱟ.ᱜᱩ ᱟᱠᱟᱫᱟ, ᱢᱮᱱᱠᱷᱟᱱ ᱱᱩᱭ ᱫᱚ ᱟᱡᱟᱜ ᱱᱟᱪᱚᱱᱤᱭᱟ. ᱜᱩᱱ ᱞᱮᱠᱟᱛᱮ ᱟ.ᱰᱤᱜᱟᱱ ᱦᱚᱲ ᱠᱚ ᱠᱩᱥᱤᱣᱟᱭ ᱠᱟᱱᱟ ᱾ ᱥᱤᱧᱚᱛ ᱨᱤᱱᱤᱡ ᱢᱤᱫ ᱡᱟ.ᱥᱛᱤ ᱠᱟ.ᱣᱰᱤ ᱦᱟᱛᱟᱣ ᱟᱠᱴᱚᱨ ᱛᱟ.ᱞᱠᱟ. ᱨᱮ ᱱᱩᱭᱟᱜ ᱧᱩᱛᱩᱢ ᱦᱤᱡᱩᱜ ᱜᱮᱭᱟ ᱾ ᱦᱨᱤᱛᱤᱠ ᱫᱚ ᱟᱭᱢᱟ ᱥᱤᱨᱯᱷᱟ. ᱧᱟᱢ ᱟᱠᱟᱫᱟ, ᱚᱱᱟ ᱠᱚ ᱛᱟᱞᱟ ᱨᱮ ᱛᱩᱨᱩᱭ ᱜᱚᱴᱟᱝ ᱯᱷᱤᱞᱢ ᱯᱷᱮᱭᱟᱨ ᱟᱣᱟᱨᱰ, ᱯᱩᱱᱭᱟ. ᱯᱷᱤᱞᱢᱯᱷᱮᱭᱟᱨ ᱟᱣᱟᱨᱰ ᱯᱷᱚᱨ ᱵᱮᱥᱴ ᱟᱠᱴᱚᱨ ᱟᱨ ᱢᱤᱫ ᱯᱷᱤᱯᱢ ᱯᱷᱮᱭᱟᱨ ᱟᱣᱟᱨᱰ ᱯᱷᱚᱨ ᱵᱮᱥᱴ ᱴᱮᱞ ᱰᱮᱵᱭᱩᱴ ᱟᱨ ᱢᱤᱫ ᱯᱷᱤᱞᱢ ᱯᱷᱮᱭᱟᱨ ᱠᱨᱤᱴᱤᱠᱥ ᱟᱣᱟᱨᱰ ᱯᱷᱚᱨ ᱵᱮᱥᱴ ᱟᱠᱴᱚᱨ‌ᱧᱟᱢ ᱟᱠᱟᱫᱟ ᱾ ᱯᱷᱳᱨᱵᱚᱥ ᱤᱱᱰᱤᱭᱟ ᱥᱮᱞᱤᱵᱨᱤᱴᱤ ᱑᱐᱐ ᱛᱟᱞᱟᱨᱮ ᱱᱩᱭᱟᱜ ᱧᱤᱛᱤᱢ ᱒᱐᱑᱒ ᱥᱟ.ᱦᱤᱛ ᱨᱮ ᱪᱷᱟᱯᱟ ᱥᱚᱫᱟᱨ ᱞᱮᱱᱟ ᱡᱮ, ᱱᱩᱭᱟᱜ ᱦᱚᱲ ᱠᱚᱴᱷᱮᱱ ᱧᱩᱛᱩᱢ ᱟᱨ ᱠᱟ.ᱣᱰᱤ ᱠᱷᱮᱢᱟᱣ ᱠᱟᱛᱷᱟ ᱠᱚ ᱾
ᱦᱨᱤᱛᱤᱠ ᱫᱚ ᱟᱡ ᱵᱟᱵᱟ ᱨᱟᱠᱮᱥ ᱨᱳᱥᱚᱱ ᱥᱟᱶ ᱟᱭᱢᱟ ᱫᱷᱟᱣ ᱠᱟ.ᱢᱤ ᱟᱠᱟᱫᱟᱭ ᱾ ᱱᱩᱭ ᱫᱚ ᱒᱙᱘᱐ ᱠᱷᱚᱱᱟᱜ ᱢᱳᱫ ᱜᱤᱫᱽᱨᱟᱹ ᱟᱠᱴᱚᱨ ᱞᱮᱠᱟᱛᱮ ᱟᱭᱢᱟ ᱯᱷᱤᱞᱢ ᱠᱚᱨᱮ ᱠᱟ.ᱢᱤ ᱟ.ᱜᱩ ᱟᱠᱟᱫᱟᱭ ᱾ ᱚᱱᱟ ᱛᱟᱭᱚᱢ ᱫᱚ ᱱᱩᱭ ᱟᱡ ᱵᱟᱵᱟ-ᱟᱜ ᱯᱩᱱᱭᱟ. ᱯᱷᱤᱞᱢ ᱨᱮ ᱟᱥᱤᱥᱴᱟᱸᱴ ᱰᱤᱨᱮᱠᱴᱚᱨ ᱞᱮᱠᱟᱛᱮ ᱠᱟ.ᱢᱤ ᱠᱮᱫᱟᱭ ᱾ ᱱᱩᱭᱟᱜ ᱯᱩᱭᱞᱩ ᱞᱤᱰ ᱨᱳᱞ ᱯᱷᱤᱞᱢ ᱠᱚᱦᱳ ᱱᱟ... ᱯᱭᱟᱨ ᱦᱮᱭ (᱒000) ᱫᱚ ᱵᱚᱠᱥ ᱚᱯᱷᱤᱥ ᱨᱮ ᱨᱮᱞᱚᱰ ᱵᱮᱱᱟᱣ ᱞᱮᱫ-ᱟ, ᱟᱨ ᱟᱭᱢᱟ ᱜᱟᱱ ᱥᱤᱨᱯᱷᱟ. ᱠᱚᱭ ᱡᱤᱛᱠᱟ.ᱨ ᱞᱮᱱᱟ ᱾ ᱚᱱᱟ ᱛᱟᱭᱚᱢ, ᱒᱐᱐᱐ ᱨᱮᱭᱟᱜ ᱴᱮᱨᱚᱨᱤᱡᱽᱢ ᱰᱨᱟᱢᱟ ᱯᱷᱤᱞᱢ ᱯᱷᱤᱡᱟ ᱟᱨ ᱒᱐᱐᱑ ᱨᱮᱭᱟᱜ ᱢᱮᱞᱳᱰᱤ ᱰᱨᱟᱢᱟ ᱠᱚᱵᱷᱤ ᱠᱷᱩᱥᱤ ᱠᱚᱵᱷᱤ ᱜᱚᱢ...ᱯᱷᱤᱞᱢ ᱨᱮ ᱠᱟ.ᱢᱤ ᱛᱮ ᱱᱩᱭᱟᱜ ᱧᱩᱛᱩᱢ ᱜᱚᱴᱟ ᱪᱟᱢᱯᱷᱮᱞ ᱮᱱᱟ ᱟᱨ ᱟᱭᱢᱟ ᱜᱟᱱ ᱯᱷᱤᱞᱢ ᱨᱮᱭᱟᱜ ᱚᱯᱷᱚᱨ ᱦᱮᱡ ᱟᱫᱮᱭᱟ ᱾
᱒᱐᱐᱓ ᱥᱟ.ᱦᱤᱛ ᱨᱮ ᱱᱩᱭ ᱥᱟᱬᱮᱥ ᱢᱚᱱ ᱜᱚᱲᱦᱚᱱ ᱠᱟ.ᱦᱱᱤ ᱠᱳᱭᱤ... ᱢᱤᱞ ᱜᱚᱭᱟ ᱯᱷᱤᱞᱢ ᱨᱮ ᱠᱟ.ᱢᱤ ᱞᱮᱫᱟ, ᱟᱨ ᱱᱚᱶᱟ ᱠᱷᱟ.ᱛᱤᱨ ᱦᱨᱤᱛᱤᱠ ᱵᱟᱨᱭᱟ ᱯᱷᱤᱞᱢ ᱯᱷᱮᱭᱟᱨ ᱥᱤᱨᱯᱷᱟ.ᱭ ᱧᱟᱢ ᱟᱠᱟᱫᱟ ᱾ ᱱᱚᱶᱟ ᱜᱮ ᱟᱡᱟᱜ ᱟᱠᱴᱤᱝ ᱡᱤᱭᱚᱱ ᱨᱮᱭᱟᱜ ᱴᱚᱨᱱᱤᱝ ᱯᱚᱭᱮᱸᱴ ᱫᱚ ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱛᱟᱭᱚᱢ ᱥᱤᱠᱣᱮᱞ ᱯᱷᱤᱞᱢ ᱠᱨᱤᱥ (᱒᱐᱐᱖) ᱟᱨ ᱠᱨᱤᱥh 3 (᱒᱐᱑᱓) ᱨᱮ ᱠᱟ.ᱡᱤ ᱞᱮᱫ-ᱟ ᱾ ᱒᱐᱐᱖ ᱨᱮᱭᱟᱜ ᱟᱡᱟᱜ ᱠᱩᱢᱵᱽᱲᱩ ᱯᱷᱤᱞᱢ ᱫᱷᱳᱢ 2 ᱠᱷᱟ.ᱛᱤᱨ ᱦᱚᱸ ᱟᱭᱢᱟ ᱥᱟᱨᱦᱟᱣ ᱮ ᱧᱟᱢ ᱟᱠᱟᱫᱟ, ᱢᱩᱜᱷᱚᱞ ᱨᱟᱡᱽ ᱟᱠᱵᱚᱨ ᱞᱮᱠᱟᱛᱮ ᱒᱐᱐᱘ ᱨᱮᱭᱟᱜ ᱱᱟᱜᱟᱢ ᱯᱷᱤᱞᱢ ᱡᱳᱫᱽᱫᱷᱟ ᱟᱠᱵᱚᱨ ᱟᱨ ᱒᱐᱑᱐ ᱨᱮᱭᱟᱜ ᱰᱨᱟᱢᱟ ᱯᱷᱤᱞᱢ ᱜᱩᱡᱟᱨᱤᱥ ᱯᱷᱤᱞᱢ ᱦᱚᱸᱭ ᱥᱟᱨᱦᱟᱣᱟᱱ ᱛᱟᱦᱮᱸᱫ ᱾ ᱒᱐᱑᱑ ᱥᱟ.ᱦᱤᱛ ᱨᱮ ᱡᱤᱱᱫᱮᱜᱤ ᱱᱟ ᱢᱤᱞᱮᱜᱤ ᱫᱳᱵᱟᱨᱟ, ᱒᱐᱑᱒ ᱨᱮ ᱨᱤᱵᱷᱮᱸᱡᱽ ᱯᱷᱤᱞᱢ ᱚᱜᱽᱱᱤᱯᱚᱛᱷ, ᱒᱐᱑᱔ ᱨᱮ ᱟᱠᱥᱚᱱ ᱠᱚᱢᱮᱰᱤ ᱵᱮᱝ ᱵᱮᱝ!, ᱒᱐᱑᱙ ᱨᱮ ᱡᱤᱭᱚᱱ ᱠᱟ.ᱦᱱᱤ ᱪᱮᱛᱟᱱ ᱨᱮᱭᱟᱜ ᱯᱷᱤᱞᱢ ᱥᱩᱯᱚᱨ 30, ᱒᱐᱑᱙ ᱮᱮᱭᱟᱜ ᱚᱠᱥᱚᱱ ᱯᱷᱤᱞᱢ ᱣᱟᱨ ᱮᱢᱟᱱ ᱨᱮ ᱠᱟ.ᱡᱤ ᱟᱠᱟᱫᱟ ᱾ ᱱᱚᱶᱚ ᱠᱚᱫᱚ ᱟ.ᱰᱤᱜᱟᱱ ᱜᱮ ᱦᱤᱴ ᱯᱷᱤᱞᱢ ᱢᱮᱱᱛᱮ ᱧᱩᱛᱩᱢᱮ ᱫᱚᱦᱚ ᱟᱠᱟᱫᱟ ᱾
ᱵᱷᱚᱜᱽᱣᱟᱸᱛᱤ ᱱᱟᱣᱟᱱᱤ
ᱵᱷᱚᱜᱽᱣᱟᱸᱛᱤ ᱱᱟᱣᱟᱱᱤ (᱑ ᱯᱷᱮᱵᱨᱩᱣᱟᱨᱤ ᱑᱙᱔᱐ᱼ᱒᱒ ᱚᱠᱴᱩᱵᱚᱨ ᱑᱙᱘᱖) ᱢᱤᱫᱴᱟᱝ ᱱᱟᱯᱟᱭ ᱥᱤᱧᱚᱛ ᱨᱮᱱᱤᱡ ᱥᱮᱨᱮᱧᱤᱭᱟ ᱟᱨ ᱮᱠᱴᱨᱮᱥ ᱛᱟᱦᱮ ᱠᱟᱱᱟᱭ, ᱡᱟᱦᱟᱸᱭ ᱫᱚ ᱩᱱᱤ ᱥᱤᱸᱫᱷᱤ ᱯᱟᱹᱨᱥᱤ ᱛᱮ ᱟᱱᱟᱜ ᱥᱮᱨᱮᱧ ᱟᱨ ᱯᱷᱤᱞᱤᱢ ᱠᱚᱨᱮ ᱩᱱᱤᱭᱟᱜ ᱠᱟᱹᱢᱤ ᱤᱫᱤ ᱠᱟᱛᱮ ᱵᱤᱠᱷᱭᱚᱛ ᱵᱟᱲᱟᱭ ᱧᱟᱢᱚᱜᱚᱜ ᱠᱟᱱᱟᱭ᱾ ᱩᱱᱤᱫᱚ ᱦᱚᱲ ᱥᱮᱨᱮᱧ ᱥᱟᱶ ᱥᱟᱶᱛᱮ ᱯᱞᱮᱵᱮᱠ ᱥᱤᱝᱜᱚᱨ ᱛᱟᱦᱮ ᱠᱟᱱᱟᱭ᱾ ᱟᱡᱟᱜ ᱥᱚᱨᱮᱥ ᱨᱟᱦᱟ ᱟᱲᱟᱝ ᱦᱚᱛᱮᱛᱮ, ᱩᱱᱤᱫᱚ "ᱥᱤᱸᱫᱷᱤ ᱠᱩᱦᱩ" ᱧᱩᱛᱩᱢ ᱟᱛᱮ ᱠᱚ ᱵᱟᱲᱟᱭ ᱧᱟᱢᱮ ᱠᱟᱱ ᱛᱟᱦᱮᱱ᱾ ᱩᱱᱤᱭᱟᱜ ᱵᱟᱯᱞᱟ ᱥᱮᱨᱮᱧ ᱡᱟᱦᱟᱸ ᱫᱚ "ᱞᱟᱰᱟ" ᱠᱚ ᱢᱮᱛᱟᱜ ᱠᱟᱱᱟ, ᱥᱤᱧᱚᱛ ᱟᱨ ᱯᱟᱠᱤᱥᱛᱟᱱ ᱨᱮᱫᱚ ᱟᱹᱰᱤ ᱨᱟᱹᱥᱠᱟᱹ ᱟᱨ ᱥᱚᱨᱮᱥᱟ᱾ ᱚᱱᱟ ᱯᱷᱤᱞᱢ ᱥᱤᱸᱫᱷᱩ ᱡᱟᱭ ᱠᱤᱱᱟᱨᱟᱭ ᱨᱮ ᱱᱟᱭᱤᱠᱟ ᱞᱮᱠᱟᱛᱮ ᱧᱮᱞ ᱧᱟᱢ ᱮᱱᱟᱭ ᱟᱨ ᱯᱟᱴᱷ ᱯᱷᱤᱞᱤᱢ ᱨᱮ ᱯᱞᱮ ᱵᱮᱠ ᱥᱮᱨᱮᱧᱤᱭᱟ ᱞᱮᱠᱟᱛᱮ ᱩᱫᱩᱜ ᱥᱚᱫᱚᱨ ᱟᱠᱟᱫᱟᱭ᱾
ᱡᱤᱣᱱᱤ
ᱵᱷᱟᱜᱽᱣᱟᱸᱛᱤ ᱟᱜ ᱡᱟᱱᱟᱢ ᱑ ᱯᱷᱮᱵᱨᱩᱣᱟᱨᱤ ᱑᱙᱔᱐ ᱥᱟᱞᱮ ᱠᱟᱨᱟᱪᱤ, ᱥᱤᱸᱫᱷ,ᱵᱨᱤᱴᱤᱥ ᱥᱤᱧᱚᱛ (ᱱᱤᱛᱚᱜ ᱯᱟᱠᱤᱥᱛᱟᱱ ᱨᱮ) ᱨᱮ ᱦᱩᱭ ᱞᱮᱱ ᱛᱟᱦᱮᱱᱟ ᱾ ᱩᱱᱤᱨᱮᱱ ᱟᱭᱳ ᱵᱟᱵᱟ ᱫᱚ ᱥᱤᱸᱫᱷ ᱫᱤᱥᱚᱢ ᱨᱮᱱᱟᱜ ᱱᱟᱜᱟᱢ ᱟᱱᱟᱜ ᱥᱚᱦᱚᱨ ᱵᱟᱡᱟᱨ ᱱᱟᱥᱤᱨᱯᱩᱨ ᱠᱷᱚᱱ ᱮ ᱛᱟᱦᱮᱸ ᱠᱟᱱᱟ ᱾ ᱩᱱᱤᱨᱮᱱ ᱟᱡ ᱟᱭᱳ-ᱵᱟᱵᱟ ᱟᱜ ᱧᱩᱛᱩᱢ ᱫᱚ ᱡᱟᱥᱥᱩ ᱢᱟᱞ ᱱᱟᱣᱟᱱᱤ ᱟᱨ ᱵᱤᱥᱬᱤ ᱵᱟᱭᱤ ᱧᱩᱛᱩᱢ ᱛᱟᱦᱮ ᱠᱟᱱ ᱛᱟᱠᱤᱱᱟ᱾  ᱩᱱᱤᱨᱮᱱ ᱯᱮᱭᱟ ᱵᱚᱭᱟ ᱠᱚᱲᱟ ᱟᱨ ᱵᱟᱨᱭᱟ ᱵᱚᱭᱦᱟ ᱠᱩᱲᱤ ᱠᱚ ᱛᱟᱦᱮᱸ ᱠᱟᱱᱟ ᱩᱱᱤᱫᱚ ᱡᱚᱠᱷᱚᱱ ᱮᱭᱟᱭ ᱥᱮᱨᱢᱟ ᱮ ᱛᱟᱦᱮᱸ ᱠᱟᱱᱟ᱾ ᱯᱟᱠᱤᱥᱛᱟᱱ ᱵᱮᱱᱟᱣ ᱞᱮᱱᱟ ᱟᱨ ᱩᱱᱤ ᱟᱡ ᱨᱤᱱ ᱟᱭᱳ ᱵᱟᱵᱟ ᱥᱟᱶ ᱵᱟᱸᱵᱟᱭ ᱥᱤᱧᱚᱛ (ᱱᱤᱛᱚᱜ ᱫᱚ ᱢᱩᱢᱵᱟᱭ) ᱨᱮ ᱛᱟᱦᱮᱱ ᱦᱩᱭ ᱟᱫ ᱠᱚ ᱛᱟᱦᱮᱱᱟ᱾ ᱛᱟᱦᱮᱱ ᱦᱩᱭᱞᱮᱱ ᱚᱠᱛᱚ ᱨᱮ, ᱩᱱᱤᱫᱚ ᱥᱤᱧᱚᱛ ᱵᱟᱞᱤᱠᱟ ᱯᱨᱟᱛᱷᱢᱤᱠ ᱟᱥᱲᱟ ᱠᱟᱨᱟᱪᱤ ᱨᱮᱭ ᱚᱞᱚᱜ ᱠᱟᱱ ᱛᱟᱦᱮᱱᱟ᱾ ᱢᱩᱢᱵᱟᱭ ᱨᱮ ᱫᱚ ᱠᱟᱢᱞᱟ ᱜᱟᱨᱞᱥ ᱦᱟᱭ ᱥᱠᱩᱞ ᱟᱨ ᱤᱱᱟ ᱛᱟᱭᱚᱢ ᱥᱤᱸᱫᱷᱤ ᱦᱟᱭ ᱥᱠᱩᱞ ᱨᱮ ᱚᱞ ᱯᱟᱲᱦᱟᱣ ᱞᱮᱱ ᱛᱟᱦᱮᱱᱟ ᱾ ᱩᱱᱤᱫᱚ ᱑᱙᱕᱗ ᱨᱮ ᱢᱮᱴᱨᱤᱠ ᱨᱮᱱᱟᱜ ᱵᱤᱱᱤᱰ ᱫᱚᱭ ᱯᱟᱥ ᱞᱮᱫᱟ᱾ ᱥᱮᱨᱢᱟ ᱑᱙᱖᱐ ᱟᱨ ᱑᱙᱗᱐ ᱨᱮᱱᱟᱜ ᱜᱮᱞ ᱥᱮᱨᱢᱟ ᱨᱮ ᱥᱤᱸᱫᱷᱤ ᱯᱟᱹᱨᱥᱤ ᱯᱷᱤᱞᱤᱢ ᱠᱚᱨᱮ ᱡᱚᱛᱚ ᱠᱷᱚᱱᱟᱜ ᱥᱚᱨᱮᱥ ᱱᱟᱯᱟᱭ ᱯᱞᱮ ᱵᱮᱠ ᱥᱮᱨᱮᱧᱤᱭᱟ ᱞᱮᱠᱟᱛᱮ ᱥᱩᱢᱩᱝ ᱮ ᱛᱟᱦᱮᱸ ᱠᱟᱱᱟ᱾ ᱚᱱᱟ ᱯᱷᱤᱞᱢ ᱠᱚᱨᱮ ᱡᱷᱩᱞᱮᱞᱟᱞ, ᱞᱟᱰᱽᱞᱤ, ᱥᱤᱸᱫᱷᱩ ᱡᱮ ᱠᱤᱱᱟᱨᱮ, ᱫᱟᱞ ᱫᱷᱤᱨ ᱱᱟ ᱡᱚᱢᱟᱱ, ᱦᱚᱡᱟᱢᱟᱞᱳ, ᱠᱟᱶᱟᱨ ᱨᱟᱢ, ᱦᱟᱞᱩ ᱛᱟ ᱵᱷᱟᱡᱤ ᱦᱟᱞᱩᱱ ᱟᱨ ᱯᱟᱨᱫᱮᱫᱤ ᱯᱨᱤᱛᱟᱢ ᱥᱮᱞᱮᱫ ᱛᱟᱦᱮᱸ ᱠᱟᱱᱟ ᱾
ᱜᱩᱨ
᱒᱒ ᱚᱠᱴᱩᱵᱚᱨ ᱑᱙᱘᱖ ᱥᱟᱞᱮ ᱨᱮ ᱩᱱᱤᱭᱟᱜ ᱢᱩᱪᱟᱹᱫ, ᱵᱚᱝᱜᱟ ᱛᱟᱞᱟᱭᱮᱱᱟᱭ ᱾ ᱩᱱᱤᱭᱟᱜ ᱩᱭᱦᱟᱹᱨ ᱫᱤᱥᱟ ᱫᱚᱦᱚ ᱵᱟᱠᱷᱨᱟ ᱓ ᱚᱠᱴᱩᱵᱚᱨ ᱑᱙᱘᱗ ᱦᱤᱞᱚᱜ "ᱵᱷᱟᱜᱽᱣᱟᱸᱛᱤ ᱱᱟᱣᱟᱱᱤ ᱪᱮᱨᱤᱴᱮᱵᱟᱞ ᱴᱨᱚᱥᱴ ᱵᱟᱠᱷᱨᱟ ᱜᱟᱶᱛᱟ ᱠᱚ ᱵᱮᱨᱮᱫ ᱠᱮᱫᱟ᱾
ᱡᱤᱣᱚᱱ (ᱮᱠᱴᱟᱨ)
ᱡᱤᱣᱚᱱ ᱫᱚ ᱚᱢᱠᱟᱨ ᱱᱟᱛᱷ ᱫᱷᱟᱨ (᱒᱔ ᱚᱠᱴᱚᱵᱚᱨ ᱑᱙᱑᱕ - ᱑᱐ ᱡᱩᱱ ᱑᱙᱘᱗) ᱢᱮᱱᱛᱮᱭ ᱦᱚᱸᱭ ᱵᱟᱰᱟᱭᱚᱜ ᱠᱟᱱᱟᱭ ᱢᱤᱫ ᱥᱤᱧᱚᱛᱤᱭᱟ ᱯᱟᱯᱟᱴᱤᱭᱟᱹ ᱵᱚᱞᱤᱣᱩᱰ ᱨᱤᱱᱤᱡ ᱡᱟᱦᱟᱸᱭ ᱢᱟᱭᱛᱷᱚᱞᱚᱡᱤᱠᱚᱞ ᱨᱮ ᱱᱟᱨᱟᱫᱽ ᱢᱩᱱᱤ ᱧᱩᱛᱩᱢ ᱛᱮᱭ ᱯᱟᱴ ᱟᱠᱟᱫᱟᱭ ᱑᱙᱕᱐ ᱨᱮᱱᱟᱜ ᱫᱟᱥᱟᱠ ᱯᱷᱤᱞᱢ ᱨᱮᱱᱟᱜ ᱥᱟᱱᱟᱢ ᱛᱮ ᱔᱙ ᱫᱷᱟᱣ ᱨᱮᱱᱟᱜ ᱯᱟᱴ ᱯᱷᱤᱞᱢ ᱢᱮᱱᱟᱜ ᱛᱟᱭᱟ ᱾ ᱚᱱᱟ ᱛᱟᱭᱚᱢ, ᱱᱩᱭ ᱫᱚ ᱵᱤᱞᱮᱱ ᱢᱮᱱᱛᱮ ᱑᱙᱖᱐ ᱨᱮᱱᱟᱜ ᱥᱮᱱᱪᱩᱨᱤ ᱨᱮ ᱯᱷᱤᱞᱢ ᱠᱚᱨᱮ ᱟᱭᱢᱟᱭ ᱠᱟᱹᱢᱤ ᱟᱠᱟᱫᱟᱭ, ᱥᱟᱶᱛᱮ ᱑᱙᱗᱐ ᱟᱨ ᱑᱙᱘᱐ ᱥᱮᱱᱪᱩᱨᱤ ᱨᱮ ᱦᱚᱸ ᱟᱭᱢᱟ ᱯᱷᱤᱞᱢ ᱨᱮᱭ ᱯᱟᱴ ᱟᱠᱟᱫᱟᱭ ᱾ ᱱᱩᱭ ᱨᱮᱱ ᱠᱚᱲᱟ ᱜᱤᱫᱟᱹᱨ ᱠᱤᱨᱟᱬ ᱠᱩᱢᱟᱨ ᱦᱚᱸ ᱢᱤᱫ ᱯᱟᱯᱟᱴᱤᱭᱟᱹ ᱠᱟᱱᱟᱭ ᱾
ᱮᱛᱚᱦᱚᱵ ᱡᱤᱭᱚᱱ
ᱡᱤᱚᱱᱟᱜ ᱡᱟᱱᱟᱢ ᱫᱚ ᱢᱟᱨᱟᱝ ᱜᱷᱟᱨᱚᱸᱡᱽ ᱨᱮᱜᱮ ᱦᱩᱭ ᱞᱮᱱ ᱛᱟᱦᱮᱱᱟ, ᱩᱱᱤ ᱴᱷᱮᱱ ᱒᱔ ᱜᱚᱴᱟᱝ ᱥᱤᱵᱽᱞᱤᱝ ᱛᱟᱦᱮᱸᱜ ᱠᱟᱱᱟ ᱾ ᱩᱱᱤ ᱟᱡ ᱴᱷᱟᱹᱠᱩᱨ ᱵᱟ ᱜᱤᱞᱜᱤᱴ - ᱜᱤᱞᱴᱤᱥᱴᱚᱱ ᱨᱮ ᱜᱤᱞᱜᱤᱴ ᱨᱤᱱᱤᱡ ᱜᱚᱣᱚᱨᱱᱚᱨ ᱮ ᱛᱟᱦᱮᱸᱜ ᱠᱟᱱᱟᱭ ᱾ ᱩᱱᱤ ᱟᱡ ᱵᱟᱵᱟ ᱫᱚ ᱟᱡᱟᱜ ᱓ ᱥᱮᱨᱢᱟ ᱩᱢᱮᱨ ᱨᱮᱜᱮᱭ ᱜᱩᱨ ᱮᱱᱟᱭ ᱟᱨ ᱟᱡ ᱟᱭᱳ ᱫᱚ ᱡᱟᱱᱟᱢ ᱛᱚᱨᱟᱭ ᱜᱮᱭ ᱜᱩᱨ ᱮᱱᱟᱭ ᱾
ᱢᱟᱞᱟᱜᱟᱥᱤ ᱯᱟᱹᱨᱥᱤ
ᱢᱟᱞᱟᱜᱟᱥᱤ ᱫᱚ ᱢᱤᱫ ᱚᱥᱴᱨᱱᱮᱥᱤᱭᱟᱱ ᱯᱟᱹᱨᱥᱤ ᱠᱟᱱᱟ, ᱡᱟᱦᱟᱸ ᱫᱚ ᱢᱟᱫᱟᱜᱟᱥᱠᱟᱨ ᱫᱤᱥᱚᱢ ᱨᱮᱱᱟᱜ ᱡᱟᱹᱛᱤᱭᱟᱹᱨᱤ ᱯᱟᱹᱨᱥᱤ ᱠᱟᱱᱟ ᱾ ᱢᱟᱫᱟᱜᱟᱥᱠᱟᱨ ᱨᱮᱱ ᱡᱟᱹᱥᱛᱤ ᱜᱟᱱ ᱦᱚᱲ ᱜᱮ ᱱᱚᱶᱟ ᱯᱟᱹᱨᱥᱤ ᱯᱳᱭᱞᱳ ᱯᱟᱹᱨᱥᱤ ᱞᱮᱠᱟᱛᱮ ᱠᱚ ᱨᱚᱲᱼᱟ, ᱚᱱᱟ ᱥᱟᱶ ᱵᱟᱨᱦᱮ ᱫᱤᱥᱚᱢ ᱠᱚᱨᱮ ᱢᱮᱱᱟᱜ ᱠᱚ ᱢᱟᱫᱟᱜᱟᱥᱤ ᱦᱚᱲ ᱠᱚᱦᱚᱸ ᱱᱚᱶᱟ ᱯᱟᱹᱨᱥᱤ ᱠᱚ ᱨᱚᱲᱼᱟ ᱾
ᱱᱚᱶᱟ ᱫᱚ ᱥᱟᱱᱟᱢ ᱠᱷᱚᱱ ᱯᱟᱪᱮ ᱥᱮᱫ ᱨᱮ ᱢᱮᱱᱟᱜ ᱢᱟᱞᱚᱭᱼᱯᱚᱞᱤᱱᱮᱥᱤᱭᱟᱱ ᱯᱟᱹᱨᱥᱤ ᱠᱟᱱᱟ ᱾
ᱧᱩᱛᱩᱢ
ᱢᱟᱞᱟᱜᱟᱥᱤ ᱫᱚ ᱢᱟᱫᱟᱜᱟᱥᱠᱟᱨ ᱨᱮᱱᱟᱜ ᱧᱩᱱᱩᱢ ᱠᱟᱱᱟ, ᱡᱟᱦᱟᱸ ᱛᱮ ᱢᱟᱫᱟᱜᱟᱥᱠᱟᱨ ᱨᱮᱱ ᱦᱚᱲ ᱟᱨ ᱩᱱᱠᱩᱣᱟᱜ ᱯᱟᱹᱨᱥᱤ ᱵᱩᱡᱷᱟᱹᱜᱼᱟ ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱯᱟᱹᱨᱥᱤ ᱛᱷᱚᱠ: ᱢᱟᱫᱟᱜᱟᱥᱠᱟᱨ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱤᱱᱫᱳᱼᱤᱣᱨᱳᱯᱤᱭᱟᱱ ᱯᱟᱹᱨᱥᱤ ᱛᱷᱚᱠ: ᱠᱳᱢᱳᱨᱳᱥ ᱨᱮᱱᱟᱜ ᱯᱟᱹᱨᱥᱤ
ᱫᱩᱢᱠᱟᱹ ᱤᱧᱡᱤᱱᱤᱭᱚᱨᱤᱝ ᱠᱚᱞᱮᱡᱽ
ᱫᱩᱢᱠᱟᱹ ᱤᱧᱡᱤᱱᱤᱭᱚᱨᱤᱝ ᱠᱚᱞᱮᱡᱽ (ᱡᱷᱟᱨᱠᱷᱚᱸᱰ ᱥᱚᱨᱠᱟᱨ ᱦᱚᱛᱮᱛᱮ ᱛᱷᱟᱯᱚᱱ ᱟᱨ ᱯᱤ.ᱯᱤ.ᱯᱤ ᱩᱢᱩᱞ ᱨᱮ ᱴᱮᱠᱱᱚ ᱤᱱᱰᱤᱭᱟ ᱦᱚᱛᱮᱛᱮ ᱪᱟᱪᱞᱟᱣ), ᱢᱟᱨᱮ ᱧᱩᱛᱩᱢ ᱴᱮᱠᱱᱚ ᱤᱱᱰᱤᱭᱟ ᱫᱩᱢᱠᱟᱹ ᱟᱨ ᱥᱚᱨᱠᱟᱨᱤ ᱤᱧᱡᱤᱱᱤᱭᱚᱨᱤᱝ ᱠᱚᱞᱮᱡᱽ ᱫᱩᱢᱠᱟᱹ, ᱫᱚ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱫᱩᱢᱠᱟᱹ ᱨᱮ ᱢᱮᱱᱟᱜ ᱢᱤᱫ ᱤᱧᱡᱤᱱᱤᱭᱚᱨᱤᱝ ᱠᱚᱞᱮᱡᱽ ᱠᱟᱱᱟ᱾ ᱒᱐᱑᱓ ᱥᱮᱨᱢᱟ ᱨᱮ ᱱᱚᱣᱟ ᱫᱚ ᱯᱤ.ᱯᱤ‌.ᱯᱤ ᱢᱳᱰ (ᱯᱟᱵᱽᱞᱤᱠᱼᱯᱨᱟᱭᱵᱷᱮᱴ ᱯᱟᱴᱱᱟᱨᱥᱤᱯ) ᱦᱚᱛᱮᱛᱮ ᱡᱷᱟᱨᱠᱷᱚᱸᱰ ᱥᱚᱨᱠᱟᱨ ᱮ ᱛᱷᱟᱯᱚᱱ ᱟᱠᱟᱫᱟ᱾ ᱟᱨ ᱴᱮᱠᱱᱚ ᱤᱱᱰᱤᱭᱟ ᱜᱽᱨᱩᱯ ᱦᱚᱛᱮᱛᱮ ᱪᱟᱪᱞᱟᱣᱚᱜ ᱠᱟᱱᱟ᱾
ᱴᱷᱟᱶ
ᱫᱩᱢᱠᱟᱹ ᱫᱚ ᱦᱚᱱᱚᱛ ᱨᱮᱭᱟᱜ ᱦᱮᱰᱠᱩᱣᱟᱴᱚᱨ ᱠᱟᱱᱟ᱾ ᱱᱚᱣᱟ ᱠᱚᱞᱮᱡᱽ ᱫᱚ ᱫᱩᱢᱠᱟᱹ ᱵᱟᱥ ᱤᱥᱴᱮᱥᱚᱱ ᱠᱷᱚᱱ ᱒ ᱠᱤᱢᱤ ᱟᱨ ᱫᱩᱢᱠᱟᱹ ᱨᱮᱞ ᱥᱴᱮᱥᱚᱱ ᱠᱷᱚᱱ ᱐.᱕ ᱠᱤᱢᱤ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ᱾
ᱯᱚᱲᱦᱚᱱ
ᱱᱚᱣᱟ ᱛᱷᱟᱹᱯᱱᱤᱛ ᱫᱚ ᱒᱐᱑᱗ ᱥᱮᱨᱢᱟ ᱫᱷᱟᱹᱵᱤᱡ ᱥᱤᱫᱚ ᱠᱟᱹᱱᱦᱩ ᱢᱩᱨᱢᱩ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶ ᱡᱚᱯᱲᱟᱣ ᱛᱟᱦᱮᱸ ᱠᱟᱱᱟ᱾ ᱒᱐᱑᱘ ᱥᱮᱨᱢᱟ ᱠᱷᱚᱱ ᱱᱚᱣᱟ ᱫᱚ ᱡᱷᱟᱨᱠᱷᱚᱸᱰ ᱴᱮᱠᱱᱚᱞᱚᱡᱤ ᱡᱮᱜᱮᱛ ᱵᱤᱨᱫᱟᱹᱜᱟᱲ (ᱡᱮ.ᱭᱩ.ᱴᱤ) ᱥᱟᱶ ᱡᱚᱯᱲᱟᱣ ᱢᱮᱱᱟᱜᱼᱟ᱾ ᱡᱟᱦᱟ ᱨᱮᱭᱟᱜ ᱵᱩᱱᱤᱭᱟᱹᱫᱽ ᱫᱷᱤᱨᱤ ᱫᱚ ᱢᱟᱨᱮ ᱫᱤᱥᱚᱢ ᱜᱚᱢᱠᱮ ᱯᱨᱚᱱᱚᱵᱽ ᱢᱩᱠᱷᱟᱨᱡᱤ ᱮ ᱫᱚᱦᱚ ᱞᱮᱫᱟ᱾ ᱱᱚᱣᱟ ᱨᱮᱭᱟᱜ ᱥᱟᱱᱟᱢ ᱠᱟᱹᱢᱤᱦᱚᱨᱟ ᱜᱮ ᱵᱷᱟᱨᱚᱛ ᱡᱟᱠᱟᱛ ᱴᱮᱠᱱᱤᱠᱮᱞ ᱥᱮᱪᱮᱫ ᱵᱟᱹᱭᱥᱤ ᱦᱚᱛᱮᱛᱮ ᱢᱚᱧᱡᱩᱨ ᱮᱢ ᱢᱮᱱᱟᱜᱼᱟ᱾ ᱛᱷᱟᱹᱯᱱᱤᱛ ᱨᱮ ᱱᱤᱛ ᱢᱚᱬᱮ ᱜᱚᱴᱟᱱ ᱤᱧᱡᱤᱱᱤᱭᱚᱨᱤᱝ ᱵᱤᱵᱷᱟᱜᱽ, ᱯᱮᱭᱟ ᱥᱟᱪᱟᱨᱦᱮ ᱥᱟᱬᱮᱥ, ᱟᱨ ᱢᱤᱫ ᱢᱟᱹᱱᱢᱤᱭᱟᱹᱛ (ᱦᱤᱣᱢᱤᱱᱤᱴᱤᱥ) ᱵᱤᱵᱷᱟᱜᱽ ᱢᱮᱱᱟᱜᱼᱟ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱫᱩᱢᱠᱟᱹ ᱦᱚᱱᱚᱛ ᱛᱷᱚᱠ: ᱡᱷᱟᱨᱠᱷᱚᱸᱰ ᱛᱷᱚᱠ:ᱫᱩᱢᱠᱟᱹ ᱦᱚᱱᱚᱛ ᱨᱮᱱᱟᱜ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱟᱨ ᱠᱚᱞᱮᱡᱽ ᱛᱷᱚᱠ: ᱫᱩᱢᱠᱟᱹ ᱦᱚᱱᱚᱛ ᱨᱮᱱᱟᱜ ᱤᱧᱡᱤᱱᱤᱭᱚᱨᱤᱝ ᱠᱚᱞᱮᱡᱽ ᱛᱷᱚᱠ: ᱡᱷᱟᱨᱠᱷᱚᱸᱰ ᱨᱮᱱᱟᱜ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱟᱨ ᱠᱚᱞᱮᱡᱽ
ᱶ
ᱛᱷᱚᱠ
ᱱᱚᱶᱟ ᱫᱚ ᱨᱟᱲᱟᱝ ᱠᱮᱪᱮᱫ ᱟᱨ ᱠᱮᱪᱮᱫ ᱟᱲᱟᱝ ᱛᱷᱚᱠ ᱨᱮᱭᱟᱜ ᱟᱠᱷᱚᱨ ᱠᱷᱟᱱᱟ᱾
ᱠᱮᱪᱮᱫ ᱟᱲᱟᱝ ᱠᱚ
ᱛ|ᱛ ᱜ|ᱜ ᱝ|ᱝ ᱞ|ᱞ ᱠ|ᱠ ᱡ|ᱡ ᱢ|ᱢ ᱣ|ᱣ ᱥ|ᱥ ᱦ|ᱦ ᱧ|ᱧ ᱨ|ᱨ ᱪ|ᱪ ᱫ|ᱫ ᱬ|ᱬ ᱭ|ᱭ ᱯ|ᱯ ᱰ|ᱰ ᱱ|ᱱ ᱲ|ᱲ ᱴ|ᱴ ᱵ|ᱵ ᱶ|ᱶ ᱷ|ᱷ
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱚᱞ ᱪᱤᱠᱤ ᱛᱷᱚᱠ:ᱠᱮᱪᱮᱫ ᱟᱲᱟᱝ ᱛᱷᱚᱠ:ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ
ᱞᱟᱵᱽᱞᱤᱱᱟ ᱵᱚᱨᱜᱚᱦᱟᱸᱭ
ᱞᱟᱵᱽᱞᱤᱱᱟ ᱵᱚᱨᱜᱚᱦᱟᱸᱭ (Lovlina Borgohain) ᱫᱚ ᱥᱤᱧᱚᱛᱤᱭᱟᱹ ᱣᱮᱞᱴᱟᱨᱣᱮᱴ ᱵᱚᱠᱥᱟᱨ ᱠᱟᱱᱟᱭ। ᱩᱱᱤ ᱟᱥᱟᱢ ᱜᱚᱞᱟᱜᱷᱟᱴ ᱦᱚᱱᱚᱛ ᱨᱮᱭᱟᱜ ᱵᱚᱨᱯᱚᱛᱷᱟᱨ ᱱᱟᱜᱽᱨᱟᱦᱟ ᱠᱷᱚᱱ ᱥᱟᱵᱠᱟᱢ ᱯᱮ ᱠᱤᱞᱚᱢᱤᱴᱟᱨ ᱨᱮ ᱢᱮᱱᱟᱜ ᱵᱟᱨᱢᱩᱠᱷᱤᱭᱟ ᱟᱛᱩ ᱨᱮᱭᱮ ᱡᱟᱱᱟᱢ ᱞᱮᱱᱟ। ᱩᱱᱤ ᱟᱡ ᱵᱟᱵᱟᱣᱟᱜ ᱧᱩᱛᱩᱢ ᱫᱚ ᱴᱤᱠᱮᱱ ᱵᱚᱨᱜᱚᱦᱟᱸᱭ ᱟᱨ ᱜᱚᱜᱚ ᱢᱟᱢᱚᱱᱤ ᱵᱚᱨᱜᱚᱦᱟᱸᱭ । ᱩᱱᱤ ᱫᱚ ᱒᱐᱑᱖ ᱥᱟᱞᱮ ᱠᱷᱚᱱ ᱜᱮ ᱡᱮᱜᱮᱛ ᱡᱟᱞᱟᱛ ᱨᱮ ᱥᱤᱧᱚᱛ ᱥᱮᱡ ᱠᱷᱚᱱ ᱫᱚᱭ ᱠᱷᱮᱞᱟᱹᱴ ᱟᱜᱩ ᱟᱠᱟᱫᱟ। ᱩᱱᱤ ᱫᱚ ᱒᱐᱑᱗ ᱥᱟᱞᱮ ᱨᱮ ᱵᱷᱤᱭᱮᱴᱱᱟᱢ ᱨᱮᱭᱟᱜ ᱦᱳ ᱪᱤ ᱢᱤᱱ ᱥᱤᱴᱤ ᱨᱮ ᱦᱩᱭᱞᱮᱱ ᱛᱤᱨᱞᱟᱹ ᱮᱥᱤᱭᱟᱱ ᱵᱚᱠᱥᱤᱝ ᱪᱮᱢᱯᱤᱭᱚᱱᱥᱤᱯ ᱨᱮ ᱠᱟᱥᱟ ᱨᱮᱭᱟᱜ ᱯᱚᱫᱚᱠ ᱟᱨ ᱒᱐᱑᱘ ᱥᱟᱞᱮ ᱱᱟᱶᱟ ᱫᱤᱞᱞᱤ ᱨᱮ ᱦᱩᱭᱮᱱ ᱣᱟᱹᱨᱞᱰ ᱪᱮᱢᱯᱤᱭᱚᱱᱥᱤᱯ ᱨᱮᱦᱚᱸ ᱠᱟᱥᱟ ᱯᱚᱫᱚᱠᱮ ᱦᱟᱢᱮᱴ ᱞᱮᱫᱟ। ᱩᱱᱤ ᱫᱚ ᱖᱙ ᱠᱤᱞᱚᱜᱨᱟᱢ ᱣᱮᱞᱴᱟᱨᱣᱮᱴ ᱥᱟᱠᱷᱟ ᱨᱮ ᱛᱮᱥᱟᱨ ᱴᱷᱟᱶᱮ ᱦᱟᱢᱮᱴ ᱞᱮᱫᱟ। ᱚᱞᱤᱢᱯᱤᱠ ᱨᱮ ᱠᱷᱮᱞᱟᱭᱤᱡ ᱩᱱᱤ ᱜᱮ ᱟᱥᱟᱢ ᱨᱮᱱ ᱯᱟᱹᱦᱤᱞ ᱛᱤᱨᱞᱟᱹ ᱠᱟᱱᱟᱭ ᱟᱨ ᱥᱤᱵᱽ ᱛᱷᱟᱯᱟ ᱠᱷᱚᱱ ᱛᱟᱭᱚᱢ ᱥᱤᱧᱚᱛ ᱫᱤᱥᱚᱢ ᱞᱟᱹᱜᱤᱫ-ᱮ ᱠᱷᱮᱞᱟ ᱟᱠᱟᱫᱟ। ᱒᱐᱒᱑ ᱥᱟᱞᱮ ᱨᱮ ᱦᱩᱭᱮᱱ ᱴᱚᱠᱤᱭᱚ ᱒᱐᱒᱐ ᱜᱨᱤᱥᱢᱚᱠᱟᱞᱤᱱ ᱚᱞᱤᱢᱯᱤᱠ ᱨᱮ ᱩᱱᱤ ᱛᱤᱨᱞᱟᱹ ᱣᱮᱞᱴᱟᱨᱣᱮᱴ ᱥᱟᱠᱷᱟ ᱨᱮ ᱠᱟᱥᱟ ᱯᱚᱫᱚᱠᱮ ᱡᱤᱛᱠᱟᱹᱨ ᱞᱮᱱᱟ। ᱒᱐᱒᱐ ᱥᱟᱞᱮ ᱨᱮ ᱩᱱᱤ ᱫᱚ ᱥᱤᱧᱚᱛ ᱥᱚᱨᱠᱟᱨ ᱦᱚᱛᱮᱛᱮ ᱚᱨᱡᱩᱱ ᱮᱣᱟᱨᱰ ᱠᱚ ᱪᱟᱞ ᱟᱫᱮᱭᱟ। ᱒᱐᱒᱑ ᱥᱟᱞᱮ ᱨᱮ ᱞᱟᱵᱽᱞᱤᱱᱟ ᱫᱚ ᱥᱤᱧᱚᱛ ᱨᱮᱭᱟᱜ ᱢᱟᱨᱟᱝ ᱩᱛᱟᱹᱨ ᱠᱷᱮᱞ ᱢᱟᱹᱱ 'ᱢᱮᱡᱚᱨ ᱫᱷᱭᱟᱱᱪᱟᱸᱫ ᱮᱣᱟᱨᱰ' ᱠᱚ ᱮᱢᱟᱫᱮᱭᱟ।
ᱜᱤᱫᱽᱨᱟ. ᱡᱤᱭᱚᱱ
ᱵᱚᱨᱜᱚᱦᱚᱸᱭ ᱫᱚ ᱒ ᱚᱠᱴᱚᱵᱚᱨ ᱑᱙᱙᱗ ᱥᱟᱞᱮᱨᱮ ᱡᱟᱱᱟᱢ ᱞᱮᱱᱟᱭ, ᱟᱨ ᱟᱥᱟᱢ ᱨᱮᱭᱟᱜ ᱜᱳᱞᱟᱜᱷᱟᱴ ᱦᱚᱱᱚᱛ ᱨᱮ ᱡᱟᱱᱟᱢ ᱞᱮᱱᱟᱭ ᱾ ᱟᱡ ᱵᱟᱵᱟ ᱫᱚ ᱴᱤᱠᱮᱱ ᱟᱨ ᱢᱟᱢᱚᱱᱤ ᱵᱳᱨᱜᱳᱦᱟᱭᱤᱱ ᱠᱟᱱᱟ ᱠᱚ ᱾ ᱟᱡ ᱵᱟᱵᱟ ᱴᱤᱠᱮᱱ ᱫᱚ ᱢᱤᱫ ᱞᱟᱹᱴᱩ ᱵᱮᱯᱟᱨᱤ ᱠᱟᱱᱟᱭ ᱟᱨ ᱟᱡᱟᱜ ᱠᱩᱲᱤ ᱜᱤᱫᱽᱨᱟ.ᱣᱟᱜ ᱩᱫᱽᱜᱟᱹᱣ ᱫᱚᱦᱚ ᱞᱟᱹᱜᱤᱫ ᱛᱮ ᱠᱟᱹᱣᱰᱤ ᱛᱮᱭ ᱞᱟᱹᱰᱷᱟᱹᱭ ᱮᱱᱟ ᱾ ᱢᱩᱭᱟ ᱛᱷᱟᱭ ᱠᱟᱹᱢᱤᱦᱚᱨᱟ ᱨᱮ ᱥᱮᱞᱮᱫ ᱟᱠᱟᱱ ᱞᱳᱵᱽᱞᱤᱱᱟ ᱫᱚ ᱯᱮᱭᱟ ᱵᱚᱭᱦᱟ-ᱵᱟᱵᱟ ᱛᱟᱞᱟ ᱨᱮᱱ ᱡᱚᱛᱚ ᱠᱷᱚᱱ ᱠᱚᱢ ᱩᱢᱮᱨᱟᱱ ᱠᱟᱹᱢᱤᱦᱚᱨᱟ ᱠᱟᱱᱟᱭ ᱾ ᱟᱡᱟᱜ ᱵᱟᱨᱭᱟ ᱵᱚᱭᱦᱟ ᱞᱤᱪᱟ ᱟᱨ ᱞᱤᱢᱟ ᱠᱤᱠᱵᱚᱠᱥᱤᱱ ᱨᱮ ᱥᱮᱞᱮᱫᱚᱜ ᱠᱟᱱ ᱠᱷᱟᱹᱛᱤᱨ ᱩᱱᱤ ᱫᱚ ᱠᱤᱠᱵᱚᱠᱥᱤᱱ ᱨᱮ ᱦᱮᱡ ᱮᱱᱟᱭ ᱾ ᱥᱤᱧᱚᱛ ᱨᱮᱱᱟᱜ ᱠᱷᱮᱞᱚᱸᱰ ᱚᱛᱷᱚᱨᱤᱴᱤ ᱟᱡᱟᱜ ᱦᱟᱭ ᱥᱠᱩᱞ ᱵᱟᱨᱯᱟᱛᱷᱟᱨ ᱜᱟᱨᱞᱥ ᱦᱟᱭ ᱥᱠᱩᱞ ᱨᱮ ᱴᱨᱟᱭᱞ ᱮ ᱦᱟᱛᱟᱣ ᱞᱮᱫᱼᱟ, ᱡᱟᱦᱟᱸ ᱨᱮ ᱵᱚᱨᱜᱳᱦᱟᱭᱤᱱ ᱥᱮᱞᱮᱫ ᱞᱮᱱᱟᱭ ᱾ ᱒᱐᱑᱒ ᱥᱮᱨᱢᱟ ᱠᱷᱚᱱ ᱩᱱᱤ ᱫᱚ SAI STC ᱜᱩᱣᱟᱦᱟᱴᱤ ᱨᱮ ᱧᱩᱛᱩᱢᱟᱱ ᱠᱳᱪ ᱯᱚᱫᱚᱢ ᱪᱚᱱᱫᱽᱨᱚ ᱵᱳᱰᱳ ᱴᱷᱮᱱ ᱠᱷᱚᱱ ᱵᱟᱪᱷᱚᱱ ᱞᱮᱱᱟᱭ ᱾ ᱩᱱᱤ ᱫᱚ ᱵᱚᱠᱥᱤᱝ ᱨᱮᱭᱟᱜ ᱢᱩᱬᱩᱛ ᱠᱟᱛᱷᱟ ᱠᱚ ᱥᱮᱪᱮᱫ ᱞᱟᱹᱜᱤᱫ ᱟᱨ ᱵᱚᱠᱥᱤᱝ ᱨᱮ ᱥᱚᱨᱮᱥ ᱚᱪᱚ ᱞᱟᱹᱜᱤᱫ ᱮ ᱥᱮᱪᱮᱫ ᱞᱮᱱᱟᱭ ᱾ ᱛᱟᱭᱚᱢ ᱥᱚᱱᱫᱷᱭᱟ ᱜᱩᱨᱩᱝ ᱴᱨᱮᱱᱤᱝ ᱠᱮᱫᱮᱭᱟ ᱾
ᱱᱚᱱᱠᱟᱱᱟ ᱥᱟᱦᱤᱵᱽ ᱦᱚᱱᱚᱛ
ᱱᱚᱱᱠᱟᱱᱟ ᱥᱟᱦᱤᱵᱽ ᱦᱚᱱᱚᱛ (ᱯᱚᱧᱡᱟᱵᱤ ᱟᱨ ) ᱫᱚ ᱯᱟᱠᱤᱥᱛᱟᱱ ᱨᱮᱱᱟᱜ ᱯᱟᱧᱡᱟᱵᱽ ᱨᱮ ᱢᱤᱫᱴᱟᱹᱝ ᱦᱚᱱᱚᱛ ᱠᱟᱱᱟ ᱾ ᱱᱚᱱᱠᱟᱱᱟ ᱥᱟᱦᱤᱵᱽ ᱦᱚᱱᱚᱛ ᱫᱚ ᱥᱚᱨᱠᱟᱨᱟᱜ ᱢᱟᱹᱪᱤ ᱠᱟᱱᱟ, ᱟᱨ ᱥᱟᱦᱠᱚᱴ ᱫᱚ ᱟᱹᱰᱤ ᱢᱟᱨᱟᱝ ᱥᱚᱦᱨᱤ ᱛᱟᱞᱢᱟ ᱠᱟᱱᱟ ᱾ ᱱᱚᱱᱠᱟᱱᱟ ᱥᱟᱦᱤᱵᱽ ᱨᱮᱱᱟᱜ ᱦᱚᱱᱚᱛ ᱞᱟᱦᱚᱨ ᱠᱷᱚᱱ ᱯᱟᱪᱮ ᱨᱮ ᱗᱕ ᱠᱤᱞᱚᱢᱤᱴᱚᱨ (᱔᱗ ᱢᱤᱞ) ᱟᱨ ᱯᱷᱟᱭᱡᱟᱵᱟᱫᱽ ᱠᱷᱚᱱ ᱕᱕ ᱠᱤᱞᱚᱢᱤᱴᱚᱨ (᱓᱔ ᱢᱤᱞ) ᱥᱟᱢᱟᱝ ᱨᱮ ᱢᱮᱱᱟᱜᱼᱟ ᱾ ᱒᱐᱐᱕ ᱫᱷᱟᱹᱵᱤᱡ, ᱱᱚᱣᱟ ᱥᱮᱠᱷᱩᱯᱩᱨᱟ ᱦᱚᱱᱚᱛ ᱨᱮᱱᱟᱜ ᱴᱷᱟᱶ ᱛᱟᱦᱮᱸ ᱠᱟᱱᱟ ᱾
᱑᱙᱙᱘ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱱᱚᱱᱠᱟᱱᱟ ᱥᱟᱦᱤᱵᱽ ᱛᱚᱦᱥᱤᱞ ᱨᱮ ᱟᱹᱰᱤ ᱚᱥᱟᱨ ᱵᱤᱥᱟᱹᱨ ᱞᱮᱠᱟᱛᱮ ᱨᱚᱨᱚᱲᱟᱜ ᱯᱩᱭᱞᱩ ᱯᱟᱹᱨᱥᱤ ᱯᱟᱧᱡᱟᱵᱤ ᱛᱟᱦᱮᱸ ᱠᱟᱱᱟ, ᱡᱟᱦᱟᱸᱭᱟᱜ ᱦᱚᱲ ᱮᱞ ᱙᱘.᱖% ᱛᱟᱦᱮᱸ ᱠᱟᱱᱟ, ᱟᱫᱚ ᱩᱨᱫᱩ ᱐.᱔᱑% ᱢᱩᱬ ᱯᱟᱹᱨᱥᱤ ᱛᱟᱦᱮᱸ ᱠᱟᱱᱟ ᱾ ᱒᱐᱑᱗ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱦᱚᱱᱚᱛ ᱨᱤᱱ ᱜᱩᱴ ᱦᱚᱲ ᱮᱞ ᱑,᱓᱕᱖,᱗᱗᱔ ᱜᱟᱱ ᱦᱚᱲ ᱢᱮᱱᱟᱜ ᱠᱚᱣᱟ, ᱡᱟᱦᱟᱸ ᱨᱮ ᱑,᱑᱑᱐,᱓᱒᱑ ᱦᱚᱲ ᱫᱮᱦᱟᱛ ᱴᱚᱴᱷᱟ ᱨᱮ ᱟᱨ ᱒᱔᱖,᱐᱕᱓ ᱜᱟᱱ ᱦᱚᱲ ᱫᱚ ᱥᱚᱦᱨᱤ ᱴᱚᱴᱷᱟ ᱨᱮ ᱛᱟᱦᱮᱸ ᱱᱟᱠᱚ ᱾
ᱥᱟᱥᱚᱱ ᱪᱟᱪᱞᱟᱣ
ᱱᱚᱱᱠᱟᱱᱟ ᱥᱟᱦᱤᱵᱽ ᱨᱮᱱᱟᱜ ᱥᱩᱨ ᱥᱩᱯᱩᱨ ᱨᱮᱱᱟᱜ ᱴᱚᱴᱷᱟ ᱯᱩᱭᱞᱩ ᱥᱮᱠᱷᱩᱯᱩᱨᱟ ᱦᱚᱱᱚᱛ ᱨᱮᱱᱟᱜ ᱢᱤᱫ ᱛᱚᱦᱥᱤᱞ ᱛᱟᱦᱮᱸ ᱠᱟᱱᱟ ᱾ ᱢᱮᱭ ᱒᱐᱐᱕ ᱥᱟᱞ ᱨᱮ, ᱯᱟᱧᱡᱟᱵᱽ ᱥᱚᱨᱠᱟᱨ ᱫᱚ ᱴᱚᱴᱷᱟ ᱨᱮ ᱩᱛᱷᱱᱟᱹᱣ ᱞᱟᱦᱟ ᱮᱢᱚᱜ ᱟᱨ ᱥᱤᱧᱚᱛᱤᱭᱟᱹ ᱥᱤᱠᱷ ᱥᱟᱶ ᱤᱱᱵᱷᱮᱥᱴᱢᱮᱸᱴ ᱢᱤᱫ ᱞᱮᱠᱟᱛᱮ ᱱᱚᱱᱠᱟᱱᱟ ᱥᱟᱦᱤᱵᱽ ᱫᱚ ᱢᱤᱫᱴᱟᱹᱝ ᱦᱚᱱᱚᱛ ᱵᱮᱱᱟᱣ ᱞᱟᱹᱜᱤᱫ ᱜᱚᱴᱟ ᱮᱱᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ: ᱯᱟᱧᱡᱟᱵᱽ ᱨᱮᱱᱟᱜ ᱦᱚᱱᱚᱛ ᱠᱚ, ᱯᱟᱠᱤᱥᱛᱟᱱ ᱛᱷᱚᱠ:2005 establishments in Pakistan ᱛᱷᱚᱠ:Memorials to Guru Nanak ᱛᱷᱚᱠ:ᱜᱩᱨᱩ ᱱᱟᱱᱟᱠ ᱫᱮᱣ ᱛᱷᱚᱠ:Sikh places ᱛᱷᱚᱠ:ᱯᱟᱠᱤᱥᱛᱟᱱ ᱨᱮ ᱥᱤᱠᱷ ᱫᱷᱚᱨᱚᱢ
ᱨᱩᱯᱯᱩᱨ, ᱵᱤᱨᱵᱷᱩᱢ ᱦᱚᱱᱚᱛ (ᱯᱚᱪᱷᱤᱢ ᱵᱟᱸᱜᱽᱞᱟ)
ᱨᱩᱯᱯᱩᱨ (Ruppur) ᱫᱚ ᱢᱤᱫ ᱢᱟᱨᱟᱝ ᱟᱹᱛᱩ ᱠᱟᱱᱟ, ᱡᱟᱦᱟᱸ ᱫᱚ ᱵᱳᱞᱯᱩᱨᱼᱥᱨᱤᱱᱤᱠᱮᱛᱚᱱ ᱵᱚᱱᱚᱛ (block), ᱵᱤᱨᱵᱷᱩᱢ ᱦᱚᱱᱚᱛ, ᱯᱚᱪᱷᱤᱢ ᱵᱟᱸᱜᱽᱞᱟ ᱯᱚᱱᱚᱛ ᱥᱤᱧᱚᱛ ᱫᱤᱥᱚᱢ ᱨᱮ ᱢᱮᱱᱟᱜᱼᱟ ᱾ ᱒᱐᱑᱑ ᱥᱮᱨᱢᱟ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱱᱚᱸᱰᱮ ᱘᱐᱑ ᱜᱷᱟᱨᱚᱸᱡᱽ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱓᱘᱐᱓ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱟ ᱢᱟᱹᱫᱽ ᱠᱷᱚᱱ ᱒᱐᱑᱙ ᱜᱚᱴᱟᱝ ᱠᱚᱲᱟ ᱟᱨ ᱑᱗᱘᱔ ᱜᱚᱴᱟᱝ ᱠᱩᱲᱤ ᱠᱚ ᱛᱟᱦᱮᱸ ᱠᱟᱱᱟ ᱾
ᱰᱮᱢᱚᱜᱽᱨᱟᱯᱷᱤ
ᱥᱤᱧᱚᱛ ᱫᱤᱥᱚᱢ ᱒᱐᱑᱑ ᱥᱟᱹᱦᱤᱛ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱨᱮ ᱓,᱘᱐᱓ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱱᱟ ᱢᱟᱹᱫᱽ ᱨᱮ ᱕᱓᱐ ᱦᱚᱲ ᱫᱚ ᱐ᱼ᱖ ᱥᱮᱨᱢᱟ ᱵᱚᱭᱚᱥ ᱨᱤᱱ, ᱡᱟᱦᱟᱸ ᱫᱚ ᱜᱩᱴ ᱦᱚᱲ ᱮᱞ ᱨᱤᱱ ᱑᱓.᱙᱔ % ᱠᱚ ᱦᱩᱭᱩᱜ ᱠᱟᱱᱟ ᱾ ᱱᱚᱸᱰᱮ ᱠᱚ ᱛᱟᱦᱮᱸᱱ ᱠᱟᱱ ᱦᱚᱲ ᱢᱟᱹᱫᱽ ᱠᱷᱚᱱ ᱒᱐᱑᱙ ᱜᱚᱴᱟᱝ ᱠᱚᱲᱟ ᱟᱨ ᱑᱗᱘᱔ ᱜᱚᱴᱟᱝ ᱠᱩᱲᱤ ᱢᱮᱱᱟᱜ ᱠᱚᱣᱟ ᱾ ᱚᱱᱠᱟᱛᱮ ᱜᱷᱩᱸᱴ ᱡᱟᱱᱟᱝ ᱡᱟᱹᱱᱤ (Average Sex Ratio) ᱫᱚ ᱘᱘᱔, ᱡᱟᱦᱟᱸ ᱫᱚ ᱯᱚᱪᱷᱤᱢ ᱵᱟᱸᱜᱽᱞᱟ ᱯᱚᱱᱚᱛ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱜᱷᱩᱸᱴ (᱙᱕᱐) ᱠᱷᱚᱱ ᱠᱚᱢ ᱜᱮᱭᱟ ᱾ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ (Child Sex Ratio) ᱫᱚ ᱘᱖᱖, ᱡᱟᱦᱟᱸ ᱫᱚ ᱯᱚᱱᱚᱛ ᱨᱮᱱᱟᱜ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ ᱙᱕᱖ ᱠᱷᱚᱱ ᱠᱚᱢ ᱜᱮᱭᱟ ᱾
ᱱᱚᱶᱟ ᱟᱹᱛᱩ ᱨᱮ ᱥᱤᱠᱷᱱᱟᱹᱛ ᱫᱚᱨ ᱫᱚ ᱯᱚᱪᱷᱤᱢ ᱵᱟᱸᱜᱽᱞᱟ ᱯᱚᱱᱚᱛ ᱨᱮᱱᱟᱜ ᱫᱚᱨ ᱠᱷᱚᱱ ᱠᱚᱢ ᱜᱮᱭᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮ ᱥᱤᱠᱷᱟᱱᱟᱹᱛ ᱫᱚᱨ ᱫᱚ ᱕᱙.᱗᱖ % ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱢᱟᱹᱫᱽ ᱨᱮ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱫᱚ ᱖᱕.᱕᱙ %, ᱢᱮᱱᱠᱷᱟᱱ ᱠᱩᱲᱤ ᱠᱚᱣᱟᱜ ᱫᱚ ᱕᱓.᱑᱙ % ᱾
ᱪᱟᱪᱞᱟᱣ
ᱥᱤᱧᱚᱛ ᱨᱮᱱᱟᱜ ᱥᱚᱢᱵᱤᱫᱷᱟᱱ (constitution of India) ᱟᱨ ᱯᱚᱧᱪᱟᱭᱚᱛᱤ ᱨᱟᱡᱽ ᱠᱟᱹᱱᱩᱱ (Panchyati Raaj Act) ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱫᱚ ᱥᱚᱨᱯᱚᱧᱪ (Sarpanch) ᱦᱚᱛᱮᱛᱮ ᱪᱟᱪᱞᱟᱣᱜ ᱠᱟᱱᱟ ᱾ ᱱᱚᱶᱟ ᱟᱹᱛᱩ ᱨᱮᱱᱟᱜ ᱜᱽᱨᱟᱢ ᱯᱚᱧᱪᱟᱭᱚᱛ ᱫᱚ ᱥᱨᱤᱱᱤᱠᱮᱛᱚᱱ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱟᱹᱛᱩ ᱫᱚ ᱵᱳᱞᱯᱩᱨ ᱛᱷᱟᱱᱟ ᱛᱟᱹᱨᱤ ᱨᱮ ᱢᱮᱱᱟᱜᱼᱟ ᱾
ᱥᱮᱪᱮᱫ
ᱥᱮᱪᱮᱫᱚᱜ ᱞᱟᱹᱜᱤᱫ ᱛᱮ ᱱᱚᱶᱟ ᱟᱹᱛᱩ ᱨᱮ ᱥᱚᱨᱠᱟᱨᱤ ᱯᱨᱟᱭᱢᱮᱨᱤ ᱟᱥᱲᱟ ᱨᱩᱯᱯᱩᱨ ᱯᱨᱟᱭᱢᱟᱨᱤ ᱟᱥᱲᱟ ᱟᱨ ᱨᱩᱯᱯᱩᱨ ᱪᱮᱛᱟᱱ ᱯᱨᱟᱭᱢᱟᱨᱤ ᱟᱥᱲᱟ ᱢᱮᱱᱟᱜᱼᱟ ᱾ ᱥᱩᱨ ᱨᱮᱱᱟᱜ ᱪᱮᱛᱟᱱ ᱛᱟᱱᱟᱞᱟ ᱵᱤᱨᱫᱟᱹᱜᱟᱲ (higher secondary school) ᱫᱚ ᱵᱤᱱᱩᱨᱤᱭᱟᱹ ᱨᱮ ᱢᱮᱱᱟᱜᱼᱟ ᱾ ᱥᱩᱨ ᱨᱮᱱᱟᱜ ᱯᱨᱟᱭᱵᱷᱮᱴ ᱤᱸᱡᱤᱱᱤᱭᱟᱹᱨᱤᱝ ᱠᱚᱞᱮᱡᱽ ᱫᱚ ᱫᱟᱨᱳᱱᱫᱟ ᱨᱮ ᱢᱮᱱᱟᱜᱼᱟ ᱾
ᱦᱮᱡᱽᱥᱮᱱ
ᱱᱚᱶᱟ ᱟᱹᱛᱩ ᱛᱟᱞᱟᱛᱮ ᱵᱟᱥ ᱜᱟᱹᱰᱤ ᱛᱮ ᱦᱤᱡᱩᱜ ᱥᱮᱱᱚᱜ ᱡᱩᱛᱩᱜᱼᱟ ᱾ ᱱᱚᱣᱟ ᱟᱹᱛᱩ ᱨᱮᱜᱮ ᱵᱟᱥ ᱜᱟᱹᱰᱤ ᱫᱮᱡᱚᱜ ᱴᱷᱟᱶ ᱢᱮᱱᱟᱜᱼᱟ ᱟᱨ ᱨᱮᱞᱜᱟᱹᱰᱤ ᱥᱴᱮᱥᱚᱱ ᱦᱚᱸ ᱑᱑ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱵᱳᱞᱯᱩᱨ ᱨᱮ ᱢᱮᱱᱟᱜᱼᱟ ᱾
ᱨᱚᱸᱡᱚᱱ (ᱮᱠᱴᱟᱨ)
ᱛᱷᱚᱠ:ᱱᱟᱶᱟ ᱵᱮᱵᱷᱟᱨᱤᱭᱟᱹ ᱥᱟᱯᱲᱟᱣ ᱛᱷᱚᱠ:ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ
ᱭᱟᱠᱩᱵᱽ (ᱮᱠᱴᱟᱨ)
ᱭᱟᱠᱩᱵᱽ ᱢᱚᱦᱢᱩᱫᱽ ᱠᱷᱟᱱ, ᱡᱟᱦᱟᱸᱭ ᱭᱟᱠᱩᱵᱽ ᱧᱩᱛᱩᱢ ᱢᱮᱱᱛᱮᱠᱚ ᱠᱚ ᱵᱟᱰᱟᱭ ᱮ ᱠᱟᱱ ᱛᱟᱦᱮᱱ, ᱑᱙᱐᱔ ᱨᱮ ᱡᱚᱵᱚᱞ ᱯᱩᱨ, ᱢᱚᱫᱷᱭᱚ ᱯᱨᱚᱫᱮᱥ, ᱥᱤᱧᱚᱛ ᱨᱮ ᱢᱤᱫ ᱯᱚᱴᱷᱟᱱ ᱜᱷᱟᱨᱚᱸᱡᱽ ᱨᱮ ᱡᱟᱱᱟᱢ ᱞᱮᱱᱟᱭ ᱢᱤᱫ ᱥᱤᱧᱚᱛᱤᱭᱟ ᱦᱤᱸᱫᱤ ᱯᱷᱤᱞᱢ ᱯᱟᱯᱟᱴᱤᱭᱟᱹᱭ ᱛᱟᱦᱮᱸᱜ ᱠᱟᱱᱟᱭ ᱾ ᱯᱷᱤᱞᱢ ᱵᱟᱱᱟᱣ ᱨᱮ ᱯᱮ ᱜᱮᱞ ᱥᱮᱨᱢᱟ ᱨᱮᱱᱟᱜ ᱠᱟᱹᱢᱤ ᱦᱩᱭ ᱮᱱ ᱛᱟᱭ ᱛᱟᱭᱚᱢ ᱑᱙᱕᱘ ᱨᱮ ᱩᱱᱤᱭᱟᱜ ᱜᱩᱨ ᱦᱩᱭ ᱮᱱᱟ ᱾ ᱩᱱᱤ ᱫᱚ ᱟᱡᱟᱜ ᱞᱟᱸᱫᱟ ᱱᱮᱜᱮᱱᱩᱵᱷ ᱯᱟᱯᱟᱴᱤᱭᱟᱹ ᱯᱟᱴ ᱢᱮᱱ ᱛᱮᱭ ᱵᱟᱰᱟᱭᱚᱜ ᱠᱟᱱᱟᱭ ᱾ ᱩᱱᱤ ᱫᱚ ᱟᱡᱟᱜ ᱮᱴᱟᱜᱟᱜ ᱢᱮᱱᱛᱮ ᱟᱡᱟᱜ ᱠᱟᱹᱢᱤ ᱦᱚᱨᱟᱭ ᱮᱦᱚᱵ ᱠᱮᱫ - ᱟᱭ ᱾ ᱩᱱᱤ ᱫᱚ ᱠᱚᱢᱮᱰᱤ ᱟᱨ ᱪᱚᱨᱛᱨᱚ ᱵᱷᱩᱢᱤᱠᱟ ᱨᱮ ᱥᱚᱴᱟᱱ ᱥᱟᱣ ᱧᱟᱢ ᱥᱟᱶᱛᱮ, ᱥᱟᱱᱟᱢ ᱠᱷᱚᱱ ᱥᱚᱨᱮᱥ ᱥᱠᱨᱤᱱ ᱵᱤᱞᱮᱱ ᱵᱤᱞᱮᱱ ᱮ ᱵᱟᱱᱟᱣ ᱮᱱᱟᱭ ᱾ ᱭᱟᱠᱩᱵᱽ ᱑᱐᱐ ᱠᱷᱚᱱ ᱵᱟᱹᱲᱛᱤ ᱯᱷᱤᱞᱢ ᱠᱚᱨᱮ ᱧᱮᱞ ᱟᱠᱟᱱᱟᱭ ᱾
ᱮᱦᱚᱵ ᱡᱤᱭᱚᱱ
ᱭᱟᱠᱩᱵᱽ ᱠᱚᱢ ᱩᱢᱮᱨ ᱠᱷᱚᱱ ᱜᱮ ᱩᱱᱤ ᱫᱚ ᱟᱲᱟᱜ ᱠᱷᱚᱱ ᱜᱮ ᱧᱤᱨ ᱫᱟᱹᱲ ᱞᱮᱫ - ᱟᱭ ᱾ ᱟᱨ ᱚᱲᱟᱜ ᱨᱮ ᱫᱟᱠᱟ ᱩᱛᱩ ᱨᱤᱱᱤᱡ ᱠᱚᱨᱢᱪᱟᱨᱤ ᱢᱮᱱ ᱛᱮᱭ ᱡᱚᱷᱟᱡᱽ "ᱮᱥ ᱮᱥ ᱢᱚᱫᱩᱨᱟ" ᱨᱮ ᱥᱮᱞᱮᱫ ᱞᱟᱹᱜᱤᱫ ᱛᱮᱭ ᱢᱳᱴᱚᱨ ᱢᱮᱭᱠᱮᱱᱤᱠ ᱟᱨ ᱴᱮᱵᱩᱞ ᱣᱮᱴᱚᱨ ᱞᱮᱠᱟᱱ ᱵᱤᱥᱚᱢ ᱪᱟᱠᱨᱤ ᱨᱮᱱᱟᱜ ᱾ ᱩᱱᱤ ᱫᱚ ᱞᱚᱸᱫᱚᱱ, ᱵᱽᱨᱩᱥᱮᱞᱥ ᱟᱨ ᱯᱮᱨᱤᱥ ᱞᱮᱠᱟᱱ ᱟᱭᱢᱟ ᱡᱟᱭᱜᱟ ᱨᱮᱱᱟᱜ ᱡᱟᱛᱨᱟ ᱞᱟᱹᱜᱤᱫ ᱛᱮᱭ ᱦᱮᱡ ᱮᱱᱟᱭ ᱛᱟᱭᱚᱢ ᱩᱱᱤ ᱫᱚ ᱢᱤᱫ ᱯᱚᱨᱭᱚᱴᱚᱠ ᱜᱟᱭᱤᱰ ᱨᱮᱱᱟᱜ ᱨᱩᱯ ᱨᱮᱭ ᱠᱟᱹᱢᱤ ᱠᱮᱫ - ᱟᱭ, ᱟᱭᱢᱟ ᱪᱟᱠᱨᱤ ᱛᱟᱞᱟ ᱩᱱᱤ ᱫᱚ ᱢᱩᱪᱟᱹᱫ ᱑᱙᱒᱔ ᱨᱮᱱᱟᱜ ᱛᱟᱞᱟ ᱛᱟᱞᱟ ᱨᱮ ᱵᱟᱢᱵᱟᱭ, ᱱᱤᱛᱚᱜ ᱢᱩᱢᱵᱟᱭ ᱦᱮᱡ ᱮᱱᱟᱭ ᱟᱨ ᱥᱟᱨᱫᱟ ᱯᱷᱤᱞᱢ ᱠᱚᱢᱯᱚᱱᱤ ᱨᱮ ᱥᱮᱞᱮᱫ ᱞᱮᱱᱟᱭ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱱᱟᱶᱟ ᱵᱮᱵᱷᱟᱨᱤᱭᱟᱹ ᱥᱟᱯᱲᱟᱣ ᱛᱷᱚᱠ:ᱥᱟᱯᱲᱟᱣ ᱥᱟᱹᱛ ᱟᱠᱟᱱᱟ
ᱜᱚᱵᱷᱟᱱᱟ
ᱜᱚᱵᱷᱟᱱᱟ ᱥᱤᱧᱚᱛ ᱨᱮᱱᱟᱜ ᱩᱛᱚᱨ ᱯᱨᱚᱫᱮᱥ ᱯᱚᱱᱚᱛ ᱨᱮ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱠᱷᱚᱱ ᱒᱓ ᱠᱤᱞᱚᱢᱤᱴᱚᱨ ᱥᱟᱸᱜᱤᱧᱟ ᱟᱞᱤᱜᱚᱲ ᱦᱚᱱᱚᱛ ᱨᱮ ᱢᱤᱫ ᱛᱟᱦᱥᱤᱞ, ᱵᱚᱱᱚᱛ, ᱥᱚᱦᱚᱨ ᱟᱨ ᱢᱤᱫ ᱱᱚᱜᱚᱨ ᱯᱚᱸᱪᱟᱭᱚᱛ ᱠᱟᱱᱟ ᱾
ᱚᱛᱱᱚᱜ
ᱜᱚᱵᱷᱟᱱᱟ ᱜᱨᱮᱸᱰ ᱴᱨᱟᱝᱠ ᱰᱟᱦᱟᱨ ᱨᱮ ᱱᱟᱶᱟ ᱫᱤᱞᱞᱤ ᱨᱮᱱᱟᱜ ᱮᱛᱚᱢᱼᱥᱟᱢᱟᱝ ᱨᱮ ᱑᱐᱐ ᱠᱤᱞᱚᱢᱤᱴᱚᱨ ᱟᱨ ᱱᱚᱭᱮᱰᱟ ᱟᱨ ᱜᱟᱡᱤᱭᱟᱵᱟᱫᱽ, ᱩᱛᱚᱨ ᱯᱨᱚᱫᱮᱥ ᱠᱷᱚᱱ ᱘᱐ ᱠᱤᱞᱚᱢᱤᱴᱚᱨ ᱥᱟᱸᱜᱤᱧ ᱨᱮ ᱢᱮᱱᱟᱜᱼᱟ ᱾ ᱯᱩᱲᱥᱤ ᱥᱚᱦᱚᱨ ᱠᱷᱮᱭᱨ ᱟᱨ ᱠᱷᱩᱨᱡᱟ ᱠᱟᱱᱟ ᱾ ᱱᱚᱣᱟ ᱥᱤᱧᱚᱛ ᱨᱮᱱᱟᱜ ᱟᱹᱰᱤ ᱢᱟᱨᱮ ᱫᱟᱜᱵᱤᱡᱽᱞᱤ ᱯᱟᱣᱟᱨ ᱯᱞᱟᱱ ᱠᱚ ᱢᱩᱫᱽ ᱨᱮ ᱢᱤᱫᱴᱟᱝ ᱦᱚᱨᱫᱩᱣᱟᱜᱚᱸᱡᱽ ᱛᱷᱟᱨᱢᱟᱞ ᱯᱟᱣᱟᱨ ᱥᱴᱮᱥᱚᱱ ᱥᱩᱨ ᱨᱮ ᱢᱮᱱᱟᱜᱼᱟ ᱾
ᱡᱮᱨᱮᱢᱤᱭᱟ ᱯᱷᱤᱞᱤᱯᱥ
ᱡᱮᱨᱮᱢᱤᱭᱟ ᱯᱷᱤᱞᱤᱯᱥ (᱑᱘᱑᱒-᱑᱘᱗᱙) ᱫᱚ ᱥᱤᱧᱚᱛ ᱨᱮ ᱟᱢᱮᱨᱤᱠᱟᱱ ᱵᱟᱯᱴᱤᱥ ᱯᱷᱚᱨᱮᱱ ᱢᱤᱥᱚᱱ ᱥᱚᱥᱟᱭᱴᱤ ᱨᱮᱱ ᱢᱤᱥᱚᱱᱟᱨᱤ ᱮ ᱛᱟᱦᱮᱸ ᱠᱟᱱᱟ᱾ ᱱᱩᱭ ᱫᱚ ᱯᱩᱭᱞᱩ ᱥᱟᱱᱛᱟᱲ ᱥᱮᱪᱮᱫ ᱟᱥᱲᱟ ᱟᱨ ᱳᱰᱤᱥᱟ ᱨᱮᱭᱟᱜ ᱡᱚᱞᱮᱥᱥᱚᱨ ᱨᱮ ᱤᱥᱟᱹᱭ ᱥᱟᱱᱛᱟᱲ ᱟᱹᱛᱩᱭ ᱵᱮᱨᱮᱫ ᱨᱟᱠᱟᱵ ᱞᱮᱫᱟ᱾ ᱱᱩᱭ ᱫᱚ ᱟᱨᱦᱚᱸ ᱥᱟᱱᱛᱟᱲᱤ ᱯᱟᱹᱨᱥᱤ ᱚᱞ ᱞᱟᱹᱜᱤᱫ ᱚᱞᱛᱚᱦᱚᱨ ᱟᱨ ᱯᱩᱭᱞᱩ ᱥᱟᱱᱛᱟᱲᱤ ᱯᱩᱛᱷᱤ ᱮ ᱪᱷᱟᱯᱟ ᱥᱚᱫᱚᱨ ᱟᱠᱟᱫᱟ᱾ ᱯᱷᱤᱞᱤᱯᱥ ᱫᱚ ᱵᱟᱝᱜᱟᱞᱤ, ᱳᱰᱤᱭᱟ ᱟᱨ ᱥᱟᱱᱛᱟᱲᱤ ᱠᱚ ᱛᱟᱞᱟ ᱨᱮ ᱟᱢᱮᱨᱤᱠᱟᱱ ᱵᱟᱯᱴᱤᱥ ᱯᱷᱚᱨᱮᱱ ᱢᱤᱥᱚᱱ ᱥᱚᱥᱟᱭᱴᱤ ᱮ ᱛᱷᱟᱯᱚᱱ ᱞᱮᱫᱟ᱾